നേതാക്കളുടെ പ്രവര്‍ത്തനങ്ങള് നിരീക്ഷിക്കാന് ബിജെപി. സംസ്ഥാന ബി.ജെ.പിയില് ഗ്രൂപ്പ് പോരും നേതാക്കളുടെ അനൈക്യവും രൂക്ഷമായ സാഹചര്യത്തിലാണ് നടപടി. പ്രവര്‍ത്തനങ്ങള് വിലയിരുത്തുന്നതിനായാണ് പുതിയ സംവിധാനം കൊണ്ടുവരുന്നത്. നേതാക്കള് തങ്ങളുടെ ചുമതല കൃത്യമായ നിര്‍വഹിക്കുന്നുണ്ടോ എന്നറിയാനാണ് ബി.ജെ.പി നേതാക്കളെ നിരീക്ഷിക്കാന് തീരുമാനിച്ചത്.\nബൂത്ത്, പഞ്ചായത്തുതലം മുതല് സംസ്ഥാനതലംവരെ പാര്‍ട്ടി നേതാക്കളുടെ പ്രവര്‍ത്തനം മേല്‍ഘടകങ്ങള് വിലയിരുത്തുന്ന തരത്തിലാണ് പുതിയ സംവിധാനം.\nതുടര്‍ച്ചയായി പാര്‍ട്ടി പരിപാടികളില്‍നിന്ന് വിട്ടുനില്‍ക്കുന്നവര്‍ക്കാണ് കൂടുതല് പണിയാവുക. ഇവരെ ഭാരവാഹിത്വത്തില്‍നിന്ന് ഒഴിവാക്കാനാണ് തീരുമാനം. മൂന്നുതവണ തുടര്‍ച്ചയായി പങ്കെടുക്കാത്തവരെയാണ് ഒഴിവാക്കുക. ഔദ്യോഗിക നേതൃത്വം നടത്തുന്ന പരിപാടികളില് ഇതോടെ എതിര്‍പ്പുള്ളവരും പങ്കെടുക്കണ്ടി വരും. നേരത്തെ ശോഭാ സുരേന്ദ്രന് അടക്കമുള്ള നേതാക്കള് പാര്‍ട്ടിയുടെ പരിപാടികളില് നിന്ന് ഏറെ കാലം വിട്ടുനിന്നിരുന്നു. സംഘടനാ നേതൃത്വവുമായുള്ള അഭിപ്രായ വെത്യാസങ്ങളാണ് മുതിര്‍ന്ന നേതാക്കളുടെ വിട്ടുനില്‍ക്കലിന് കാരണം. ഇത്തരത്തിലുള്ള സംഭവങ്ങള് ആവര്‍ത്തിക്കാതിരിക്കാനാണ് പുതിയ സംവിധാനം കൊണ്ട് ഉദ്ദേശിക്കുന്നത്.\nസാമൂഹികമാധ്യമങ്ങളില് നേതാക്കളുടെ ഇടപെടല് നിരീക്ഷിക്കും. വിവിധവിഷയങ്ങളില് പാര്‍ട്ടിയുടെ പ്രഖ്യാപിത നയങ്ങള്‍ക്ക് വിരുദ്ധമായി നേതാക്കള് സാമൂഹിക മാധ്യമങ്ങളില് അഭിപ്രായം പ്രകടിപ്പിക്കുന്നത് തടയുകയാണ് ഉദ്ദേശം. ഇത്തരത്തില് അടുത്ത ലോക്സഭാ തിരഞ്ഞെടുപ്പിന് മുന്‍പ് സംഘടനാ ദൗര്‍ബല്യങ്ങള് നീക്കുകയാണ് ലക്ഷ്യം.


ക്രൈസ്തവ യുവതിക്ക് ക്രിസ്മസ് സമ്മാനമായി നല്കിയ പാചക എണ്ണയില് മുസ്ലീം യുവതി വിഷം ചേര്‍ത്തു - Hrudayavayal\nക്രൈസ്തവ യുവതിക്ക് ക്രിസ്മസ് സമ്മാനമായി നല്കിയ പാചക എണ്ണയില് മുസ്ലീം യുവതി വിഷം ചേര്‍ത്തു\nBy Staff Reporter on January 9, 2018, 1:33 pm Comments Off on ക്രൈസ്തവ യുവതിക്ക് ക്രിസ്മസ് സമ്മാനമായി നല്കിയ പാചക എണ്ണയില് മുസ്ലീം യുവതി വിഷം ചേര്‍ത്തു\nഉഗാണ്ട: അയല്‍വാസിയായ ക്രൈസ്തവ യുവതിക്ക് ക്രിസ്മസ് സമ്മാനമായി നല്കിയ എണ്ണയില് മുസ്ലീം യുവതി വിഷം ചേര്‍ത്തു. പാകം ചെയ്ത് ഭക്ഷണം വീട്ടുകാര്‍ക്ക് വിളമ്പുന്നതിന് മുമ്പ് ക്രൈസ്തവ വീട്ടമ്മ ആഹാരം രുചിച്ചുനോക്കിയപ്പോള് അരുചി അനുഭവപ്പെടുകയും പിന്നീട് ഛര്‍ദ്ദിക്കാന് തുടങ്ങുകയും ചെയ്തു. ആശുപത്രിയിലെത്തിച്ചപ്പോഴാണ് വിഷം ഉള്ളില് ചെന്ന കാര്യം വെളിവായത്. കൂടുതല് അന്വേഷണത്തില് എണ്ണയില് വിഷമുണ്ടായിരുന്നുവെന്ന് കണ്ടെത്തുകയായിരുന്നു.\nതുടര്‍ന്നാണ് മുസ്ലീം സ്ത്രീയിലേക്ക് അന്വേഷണം എത്തിയത്. മുസ്ലീം സ്ത്രീ കുറ്റം സമ്മതിക്കുകയും മാപ്പ് ചോദിക്കുകയും ചെയ്തു. പഞ്ചസാര, എണ്ണ, ഉപ്പ്, സോപ്പ്, തീപ്പെട്ടി തുടങ്ങിയവയാണ് മുസ്ലീം സ്ത്രീ ക്രിസ്മസ് സമ്മാനമായി അയല്‍ക്കാരിക്ക് നല്കിയത്. കൊലക്കുറ്റത്തിന് പോലീസ് കേസെടുത്തിട്ടുണ്ട്.\nഉഗാണ്ടയില് ക്രൈസ്തവര് ഭൂരിപക്ഷമാണ്. പലതരത്തിലുള്ള പീഡനങ്ങളും ഇവര് മുസ്ലീമുകളില് നിന്ന് നേരിടുന്നുണ്ട്. ക്രൈസ്തവസ്ത്രീയുടെ ഭര്‍ത്താവ് രണ്ടു വര്‍ഷംമുമ്പാണ് മരണമടഞ്ഞത്. ഇസ്ലാം മതം ഉപേക്ഷിച്ച് ക്രിസ്തുമതം സ്വീകരിച്ച വ്യക്തിയായിരുന്നു അദ്ദേഹം. 15 വയസില് താഴെയുള്ള അഞ്ചുമക്കളുണ്ട് ഇവര്‍ക്ക്. ഈ കുട്ടികള് പലതരത്തിലുള്ള ഭീഷണികളും നേരിടുന്നതായി സ്ത്രീ വ്യക്തമാക്കി.\nക്രൈസ്തവ യുവതിക്ക് ക്രിസ്മസ് സമ്മാനമായി നല്കിയ പാചക എണ്ണയില് മുസ്ലീം യുവതി വിഷം ചേര്‍ത്തു added by Staff Reporter on January 9, 2018, Time: 1:33 pm


ഗുണ്ടല്‍പേട്ടില് മഴ കുറഞ്ഞു, ഓണത്തിന് പൂവില കൂടും\n29 May, 2018 at 08:00 PM\nകര്‍ണാടകയിലെ ബേഗൂര് മുതലിങ്ങോട്ട്, കേരള അതിര്‍ത്തി വരെ. റോഡിന് ഇരു വശവും വസന്തം വിരിയിച്ച് പൂപ്പാടങ്ങള്.\nകര്‍ണാടകയിലെ ഗുണ്ടല്‍പേട്ടില് ഇപ്പോള് പൂക്കാലമാണ്. മലയാളിയ്ക്ക് തിരുമുറ്റത്തണിയാനാണ് ഈ പൂപ്പാടങ്ങള് ഒരുങ്ങി നില്‍ക്കുന്നത്. മഴ കുറഞ്ഞതിനാല് ഇത്തവണ വിളവ് കുറവാണ്. അതുകൊണ്ടുതന്നെ മലയാളിയുടെ പൂക്കളങ്ങള്‍ക്ക് ഇക്കുറി വില അല്‍പം കൂടും.\nധാരാളം മഴ ലഭിച്ചാല് ചെണ്ടുമല്ലി പൂക്കള്‍ക്ക് വലുപ്പം കൂടും. ഇതു വഴി വിളവും. ഏഴു മുതല് പത്തു തവണ വരെ പൂക്കള് വെട്ടിയെടുക്കാം. എന്നാല്, ഇക്കുറി ഇത് അഞ്ചു മുതല് ഏഴു തവണ വരെയാണ് പരമാവധി. വലുപ്പം കുറയുന്നതിനാല് തൂക്കവും കുറയും. അതു കൊണ്ടുതന്നെ ഇത്തവണത്തെ കൃഷി ഇവര്‍ക്ക് നഷ്ടമാണ്. ഹെക്ടര് കണക്കിന് സ്ഥലത്താണ് ചെണ്ടുമല്ലി കൃഷിയുള്ളത്. കര്‍ണാടകയിലെ ബേഗൂര് മുതലിങ്ങോട്ട്, കേരള അതിര്‍ത്തി വരെ. റോഡിന് ഇരു വശവും വസന്തം വിരിയിച്ച് പൂപ്പാടങ്ങള്.\nപെയിന്റു കമ്പനികള്‍ക്ക് നല്‍കാനാണ് മുഖ്യമായും ഇവര് കൃഷിയിറക്കുന്നത്. വലിയ പൂക്കള് കമ്പനികള് കൊണ്ടു പോകും. കിലോയ്ക്ക് ആറു രൂപയാണ് വില. എന്നാല്, ഓണക്കാലത്തെ പത്തു ദിവസം പൂക്കള്‍ക്ക് വില കൂടും. പതിനഞ്ചു മുതല് ഇരുപതു രൂപവരെ കര്‍ഷകര്‍ക്ക് ലഭിയ്ക്കും. മഞ്ഞ ചെണ്ടു മല്ലിയ്ക്കാണെങ്കില് ഇത് 35 മുതല് നാല്‍പത് രൂപ വരെയാണ്.


SS Rajamouli | മഹേഷ് ബാബു നായകന്; രാജമൗലിയുടെ അടുത്ത ചിത്രം ആക്ഷന് ത്രില്ലര് ഡ്രാമയെന്ന് സൂചന | ss rajamouli's next movie will beaaction thriller drama mahesh babu will in lead role – News18 Malayalam\nHome » photogallery » film » SS RAJAMOULI S NEXT MOVIE WILL BE A ACTION THRILLER DRAMA MAHESH BABU WILL IN LEAD ROLE\nSS Rajamouli | മഹേഷ് ബാബു നായകന്; രാജമൗലിയുടെ അടുത്ത ചിത്രം ആക്ഷന് ത്രില്ലര് ഡ്രാമയെന്ന് സൂചന\nഅടുത്ത വര്‍ഷം ചിത്രത്തിന്റെ ഷൂട്ടിംഗ് തുടങ്ങാനാണ് രാജമൗലി ആലോചിക്കുന്നത് എന്ന് കെ.വി വിജയേന്ദ്ര പ്രസാദ് പറഞ്ഞു.\n| May 11, 2022, 14:18 IST\nബോക്സ് ഓഫീസില് ചരിത്രം സൃഷ്ടിച്ച് 'RRR' നേടിയ ഉജ്വല വിജയത്തിന് ശേഷം സംവിധായകന് എസ്.എസ് രാജമൗലി സംവിധാനം ചെയ്യുന്ന ചിത്രത്തില് തെലുങ്ക് സൂപ്പര് താരം മഹേഷ് ബാബു നായകനാകും. ആക്ഷന് ത്രില്ലര് ഡ്രാമ ജോണറിലുള്ള സിനിമയാണ് ഇരുവരും ചേര്‍ന്ന് ഒരുക്കുന്നതെന്ന സൂചനയാണ് പുറത്തുവരുന്നത്.\nവനത്തിന്റെ പശ്ചാത്തലത്തിലാണ് പുതിയ ചിത്രമെന്ന് തിരക്കഥാകൃത്തായ കെ വി വിജയേന്ദ്ര പ്രസാദ് പറഞ്ഞു. ഈ വര്‍ഷം മറ്റൊരു സിനിമയുടെ തിരക്കിലാണ് മഹേഷ് ബാബു. ത്രിവിക്രം ശ്രീനിവാസ് സംവിധാനം ചെയ്യുന്ന ചിത്രത്തിലാണ് മഹേഷ് ബാബു അഭിനയിക്കുന്നത്.\nഅതിനാല് അടുത്ത വര്‍ഷം ചിത്രത്തിന്റെ ഷൂട്ടിംഗ് തുടങ്ങാനാണ് രാജമൗലി ആലോചിക്കുന്നത് എന്ന് കെ വി വിജയേന്ദ്ര പ്രസാദ് പറഞ്ഞു.\nമഹേഷ് ബാബു നായകനായുള്ള ചിത്രം 'സര്‍ക്കാരു വാരി പാട്ട' നാളെ റിലീസ് ചെയ്യാനിരിക്കുകയാണ്. കീര്‍ത്തി സുരേഷ് ആണ് ചിത്രത്തില് നായികയായി അഭിനയിക്കുന്നത്. പരശുറാം ആണ് ചിത്രം സംവിധാനം ചെയ്യുന്നത്. കീര്‍ത്തി സുരേഷ് ചിത്രം 'സര്‍ക്കാരു വാരി പാട്ട'യിലേതായി പുറത്തുവിട്ട 'കലാവതി' എന്ന ഗാനം വൻ ഹിറ്റായിരുന്നു.\nമൈത്രി മൂവി മേക്കേഴ്‍സും മഹേഷ് ബാബു എന്റര്‍ടെയ്‍ൻമെന്റ്‍സും ചേര്‍ന്നാണ് 'സര്‍ക്കാരു വാരി പാട്ട' നിര്‍മിക്കുക്കുന്നത്. കീര്‍ത്തി സുരേഷിന് മികച്ച വേഷമാണ് 'സര്‍ക്കാരു വാരി പാട്ട'യിലെന്നാണ് നടിയെ സ്വാഗതം ചെയ്‍ത് മഹേഷ് ബാബു പറഞ്ഞത്.\nസമുദ്രക്കനി, വന്നേല കിഷോര്, സൗമ്യ മേനോൻ തുടങ്ങിയവര് 'സര്‍ക്കാരു വാരി പാട്ട'യില് അഭിനയിക്കുന്നു. 'സര്‍ക്കാരു വാരി പാട്ട'യെന്ന ചിത്രത്തിന്റെ മ്യൂസിക്കിന്റെ അവകാശം സ്വന്തമാക്കിയിരിക്കുന്നത് സരിഗമ തെലുങ്കാണ്.\n1920കള് പശ്ചാത്തലമാക്കുന്ന ചിത്രം അല്ലൂരി സീതാരാമ രാജു, കോമരം ഭീം എന്നീ സ്വാതന്ത്ര്യ സമര സേനാനികളുടെ കഥയാണ് പറയുന്നത്. യഥാര്‍ഥ ജീവിതത്തില് നേരിട്ട് കണ്ടിട്ടില്ലാത്ത ഇവര് പരസ്‍പരം കണ്ടിരുന്നെങ്കിലോ എന്ന ഭാവനയിലാണ് ചിത്രത്തിന്‍റെ കഥ രാജമൗലി എഴുതിയിരിക്കുന്നത്.


താൾ:Nalu Periloruthan Athava Nadakadyam Kavithvam.pdf/6 - വിക്കിഗ്രന്ഥശാല\nതാൾ:Nalu Periloruthan Athava Nadakadyam Kavithvam.pdf/6\nള്ളവന് ഇവിടുത്തേ വിൽപ്പത്തിയുടെ പത്തിലൊരംശം ഉണ്ടായിരുന്നുവെങ്കിൽ കാണായിരുന്നു ചെക്കൻ നാടകമെല്ലാം നാടകമാക്കുന്നത്. എന്തു ചെയ്യും? അതിനു നമുക്കു തലേലെഴുത്തില്ലല്ലോ. ഇവിടത്തേ അവസ്ഥയ്ക്ക് ഒരു നാടകമെങ്കിലും ഉണ്ടാക്കാഞ്ഞാൽ അവമാനമുണ്ട്.\nമാധവമേനോൻ (പതുക്കെ): നെഞ്ച്. നെഞ്ഞകം, നെഞ്ചകം (ഉറക്കെ) ശരിയാണ് ഞാൻ പറഞ്ഞ വാക്ക്. നെഞ്ച് എന്നു പറയാം.\n"https://ml.wikisource.org/w/index.php?title=താൾ:Nalu_Periloruthan_Athava_Nadakadyam_Kavithvam.pdf/6&oldid=165957" എന്ന താളിൽനിന്ന് ശേഖരിച്ചത്


ആരോഗ്യം സംരക്ഷിക്കാൻ മഞ്ഞൾ, കൂടുതൽ ഗുണങ്ങൾ അറിയാം - Newsdrops\nനിരവധി ഔഷധ ഗുണങ്ങളുള്ള ഒരു സുഗന്ധ വ്യഞ്ജനം ഏതെന്ന് ചോദിച്ചാൽ അതിന് മഞ്ഞൾ എന്ന ഉത്തരമാകും നാം ആദ്യം കേൾക്കുക. വീക്കം കുറയ്ക്കാനും സന്ധി സംബന്ധമായ പ്രശ്നങ്ങൾ അകറ്റാനുമെല്ലാം മഞ്ഞൾ സഹായിക്കും.\nആരോഗ്യം സംരക്ഷിക്കാൻ മഞ്ഞൾ\nമഞ്ഞളിൽ നിറയെ ആരോഗ്യ ഗുണങ്ങൾസന്ധി സംബന്ധമായ പ്രശ്നങ്ങൾക്ക് മഞ്ഞൾ കൊണ്ട് പരിഹാരം\nനമ്മുടെ അടുക്കളയിലെ ഔഷധ ഗുണങ്ങളുള്ള ചേരുവകളിൽ പ്രധാനിയാണ് മഞ്ഞൾ. മഞ്ഞൾ ആഹാരത്തിൽ ഉൾപ്പെടുത്തുന്നത് പല വിധത്തിൽ ശരീരത്തിന് ഗുണം ചെയ്യും. ഉണങ്ങിയ മഞ്ഞളിൽ വിറ്റാമിൻ എ, തയാമിൻ (ബി 1), റിബോഫ്ലേവിൻ (ബി 2), വിറ്റാമിൻ സി എന്നിവയും ധാരാളം കാൽസ്യം, ഫോസ്ഫറസ്, ഇരുമ്പ്, സോഡിയം, പൊട്ടാസ്യം എന്നിവയും അടങ്ങിയിട്ടുണ്ട്. വ്യത്യസ്ത രോഗങ്ങൾക്കും ചികിത്സിക്കാൻ ഔഷധ സുഗന്ധവ്യഞ്ജനമായി ഉപയോഗിക്കുന്ന "കുർകുമിനോയിഡുകൾ" എന്നറിയപ്പെടുന്ന സംയുക്തങ്ങൾ ഇതിൽ അടങ്ങിയിരിക്കുന്നു എന്ന് ഗവേഷണം വ്യക്തമാക്കുന്നു.\nസന്ധിസംബന്ധമായ പ്രശ്നങ്ങൾ അകറ്റാൻ\nസന്ധി സംബന്ധമായ പ്രശ്നങ്ങളുടെ ലക്ഷണങ്ങളെ ചികിത്സിക്കുന്നതിനും വീക്കവും വന്ദനയുമെല്ലാം കുറയ്ക്കുന്നതിനും സഹായിക്കുന്നതിനാൽ മഞ്ഞൾ സന്ധികളുടെ ആരോഗ്യത്തിന് ഒരു അത്ഭുതകരമായ സുഗന്ധവ്യഞ്ജനമാണ്. ഉളുക്കും ആന്തരിക പരിക്കുകളും ഒഴിവാക്കാൻ, ഒരു കപ്പ് മഞ്ഞൾപ്പൊടി രണ്ട് കപ്പ് പാലിൽ കലർത്തി ചെറുതായി തണുപ്പിക്കുക. മികച്ച ഫലങ്ങൾക്കായി ദിവസവും രാവിലെയും വൈകുന്നേരവും ഈ പാനീയം കുടിക്കുക.\nബ്രോങ്കൈറ്റിസിന്റെ വിട്ടുമാറാത്ത പ്രശ്നം നിങ്ങൾ പലപ്പോഴും കൈകാര്യം ചെയ്യുകയാണെങ്കിൽ, മഞ്ഞൾ ഉപയോഗിച്ച് തയ്യാറാക്കുന്ന ഈ വീട്ടുവൈദ്യം പരീക്ഷിക്കുക. രാവിലെ ഒരു ടീസ്പൂൺ മഞ്ഞൾ പൊടി ചെറുചൂടുള്ള വെള്ളത്തിൽ കലർത്തുക. ഇത് കഫം അലിയിക്കുകയും അങ്ങനെ കഫക്കെട്ട് ഇല്ലാതാക്കുകയും ചെയ്യും.\nമഞ്ഞൾ കാൻസർ സാധ്യത തടയുന്നതിനുള്ള ശക്തമായ സുഗന്ധവ്യഞ്ജനമാണ്. രണ്ട് കപ്പ് വെള്ളത്തിൽ ഒരു ടീസ്പൂൺ മഞ്ഞൾ പൊടി ചേർക്കുക. ഇത് ഇളക്കി യോജിപ്പിച്ച് ദിവസത്തിൽ രണ്ടുതവണ പതിവായി കഴിക്കുക. ഇതിന് സജീവമായ സംയുക്തങ്ങൾ (കർകുമോൾ, കർഡിയോൺ) ഉണ്ട്, അവയ്ക്ക് ചിലതരം അർബുദത്തിനെതിരെ പോരാടുന്ന ശക്തമായ സൈറ്റോടോക്സിക് ഫലമുണ്ട്.\nചർമ്മ പ്രശ്നങ്ങൾ അകറ്റാൻ\nചർമ്മത്തിന്റെ വേദനയും ചൊറിച്ചിലും മാറാൻ, ഒരു ടീസ്പൂൺ മഞ്ഞൾ പൊടി നാരങ്ങ നീരും കുറച്ച് വെള്ളവുമായി ചേർത്ത് മിനുസമാർന്ന പേസ്റ്റ് ഉണ്ടാക്കുക. ഹെർപ്പസ് മൂലമുള്ള വ്രണം, എക്സിമ, സോറിയാസിസ്, മുഖക്കുരു, കുഷ്ഠരോഗമുള്ള ഭാഗങ്ങൾ എന്നിവയിൽ ഇത് നേരിട്ട് പുരട്ടാം. ഈ പ്രതിവിധി പതിവായി ഉപയോഗിക്കുന്നത് അത്തരം ചർമ്മപ്രശ്നങ്ങളെല്ലാം ഒഴിവാക്കും.\nമസാല മിൽക്ക് കുടിച്ചാലുള്ള ഗുണങ്ങൾ\nWeb Title : how turmeric can make your health better


മധ്യപ്രദേശില് കോണ്‍ഗ്രസ് പതനത്തിലേക്ക്; സിന്ധ്യയുടെ രാജിക്ക് പിന്നാലെ 200 പേര് രാജിവെച്ചുവെന്ന് റിപ്പോര്‍ട്ട് | India|Congress|Jyothiradithya Scindia|madhyapradhesh|congress leaders resignations\nമധ്യപ്രദേശില് കോണ്‍ഗ്രസ് പതനത്തിലേക്ക്; സിന്ധ്യയുടെ രാജിക്ക് പിന്നാലെ 200 പേര് രാജിവെച്ചുവെന്ന് റിപ്പോര്‍ട്ട്\nMar 11, 2020, 11:22 am IST\nഭോപാല്: പ്രതിസന്ധി രൂക്ഷമായ മധ്യപ്രദേശില് നിര്‍ണായകമായ രാഷ്ട്രീയ നീക്കങ്ങള്. ജ്യോതിരാദിത്യ സിന്ധ്യ കോണ്‍ഗ്രസില് നിന്ന് രാജി വച്ചതിന് പിന്നാലെ പ്രാദേശിക നേതാക്കളും പ്രവര്‍ത്തകരുമുള്‍പ്പെടെ 200 ലധികം ആളുകള് കോണ്‍ഗ്രസില് നിന്ന് രാജിവെച്ചതായി റിപ്പോര്‍ട്ട്. മധ്യപ്രദേശില് രാഷ്ട്രീയപ്രതിസന്ധി രൂക്ഷമായതോടെ കോണ്‍ഗ്രസില് പൊട്ടിത്തെറികളും രൂക്ഷമാവുകയാണ്.\nസിന്ധ്യ ബിജെപിയിലേക്ക് ചേക്കേറിയത് തന്നെ സര്‍ക്കാരിന് തിരിച്ചടിയായിരിക്കുമ്പോഴാണ് 200 നേതാക്കളുടെ രാജി. ജ്യോതിരാദിത്യ സിന്ധ്യയ്ക്ക് പിന്തുണ പ്രഖ്യാപിച്ചാണ് ഗ്വാളിയാര്, ചമ്പല് മേഖലയിലെ 200 ലധികം പ്രവര്‍ത്തകര് രാജിവെച്ചത്.\nഅതേസമയം ജ്യോതിരാദിത്യ സിന്ധ്യയുടെ രാജിക്ക് പിന്നാലെ മധ്യപ്രദേശിലെ കോണ്‍ഗ്രസ് സര്‍ക്കാരിന് ഭൂരിപക്ഷം നഷ്ടമായിരിക്കുകയാണ്. നിലവില് 88 എംഎല്‍എമാര് മാത്രമാണ് കോണ്‍ഗ്രസിലുള്ളത്. ഇവരെ ഇവരെ ജയ്പുരിലേക്ക് മാറ്റി. എന്നാല്, നിലവില് 95 പേരുടെ പിന്തുണയുണ്ടെന്നാണ് കോണ്‍ഗ്രസ് അവകാശപ്പെടുന്നത്. കമല്‍നാഥ് സര്‍ക്കാറിന് ഭൂരിപക്ഷമില്ലെന്ന കാണിച്ച് ഗവര്‍ണര്‍ക്ക് കത്ത് കൈമാറാനിരിക്കുകയാണ് ബിജെപി.\nരാജിവെച്ച കോണ്‍ഗ്രസ് അംഗങ്ങളെ തിരികെ കൊണ്ടുവരാന് സാധിക്കുമെന്ന പ്രതീക്ഷയിലാണ് കോണ്‍ഗ്രസ്. ഇതിനായി രണ്ട് മുതിര്‍ന്ന നേതാക്കളെ ബെംഗളൂരുവിലേക്ക് അയക്കാനാണ് കോണ്‍ഗ്രസ് തീരുമാനിച്ചിരിക്കുന്നത്. വിമത എംഎല്‍എമാരുമായി ചര്‍ച്ച നടത്തി തിരികെയെത്തിക്കാനുള്ള ശ്രമത്തിലാണ്.\nIndia Congress Jyothiradithya Scindia madhyapradhesh congress leaders resignations\nമനുഷ്യരിൽനിന്നു മനുഷ്യരിലേക്കു കൊറോണ വൈറസ് പടരുന്നതാണു സംസ്ഥാനം നേരിടുന്ന വെല്ലുവിളി, വിദേശത്ത് നിന്നും എത്തുന്നവര് മുന്‍കരുതല് നടപടികളുമായി സഹകരിക്കണം : ആരോഗ്യമന്ത്രി


കരുത്തുണ്ട്, സൗന്ദര്യമുണ്ട്, ഇത് അപ്രീലിയയുടെ മാക്സി സ്കൂട്ടർ | Aprilia SXR 160 Maxi Scooter\nകരുത്തുണ്ട്, സൗന്ദര്യമുണ്ട്, ഇത് അപ്രീലിയയുടെ മാക്സി സ്കൂട്ടർ\nറോഷ്നി March 25, 2021 07:56 AM IST\nസ്കൂട്ടർ സെഗ്‌മെന്റിലെ സ്പോർട്സ് താരമാണ് അപ്രീലിയ SXR 160. കാഴ്ചയിൽ സ്റ്റൈലൻ, കരുത്തൻ, മാക്സി സ്കൂട്ടർ ബോഡി ഡിസൈൻ എല്ലാം ഒത്തുചേർന്ന മോഡൽ. മാക്സി സ്കൂട്ടർ സെഗ്‌മെന്റിലെ ഏറ്റവും കരുത്തുറ്റ താരമണ് കളത്തിലെത്തുന്നത്. ജനക്കൂട്ടത്തിൽ വേറിട്ടു നിൽക്കാൻ ആഗ്രഹിക്കുന്നവർക്ക് ഇതിലും നല്ലൊരു ചോയ്സ് ഇല്ലെന്നുതന്നെ പറയാം.\nനെക്സ്റ്റ് ജനറേഷൻ പ്രീമിയം സ്കൂട്ടർ എന്നാണ് അപ്രീലിയ എസ്എക്സ്ആറിനെ വിശേഷിപ്പിക്കുന്നത്. ഇന്ത്യൻ വിപണിയിലേക്കായി പ്രത്യേകം ഡിസൈൻ ചെയ്തത്. ദൂരെനിന്നു വരുന്നതു കാണുമ്പോൾ സ്പോർട്സ് ബൈക്ക് ആണെന്നു സംശയിച്ചുപോകും. അതിനു കാരണം ആ വലിയ ബ്ലാക്ക് വിൻഡ്സ്ക്രീനുകളാണ്. കഴിഞ്ഞ വർഷത്തെ ഡൽഹി എക്സ്പോയിൽ പ്രദർശിപ്പിച്ചിരുന്ന എസ്എക്സ്ആർ 160യുടെ സവിശേഷതകൾ അടുത്തറിയാം.\nമറ്റു സ്കൂട്ടറുകളിൽനിന്നു വേറിട്ടു നിൽക്കുന്ന ഡിസൈൻ തന്നെയാണ് ഒന്നാമത്തെ ആകർഷണം. വലിയ ഫെൻഡറുകൾ, എൽഇഡി ട്വിൻ ക്രിസ്റ്റൽ ഹെഡ്‌ലാംപ്, ബോഡിയിലെ സിഗ്‌നേച്ചർ ഗ്രാഫിക്സ്, വീതിയേറിയ സീറ്റുകൾ, റിയർ എൽഇഡി ടെയിൽ ലാംപ്, ഗാർണിഷ് എക്സോസ്റ്റ്, 12 ഇഞ്ച് അലോയ് വീലുകൾ എന്നിവയിലാണ് ആദ്യം കണ്ണുടക്കുക.\nവിശദമായി പരിശോധിച്ചാൽ ആധുനിക 210 cm2 മൾട്ടി ഫങ്ഷൻ ഡിജിറ്റൽ ക്ലസ്റ്ററാണ് ഏറ്റവും ആകർഷകം. ആർപിഎം മീറ്റർ, ട്രിപ് മീറ്റർ, ഓഡോമീറ്റർ എന്നിവ കൂടാതെ റൈഡ് ചെയ്ത കിലോമീറ്റർ, തത്സമയ മൈലേജ്, ടോപ് സ്പീഡ്, ആവറേജ് സ്പീഡ്, സമയം, എൻജിൻ ഓയിൽ ടെംപറേച്ചർ ഇൻഡിക്കേഷൻ, എക്സ്റ്റേണൽ ടെംപറേച്ചർ, എബിഎസ് ഇൻഡിക്കേറ്റർ, ഡിജിറ്റൽ ഫ്യൂവൽ ഇൻഡിക്കേഷൻ, എൻജിൻ മാൽ ഫങ്ഷൻ ഇൻഡിക്കേഷൻ, ബാറ്ററി വോൾട്ടേജ് സ്ഥിതി, എന്നിങ്ങനെ സ്കൂട്ടർ സംബന്ധമായ എല്ലാം ഒറ്റനോട്ടത്തിൽ മനസ്സിലാക്കാം. കാഴ്ചയിൽത്തന്നെ എസ്ആർഎക്സ് ആരെയാണ് ലക്ഷ്യം വയ്ക്കുന്നതെന്ന് ഊഹിക്കാമല്ലോ..?\nസാധാരണ അപ്രീലിയ സ്കൂട്ടറുകളിൽ യൂട്ടിലിറ്റി സ്പെയ്സ് കുറവാണ്. എന്നാൽ, എസ്എക്സ്ആർ 160 ൽ അതിനും പരിഹാരമുണ്ട്. ഇഗ്‌നിഷനു താഴെയായി കണ്ടാൽ വലുതെന്നു തോന്നിപ്പിക്കുന്ന ലോക്ക് ചെയ്യാവുന്ന ഗ്ല‌വ് ബോക്സ് ഉണ്ട്. ഇടതുവശത്ത് യുഎസ്ബി കണക്ടിവിറ്റി, വലതുവശത്ത് കൊച്ചു കൊച്ചു സാധനങ്ങൾ സൂക്ഷിക്കാനുള്ള ഇടം. സീറ്റിനടിയിലെ സ്റ്റോറേജ് 21.5 ലീറ്റർ. ബൂട്ട് ലൈറ്റും നൽകിയിട്ടുണ്ട് സാധാരണ സ്കൂട്ടറുകളെ അപേക്ഷിച്ച് ഭാരം കൂടുതലുണ്ട്. 130 കിഗ്രാം. സീറ്റ് ഹൈറ്റ് 770 എംഎം. ഫ്യൂവൽ ടാങ്ക്7ലീറ്റർ.\nഫ്ലോർബോഡ് വിശാലമാണെങ്കിലും മാക്സി സ്കൂട്ടറുകളിലേതുപോലെ കാൽ നീട്ടിവയ്ക്കാവുന്ന ഫുട് പൊസിഷൻ കുത്തനെയാണ്. ലോങ് റൈഡിൽ ഇതത്ര സുഖകരമാകില്ല. മൾട്ടി ഫങ്ഷൻ ഇഗ്‌നീഷൻ അല്ലാത്തതിനാൽ സീറ്റ് തുറക്കാൻ കീ ഊരണം. ഫ്യൂവൽ ലിഡ് സീറ്റിനടിയിലായതിനാൽ ഇന്ധനം നിറയ്ക്കാൻ സീറ്റ് ഉയർത്തണം. ബ്ലൂടൂത്ത് കണക്ടിവിറ്റി കിറ്റ് ആക്സസറി ആയി ലഭിക്കും.\n160 സിസി എയർ കൂൾഡ് എഫ്ഐ (ഫ്യൂവൽ ഇൻജക്‌ഷൻ) എൻജിൻ. കരുത്ത് 11 പിഎസ്. ടോർക്ക് 11.6 എൻഎം. സിംഗിൾ ചാനൽ എബിഎസ്, 220 ഫ്രണ്ട് ഡിസ്ക് ബ്രേക്ക് എന്നിവയാണ് എസ്എക്സ്ആറിനെ നിയന്ത്രിക്കുന്നത്. പ്രകടനംശരിക്കും മസിൽമാൻ ആണ് അപ്രീലിയ ഫാമിലിയിലെ ഈ ഇളംമുറക്കാരൻ. അതിനൊത്ത കരുത്തും. ബൈക്ക് ഓടിക്കുന്ന ഫീൽ. അധികം മുരൾച്ചയില്ലാത്ത എൻജിൻ. എല്ലാ പ്രതലങ്ങളും പരീക്ഷിച്ചു. സസ്പെൻഷൻ കൊള്ളാം. ഹാൻഡിൽ വൈബ്രേഷൻ തീരെ അനുഭവപ്പെട്ടില്ല. പെട്ടെന്നു വേഗമാർജിക്കാം. ഉയർന്ന വേഗത്തിലും സ്ഥിരതയുണ്ട്. ലിങ്ക് സ്പ്രിങ് സാങ്കേതികവിദ്യയിലൂടെ എൻജിനും ഫ്രെയിമും ബന്ധിപ്പിച്ചിരിക്കുന്നു. ഇത് വാഹനത്തിന്റെ സ്ഥിരത വർധിപ്പിക്കുന്നു.\nമാക്സി സ്കൂട്ടർ സെഗ്‌മെന്റിൽ ശക്തനാണ് എസ്എക്സ്ആർ 160. അ‍ഞ്ചു വർഷത്തെ സ്റ്റാൻഡേർഡ് വാറന്റിയും നിർമാതാക്കൾ നൽകുന്നുണ്ട്. എക്സ്ഷോറൂം വില ₨ 1,30,917. ഗ്ലോസി റെഡ്, മാറ്റ് ബ്ലൂ, ഗ്ലോസി വൈറ്റ് നിറങ്ങളിൽ ലഭ്യമാകും. സുസുക്കി ബർഗ്‌മാൻ ആണ് വിപണിയിലെ എതിരാളി. നഗരങ്ങൾക്കപ്പുറം സഞ്ചരിക്കാനാഗ്രഹിക്കുന്നവർക്ക് അപ്രീലിയ എസ്എക്സ്160 മികച്ച കൂട്ടാളിയാകും.\nEnglish Summary: Aprilia SXR 160 Test Drive


KGMOA STIRKE CONTINUE, GOVT DIDN'T CALL FOR DISCUSSION | സമരം ചെയ്യുന്ന ഡോക്ടര്‍മാരും സര്‍ക്കാരും അയയുന്നില്ല; പ്രതിഷേധവുമായി രോഗികളും രംഗത്ത്, സര്‍ക്കാര് ആശുപത്രികള് സമരക്കളമാകുന്നു - Malayalivartha.com Widgets Magazine\nസമരം ചെയ്യുന്ന ഡോക്ടര്‍മാരും സര്‍ക്കാരും അയയുന്നില്ല; പ്രതിഷേധവുമായി രോഗികളും രംഗത്ത്, സര്‍ക്കാര് ആശുപത്രികള് സമരക്കളമാകുന്നു\nപ്രാഥമിക കേന്ദ്രങ്ങളിലെ ഒ.പി സമയം നീട്ടിയ സര്‍ക്കാര് നടപടിയില് പ്രതിഷേധിച്ച് ഡോക്ടര്‍മാര് നടത്തിയ മിന്നല് പണിമുടക്ക് എസ്മ പ്രയോഗിക്കാതെ നേരിടാന് സര്‍ക്കാര്, സമരം ഏത് വിധേനയും ശക്തമാക്കാന് ഡോക്ടര്‍മാരുടെ സംഘടനയായ കെ.ജി.എം.ഒ.എ. സംസ്ഥാനത്തെ സര്‍ക്കാര് ആശുപത്രികള് സമരച്ചൂടിലേക്ക്. വേനല് കടുത്തതോടെ പല തരത്തിലുള്ള രോഗങ്ങളുമായി ആയിരങ്ങളാണ് ദിവസവും ധര്‍മാസ്പത്രികളില് അഭയം തേടുന്നത്. ആര്‍ദ്രം പദ്ധതിയുടെ ഭാഗമായാണ് പ്രാഥമിക ആരോഗ്യകേന്ദ്രങ്ങളില് സായാഹ്ന ഒ.പി തുടങ്ങാന് സര്‍ക്കാര് തീരുമാനിച്ചത്. ഇതിന്റെ ഭാഗമായി പാലക്കാട് ജില്ലയിലെ ചില കുടുംബാരോഗ്യകേന്ദ്രങ്ങളിലാണ് സായാഹ്ന ഒ.പി ആരംഭിക്കാന് സര്‍ക്കാര് തീരുമാനിച്ചത്. അന്ന് രാത്രി തന്നെ നോട്ടീസ് പോലും നല്‍കാതെ ഡോക്ടര്‍മാര് സംസ്ഥാനത്തുടനീളം മിന്നല് പണിമുടക്ക് നടത്തുകയായിരുന്നു.\nകെ.എസ്.ഇ.ബി ജീവനക്കാര് കറന്റ് കട്ട് ചെയ്ത് സമരം നടത്തുമോ?\nസമരത്തെ സര്‍ക്കാര് അനുകൂലിക്കില്ലെന്നും ധിക്കാരപരമായ നടപടി തുടര്‍ന്നാല് ഡോക്ടര്‍മാരെ മാറ്റിനിര്‍ത്താന് നടപടിയുണ്ടാകുമെന്ന് ആറോഗ്യമന്ത്രി കെ.കെ ഷൈലജ ടീച്ചര് അറിയിച്ചു. ജോലിക്ക് ഹാജരാകാത്തവരെ സസ്‌പെന്റ് ചെയ്യും. അവശ്യസര്‍വ്വീസില് പണിമുടക്കി സമരം പാടില്ല. വൈദ്യുതി വകുപ്പ് ജീവനക്കാര് കറന്റ് കട്ട് ചെയ്ത് സമരം നടത്തിയാല് നാട്ടുകാരുടെ പ്രതികരണം എങ്ങനെയായിരിക്കുമെന്നും മന്ത്രി ചോദിച്ചു. അതിനാല് ചികില്‍സമുടക്കി സമരം പാടില്ല. സമരത്തിന് മുമ്പ് നോട്ടീസ് എങ്കിലും തരണമായിരുന്നു. ജോലി ചെയ്യാന് താല്‍പര്യമുള്ള ഡോക്ടര്‍മാരെയും നഴ്‌സുമാരെയും ഉപയോഗിച്ച് ആശുപത്രികളുടെ പ്രവര്‍ത്തനം കാര്യക്ഷമമാക്കും.\nപിഎസ്.സി പട്ടികയിലുള്ളവരുടെ തലവര തെളിയുന്നു\nപി.എസ്.സി റാങ്ക് പട്ടികയില് 4500ലധികം ഡോക്ടര്‍മാരുണ്ട്. അവരെ സര്‍വ്വീസില് എടുക്കാനുള്ള തീരുമാനം ആലോചിക്കുന്നുണ്ട്. എല്ലാം നിയമപരമായി നടത്താനാണ് സര്‍ക്കാര് തീരുമാനം. അതേസമയം സമരത്തിന് തലേദിവസം നോട്ടീസ് നല്‍കിയെന്നാണ് കെ.ജി.എം.ഒ.എ ഭാരവാഹികള് പറയുന്നു. സമരം നാലാം ദിവസമായതോടെ പല ആശുപത്രികളിലും രോഗികളും ബന്ധുക്കളും ഡോക്ടര്‍മാര്‍ക്കെതിരെ പ്രതിഷേധം തുടങ്ങിയിട്ടുണ്ട്. കോഴിക്കോട് ബീച്ച് ആശുപത്രിയില് സമരത്തെ തുടര്‍ന്ന് രോഗിയെ പറഞ്ഞ് വിട്ടതിനെ തുടര്‍ന്ന് രോഗിയുടെ മകന്റെ നേതൃത്വത്തില് പ്രതിഷേധം സംഘടിപ്പിച്ചു. സമരം അവസാനിപ്പിക്കാതെ ചര്‍ച്ചയില്ലെന്ന് മന്ത്രി പ്രഖ്യാപിച്ചതോടെ സമരം കൂടുതല് ശക്തമാക്കാന് കെ.ജി.എം.ഒ.എ തീരുമാനിച്ചു. നാളെ ചേരുന്ന സംസ്ഥാന സമിതിയില് അടുത്ത തീരുമാനം എടുക്കുമെന്നും പ്രസിഡന്റ് ഡോ.റൗഫ് അറിയിച്ചു. എന്നാല് കെ.ജി.എം.ഒ.എ ഭാരവാഹികളെ ഉള്‍പ്പെടെ സ്ഥലംമാറ്റിയേക്കുമെന്നും അറിയുന്നു.\nപ്രൊബോഷണറി ഡോക്ടര്‍മാരേ... പണികളയാതെ നോക്കണേ...\nപ്രൊബോഷണറി കാലാവധിയിലുള്ളവരെ സാധാരണ ഒരു സംഘടനയും സമരത്തില് പങ്കെടുപ്പിക്കാറില്ല. എന്നാല് അവരെ തെറ്റിദ്ധരിപ്പിച്ച സമരത്തിനിറക്കിയിരിക്കുകയാണ് കെ.ജി.എം.ഒ.എ. അതിനാല് അവരുടെ ഹാജര്‍നിലയും മറ്റും എടുത്തിട്ട് നടപടി സ്വീകരിക്കുമെന്ന് ആരോഗ്യമന്ത്രി അറിയിച്ചു. പ്രബോഷണി ഡോക്ടര്‍മാരില് പലരും ജോലി ചെയ്യുന്നുണ്ട്. പക്ഷെ, ഹാജര് രേഖപ്പെടുത്തുന്നില്ല. അതിനാല് അവര് എത്രയും വേഗം ഹാജരാകണമെന്ന് മന്ത്രി അറിയിച്ചു. മൂന്ന് ഡോക്ടര്‍മാരുള്ള ആശുപത്രികളില് ഒ.പി മുടങ്ങുകയോ, ചികില്‍സ നിഷേധിക്കുകയോ ചെയ്തിട്ടില്ലെന്നും കെ.ജി.എം.ഒ.എ സര്‍ക്കാരിനെ അറിയിച്ചിട്ടുണ്ട്. ചര്‍ച്ചയ്ക്ക് വിളിക്കില്ലെന്ന് മന്ത്രി പറയുന്നത് പൊതുജനങ്ങളോടുള്ള വെല്ലുവിളിയാണെന്ന് കെ.ജി.എം.ഒ.എ ഭാരവാഹികള് പറഞ്ഞു.\nകൂട്ടരാജി ഭീഷണിയുമായി കെ.ജി.എം.ഒ.എ\nനടപടിയുണ്ടായാല് കൂട്ടരാജി ഉള്‍പ്പെടെയുള്ള നടപടികള് തീരുമാനിക്കാന് കെജിഎംഒഎ സംസ്ഥാന സമിതി നാളെ തിരുവനന്തപുരത്തു ചേരും. സമരം രൂക്ഷമാക്കുമെന്നാണ് കേരള ഗവണ്‍മെന്റ് മെഡിക്കല് ഓഫിസേഴ്‌സ് അസോസിയേഷന് (കെജിഎംഒഎ) ഭാരവാഹികള് നല്‍കുന്ന സൂചന. ബുധനാഴ്ച മുതല് കിടത്തി ചികില്‍സയും അവസാനിപ്പിക്കുമെന്നും ഭീഷണി മുഴക്കിയിട്ടുണ്ട്. അതേസമയം ഐഎംഎയുടെ നേതൃത്വത്തില് അനുനയ ശ്രമങ്ങള് തുടങ്ങിയിട്ടുണ്ട്. ചര്‍ച്ചയ്ക്കില്ലെന്ന് സര്‍ക്കാര് പറയുന്നുണ്ടെങ്കിലും അനുരഞ്ജന നീക്കങ്ങള് അനൗദ്യോഗികമായി നടക്കുന്നുണ്ടെന്നും അറിയുന്നു. സായാഹ്ന ഒ.പി തുടങ്ങിയാല് ഡോക്ടര്‍മാരുടെ സ്വകാര്യപ്രാക്ടീസിനെ ബാധിക്കുമെന്ന് മുന്‍കൂട്ടി കണ്ടാണ് സമരത്തിനിറങ്ങിയിരിക്കുന്നതെന്ന് സര്‍ക്കാര് വൃത്തങ്ങള് സൂചിപ്പിച്ചു.


സൗദിയിൽ കൊവിഡ് ബാധിച്ച് അഞ്ച് പ്രവാസികൾ കൂടി മരിച്ചു | Five more expats died in Saudi\nസൗദിയിൽ കൊവിഡ് ബാധിച്ച് അഞ്ച് പ്രവാസികൾ കൂടി മരിച്ചു\nസൗദി അറേബ്യയിൽ കോവിഡ് ബാധിച്ച് അഞ്ച് പ്രവാസികൾ കൂടി മരിച്ചു. ഇതോടെ മരണസംഖ്യ 114 ആയി ഉയർന്നു. അഞ്ചുപേരും മക്കയിലാണ് മരിച്ചത്.\nKerala, First Published Apr 22, 2020, 7:20 PM IST\nറിയാദ്: സൗദി അറേബ്യയിൽ കോവിഡ് ബാധിച്ച് അഞ്ച് പ്രവാസികൾ കൂടി മരിച്ചു. ഇതോടെ മരണസംഖ്യ 114 ആയി ഉയർന്നു. അഞ്ചുപേരും മക്കയിലാണ് മരിച്ചത്. 50നും 76നും ഇടയിൽ പ്രായമുള്ളവരാണ്. 1141പേർക്ക് പുതുതായി രോഗം ബാധിച്ചു. ഇതോടെ കോവിഡ് ബാധിച്ചവരുടെ എണ്ണം 12772 ആയി. ഇവരിൽ 1812 പേർ സുഖം പ്രാപിച്ചു. ബുധനാഴ്ച 172 പേർക്കാണ് രോഗമുക്തിയുണ്ടായത്.\n10846 പേരാണ് രാജ്യത്തെ വിവിധ ആശുപത്രികളിലായി ചികിത്സയിൽ കഴിയുന്നത്. ഇതിൽ 82 പേർ ഗുരുതരാവസ്ഥയിലാണ്. തീവ്രപരിചരണ വിഭാഗത്തിലാണ് ഇവരുള്ളത്. ആരോഗ്യവകുപ്പിന്‍റെ 150ലേറെ മെഡിക്കൽ ടീമുകൾ ജനങ്ങളുടെ പാർപ്പിട കേന്ദ്രങ്ങളിലേക്ക് നേരിട്ട് ചെന്ന് നടത്തുന്ന ആരോഗ്യ പരിശോധന രാജ്യവ്യാപകമായി തുടരുകയാണ്.\nഅഞ്ചുപേർ കൂടി മരിച്ചതോടെ മക്ക മേഖലയിലെ കൊവിഡ് ബാധിച്ചുള്ള മരണസംഖ്യ വീണ്ടും ഉയര്‍ന്നു. മക്കയിൽ മാത്രം മരിച്ചത് 45 പേരാണ്. ഇതിൽ കൂടുതലും വിദേശികളാണ്. രാജ്യത്ത് മരണപ്പെട്ടവരിൽ ഭൂരിപക്ഷവും വിദേശികളാണ്. രോഗബാധിതരിലും 70 ശതമാനത്തിൽ കൂടുതൽ വിദേശികളാണ്. മക്ക (315), ഹുഫൂഫ് (240), റിയാദ് (164), മദീന (137), ജിദ്ദ (114), ദമ്മാം (61), തബൂക്ക് (35), ദഹ്റാൻ (26), ബീഷ (18), ത്വാഇഫ് (14), അൽഖർജ് (3), അൽതുവൽ (2), സബ്യ (2), ഹാഇൽ (1), അൽഖുറയാത്ത് (1), ശറൂറ (1), അൽഹദ (1), അൽവജ്ഹ് (1), അൽജാഫർ (1), ഉഗ്ലത് സുഗൈർ (1), മിദ്നബ് (1), യാംബു (1)പുതിയ രോഗികളുടെ കണക്കുകള് എന്നിങ്ങനെയാണ് കണക്കുകള്.ᐧ\nLast Updated Apr 22, 2020, 7:20 PM IST\nകൊവിഡ് മാനദണ്ഡങ്ങള് ലംഘിച്ചു; ബഹ്‌റൈനില് അഞ്ച് റെസ്റ്റോറന്റുകള് കൂടി അടച്ചുപൂട്ടി\nഇത്തവണ മൂന്ന് പേര്‍ക്ക് കോടികളുടെ സമ്മാനം, ആഢംബര കാര്; ബിഗ് ടിക്കറ്റിലൂടെ നിങ്ങളുടെ ഭാഗ്യം പരീക്ഷിക്കൂ\nസൗദി അറേബ്യയില് കൊവിഡ് ബാധിച്ച് അഞ്ചുപേര് കൂടി മരിച്ചു\nസൗദി അറേബ്യയില് കൊവിഡ് ബാധിച്ച് അഞ്ച് മരണം കൂടി റിപ്പോര്‍ട്ട് ചെയ്തു\nസൗദി അറേബ്യയില് കൊവിഡ് ബാധിച്ച് അഞ്ച് മരണം കൂടി


അപരിചതർക്ക് സിനിമാ താരങ്ങളുടെ ഫോൺ നമ്പറുകൾ നൽകുരുതെന്ന് ഫെഫ്ക | News | Keralam | Muziriz Post\nഅപരിചതർക്ക് സിനിമാ താരങ്ങളുടെ ഫോൺ നമ്പറുകൾ നൽകുരുതെന്ന് ഫെഫ്ക\nഅപരിചതർക്ക് സിനിമാ താരങ്ങളുടെ ഫോൺ നമ്പറുകൾ നൽകുരുതെന്ന് ചലചിത്ര സംഘടനയായ ഫെഫ്ക. ഫെഫ്കക്ക് കീഴിൽ റജിസ്റ്റർ ചെയ്ത് പ്രൊഡക്ഷൻ കൺട്രോളേഴ് യൂണിയനോട് ഇക്കാര്യം രേഖാമൂലം ആവശ്യപ്പട്ടിട്ടുണ്ട് . സിനിമാ താരങ്ങളുടെ ഫോൺ നമ്പറുകൾ ദുരുപയോഗം ചെയ്യപ്പെടുന്ന പശ്ചാത്തലത്തിലാണ് ഫെഫ്കയുടെ തീരുമാനം. ഷംന കാസിം, ധർമജൻ ബോൾഗാട്ടി, തുടങ്ങിയവരുടെ ഫോൺ നമ്പറുകൾ ക്രിമിനൽ പ്രവർത്തനങ്ങൾക്ക് ദുരുപയോഗം ചെയ്യപ്പെട്ടിരുന്നു. കൂടാതെ മറ്റ് പ്രമുഖ താരങ്ങളുടെ പേരുകൾ കേസിലേക്ക് വലിച്ചിഴക്കപ്പെട്ടതും ഫെഫ്ക ഗൗരവത്തോടെയാണ് കാണുന്നത്. ഫോൺ നമ്പറുകൾ കൈമാറുമ്പോൾ ജാഗ്രത വേണമെന്ന് കത്തിൽ പ്രൊഡക്ഷൻ കൺട്രോളേഴ്സ് യൂണിയനോട് ആവശ്യപ്പെട്ടിട്ടുണ്ട്. സിനിമയുമായി ബന്ധപ്പെട്ട് ഏജൻസികളും ഡയറക്ടർമാരും ഫെഫ്കയിൽ റജിസ്റ്റർ ചെയ്യണമെന്നും നിർദ്ദേശമുണ്ട്.\nകൊച്ചിയിൽ നടി ഷംനാ കാസിമിനെ ബ്ലാക്കമെയിൽ ചെയ്ത് പണം തട്ടാൻ ശ്രമിച്ച കേസിൽ നിർമാതാവിനെ പൊലീസ് ചോദ്യം ചെയ്യും. പൊലീസിന് നൽകിയ മൊഴിയിൽ ഷംന ഈ നിർമാതാവിന്റെ പേര് പറഞ്ഞിരുന്നു. വീഡിയോ കോൺഫ്രൻസ് നൽകിയ മൊഴിയിലാണ് നിർമാതാവിന്റെ ഇടപെടലിനെ കുറിച്ച് ഷംന സൂചിപ്പിച്ചത്. ജൂൺ 20 നാണ് നിർമാതാവ് ഷംനയുടെ വീട്ടിൽ എത്തിയത്. ഷംന പറഞ്ഞതിനാലാണ് വന്നതെന്നാണ് വീട്ടുകാരോട് ഇയാൾ പറഞ്ഞത്. അതേ സമയം ഇത്തരത്തിൽ താൻ ആരെയും വീട്ടിലേക്ക് വിളിച്ചില്ലെന്ന് ഷംന മാതാപിതാക്കളോട് പറഞ്ഞു. തുടർന്ന് തന്നെ വീട്ടിലേക്ക് വിളിച്ചെന്ന് സൂചിപ്പിക്കുന്ന ചില സന്ദേശങ്ങൾ തന്റെ പക്കലുണ്ടെന്ന് ഇയാൾ അവകാശപ്പെട്ടു. ഈ സംഭവത്തിന് ബ്ലാക്ക് മെയിലിംഗ് കേസുമായി ഏതെങ്കിലും തരത്തിലുള്ള ബന്ധമുണ്ടോയെന്ന് അന്വേഷിക്കണമെന്ന് ഷംന പൊലീസിനോട് ആവശ്യപ്പെട്ടിരുന്നു. ഈ സാഹചര്യത്തിലാണ് അന്വേഷണ പരിധിയിൽ നിർമാതാവിനെ ഉൾപ്പെടുത്താൻ പൊലീസ് തീരുമാനിച്ചത്. മലയാളത്തിൽ3സിനിമകൾ ഇയാൾ നിർമിച്ചിട്ടുണ്ട്.\nകേസിൽ അറസ്റ്റിലായ പ്രതികളുമായി ഇയാൾക്ക് ബന്ധമുണ്ടോയെന്നാണ് പ്രാഥമികമായി പൊലീസ് അന്വേഷിക്കുന്നത്. ആരെങ്കിലും തെറ്റിദ്ധരിപ്പിച്ചതിനെ തുടർന്നാണോ ഇയാൾ വീട്ടിലെത്തിയതെന്നും പൊലീസ് അന്വേഷിക്കുന്നുണ്ട്. വീട്ടിലെത്തിയതുമായി ബന്ധപ്പെട്ട് ഇയാൾ പറഞ്ഞ കാരണം ശരിയാണോ എന്ന് പൊലീസ് പരിശോധിക്കും. ഷംന സന്ദേശം അയച്ചെന്ന് പറയപ്പെടുന്ന മൊബൈൽ ഹാജരാക്കാൻ അന്വേഷണ സംഘം ആവശ്യപ്പെട്ടിട്ടുണ്ട്. ആവശ്യമെങ്കിൽ മൊബൈൽ ശാസ്ത്രീയ പരിശോധനക്ക് വിധേയമാക്കും. അതേ സമയം കേസിൽ ഇയാൾക്ക് നേരിട്ട് ബന്ധമില്ലെന്നാണ് പൊലീസിന്റെ നിഗമനം. പഴുതടച്ചുള്ള അന്വേഷണം പൂർത്തിയാക്കണമെന്ന ആഭ്യന്തര വകുപ്പിന്റെ നിർദ്ദേശ പ്രകാരമാണ് ഇയാളെ വിളിച്ചു വരുത്തുന്നത്.\nഷംനക്ക് വിവാഹാലോചന നടത്തിയ ആളിന്റെ അമ്മയായി അഭിനയിച്ച സ്ത്രീയെ ചോദ്യം ചെയ്യാൻ വിളിപ്പിച്ചിട്ടുണ്ട്. ഇവരെ കേസിൽ പ്രതി ചേർത്തേക്കും. വാടാനപ്പള്ളി സ്വദേശിയായ ഇവർ സുഹറ എന്ന വ്യാജ പേരിൽ നിരവധി തവണ ഷംനയെ വിളിച്ചിട്ടുണ്ട്. കേസിന്റെ പ്രാഥമിക അന്വേഷണം പൂർത്തിയായെന്ന് പൊലീസ് കഴിഞ്ഞ ദിവസം കോടതിയെ അറിയിച്ചിരുന്നു.\nFEFKA Malayalam Films shamna kasim Muziriz Post News Muziriz Post


Padaarblog: April 2011\nസ്‌ത്രീകളെ ഒന്ന് നോക്കുന്നതുപോലും കടുത്തകുറ്റകരമായി കാണുന്ന പുതിയൊരു പ്രവണത ഇന്ന് നമ്മുടെ നാട്ടില് കാണപ്പെടുന്നുണ്ട്. എന്നാല് ലൈംഗീകത ഉണര്‍ത്തുന്ന വിധത്തിലുള്ള വസ്ത്രധാരണത്തോട്കൂടിയും, കാമോദ്ദീപകങ്ങളായ ചേഷ്ടകളോട് കൂടിയും, പൊതു വേദികളില് പ്രത്യക്ഷപ്പെടുന്ന ഇവിടുത്തെ സ്ത്രീകളും, സെലിബ്രിറ്റികളുംതങ്ങളെ ആവോളം ആസ്വദിക്കൂ എന്നും, ആസ്വദിച്ചു ഹാലിളകുമ്പോള് തങ്ങളെ ഓര്‍ത്തു മറ്റേതെങ്കിലും സാധു പെണ്‍കുട്ടികളെ പീഡിപ്പിക്കൂ എന്ന് നിരന്തരം ആഹ്വാനംചെയ്തു കൊണ്ടും ഇരിക്കുന്നു. ശരീരം എങ്ങെനെ മറയ്ക്കാം എന്നതിനേക്കാള് ശരീരം എങ്ങെനെ ഒരു കാഴ്ച ബംഗ്ലാവ് ആക്കാം എന്ന നവലിബറല് ചിന്താഗതിയുടെ നൂതന ദ്രിശ്യങ്ങള് കണ്മുന്‍പില് നിറയുകയാണ്.\nഎന്നെയൊന്നു നൊക്കൂ, നോക്കി നോക്കി കൊതിക്കൂ എന്നു ചിന്തിച്ചിരുന്ന സ്‌ത്രീകളെ അപേക്ഷിച്ച്, എന്നെയൊന്നു കൊതിക്കൂ, കൊതിച്ചു കൊതിച്ചു കയറി പിടിക്കൂ എന്നു വിളംബരം ചെയ്യുന്ന ശരീര ഭാഷ ആവിഷ്കരിക്കുന്ന തരത്തിലേക്ക് സ്ത്രീകള് പരിഷ്കരിക്കപ്പെട്ടത് ചാനലുകളുടെ അതിപ്രസരത്തോടെയാണ്. ചാനല് വിപ്ലവം ഇവിടെ നടത്തിയ സമൂല പരിവര്‍ത്തനങ്ങളില് നമ്മുടെ സംസ്കാരവും, കീഴ്വഴക്കങ്ങളും, കാഴ്ച്ചപ്പാടുകളും അംബേ തകിടം മറിഞ്ഞു. വാര്‍ത്തവായിക്കുന്നവര്, വാര്‍ത്ത എങ്ങനെ വായിക്കുന്നു എന്നതിനേക്കാള് പ്രധാനം, വാര്‍ത്ത വായിക്കുമ്പോള് അവര് ഏത് തരം വസ്ത്രം, എങ്ങനെ ധരിക്കുന്നു എന്നതിനായി. അതോടൊപ്പം പരസ്യങ്ങളുടെ ശൈലി, ഉല്‍പ്പന്നത്തിന്റെ ഗുണമേന്മ പ്രഖ്യാപനത്തെക്കാള്, മോഡലുകളുടെ നഗ്നതാ പ്രദര്‍ശനമായി മാറുകയും ചെയ്തു. സ്ത്രീ ശരീരം വിപണി മൂല്യമുള്ള പ്രദര്‍ശന വസ്തുവാണെന്ന കണ്ടു പിടുത്തം ചാനലുകളും പരസ്യങ്ങളും ചേര്‍ന്ന് സമര്‍ത്ഥമായി നടപ്പാക്കിയപ്പോള് പൊതുജനങ്ങള് പതിയെ പതിയെ അതിനോട് സമരസപ്പെടുകയും ചെയ്തു. നാടൊട്ടുക്ക് പൊന്തി നില്‍ക്കുന്ന വലിയപരസ്യ ഹോര്‍ഡിങ്ങുകള് പൊതുജനത്തോട് പ്രഖ്യാപനം ചെയ്യുന്നതും ഏറെക്കുറേ പുതിയൊരു വസ്ത്ര സംസ്കാരത്തെ പ്രോല്‍സാഹിപ്പിക്കുക എന്ന തത്ത്വതാണ്. ജ്വല്ലറിയുടെ പരസ്യമായാലും, സാരിയുടെ പരസ്യമായാലും, കറി പൌഡറിന്റെ പരസ്യമായാലും, അവയിലെല്ലാം വിപണിവല്‍ക്കരിക്കപ്പെട്ട അല്‍പ്പ വസ്ത്രധാരിണികളുടെ ഇമേജുകള്, ലംബവും തിരശ്ചീനവുമായി നമ്മെ മോഹിപ്പിച്ചു കൊണ്ടിരിക്കുന്നു. സിനിമകളും, ചാനലുകളും, പരസ്യങ്ങളും ചേര്‍ന്ന് നടപ്പാക്കിയപുതിയ വസ്ത്രധാരണ സമ്പ്രദായങ്ങള് യാതൊരു മടിയും കൂടാതെ ഇവിടുത്തെ മധ്യവര്‍ഗ ഉപരിവര്‍ഗ സ്ത്രീകള് അണിഞ്ഞു നടക്കുവാന് തുടങ്ങി. സത്യത്തില് സിനിമകളും, സീരിയലുകളും, പരസ്യങ്ങളും മാത്രം ജീവിതത്തെ നയിക്കുന്ന രീതിയിലേക്ക് നമ്മുടെ ജീവിതം മാറിപ്പോയിരിക്കുന്നു.\nഈയടുത്ത കാലം വരെ, സിനിമകള്‍ക്ക് പ്രേക്ഷകനെ സ്വാധീനിക്കുന്നതിന് ഒരു പരിധിയുണ്ടായിരുന്നു. എന്തെന്നാല് അത് സിനിമ ആയതുകൊണ്ട് തന്നെ. സിനിമ മറ്റൊരു ലോകമാണെന്നും , അത് അയഥാര്‍ത്ഥ്യങ്ങളുടെ മിശ്രണമാണെന്നും ജനങ്ങള്‍ക്ക് എപ്പോഴും ബോധ്യമുണ്ടായിരുന്നു.എന്നാല് ചാനലുകളും, പരസ്യങ്ങളും സിനിമയോട് ബന്ധപ്പെട്ടിരിക്കുമ്പോള് തന്നെ, അവ കുറേക്കൂടി പ്രേക്ഷകരോട് ഇഴുകി സംവേദിക്കപ്പെടുകയും ചെയ്തു. അതോടെ സിനിമ, ചാനല്, പരസ്യം തുടങ്ങിയവ പ്രേക്ഷകരെ സംബന്ധിച്ച് തങ്ങളുടെ സംസ്കാരത്തെ പുനര്‍നിര്‍വചിക്കുന്ന പൊതുവായ ഒരു മാധ്യമം ആണെന്ന ചിന്ത വരുകയും, അവയിലൂടെ കാണുന്നതാണ് ജീവിതമെന്ന് മനസില് ഉറപ്പിക്കുകയും ചെയ്തു. അതിന്റെ അനന്തരഫലമായി ഇവിടെ പുതിയ ഒരു ശരീര സംസ്ക്കാരം ഉടലെടുത്തു. ലാവണ തൈലങ്ങളും, ഹെയര്‍ഓയിലുകളും, ഫേഷ്യല് ക്രീമുകളും ഇത്രയധികം മുളച്ചു പൊന്തിയത് ഈ ശരീര പ്രദര്‍ശന മനശാസ്ത്രത്തെ ചുറ്റിപ്പറ്റിയാണ്.\nസീരിയല്, സിനിമാ ആന്റിമാര് കൊഴുപ്പ് മുറ്റിയ തങ്ങളുടെ മാദക മേനികളെ സുതാര്യവും, അല്‍പ്പവുമായ വസ്ത്രങ്ങളിലൂടെ പ്രദര്‍ശിപ്പിച്ചു പതിനാറു തികഞ്ഞ കവ്‌മാരക്കാരന് മുതല് പതിനാറടിയന്തിരത്തിലേക്ക് കാത്തുകിടക്കുന്ന പാല്‍ക്കാരന് പത്രോസ് വരെയുള്ളവരെ വിജറുംഭിതരാക്കുന്നു. പൊതുവേ യങ്ങ് എന്നു പറയുന്ന നടിമാരെ അപേക്ഷിച്ച്, മദ്യ വയസു പിന്നിട്ട അമ്മ, അമ്മായി, അമ്മായിയമ്മ നടിമാരാണ് തങ്ങളുടെ മുഴുത്ത ജമ്പറും, ബമ്പറും കണ്ടു നിങ്ങള് ടെമ്പര് അടിച്ചോളൂ എന്ന് ദ്യോതിപ്പിക്കുന്നത്. മാധ്യമ സെലിബ്രിറ്റികളെ അനുകരിച്ച് പൊതു ഇടങ്ങളില് ചുരിദാറിന്റെ ഷാള്, മാറു മറയ്ക്കാനാണ് എന്ന സങ്കല്‍പ്പം കാറ്റില് പറത്തി, അത് കഴുത്തില് ചുറ്റി ഡിങ്കനെപ്പോലെ നടക്കുന്ന പെണ്‍കുട്ടികളുടെയും, സ്ത്രീകളുടെയും എണ്ണം വര്‍ദ്ധിക്കുകയാണ്. ഇനി ജട്ടി എടുത്തു ചുരിദാര് ബോട്ടത്തിന്റെ മേലെ ഇടുന്നത് എന്നാണാവോ? അതിലും ഉപരിയായി നില്‍ക്കുന്നത് അത്തരം സന്ദര്‍ഭങ്ങളില് അവരുടെ ലൈംഗീകത വെളിവാക്കുന്ന ശരീര ഭാഷയാണ്. മാധ്യമങ്ങളിലെ സെന്‍സേഷന് പ്രോഗ്രാമുകളില് അവതാരികമാരും, ഗസ്റ്റ് സെലിബ്രിറ്റികളും അണിയുന്ന ഡ്രെസ്സ്കളും അവര് പ്രകടിപ്പിക്കുന്ന ശരീര ചലനങ്ങളും സഭ്യതയുടെ അതിരുകള് കടക്കുന്നു എന്ന് നിങ്ങള്‍ക്കും തോന്നിയിട്ടുണ്ടാവാം. ഇതിന് ഒരു അറുതി സ്വപ്നത്തില് പോലും ഞാനോ നിങ്ങളോ പ്രതീക്ഷിക്കുന്നില്ല. എന്തെന്നാല് നമ്മള് ഇക്കാണുന്നതെല്ലാം പുരോഗമനത്തിന്റെയും, കാലഘട്ടത്തിന്റെയും അനിവാര്യമായ മാറ്റങ്ങള് ആണ്. പക്ഷേ ഈ മസാല ദോശ ആന്റിമാര്‍ക്ക് ഒരല്‍പ്പം മയമൊക്കെ ആകാമല്ലോ. അതെങ്കിലും പരിഗണിക്കുക. എന്തെന്നാല് എന്നെപ്പോലുള്ളവര്‍ക്ക് നിങ്ങള് ഒരു കുളിരാണ്. അത് അവിടം കൊണ്ടുകഴിഞ്ഞു. പക്ഷേ ഇത്തരം കാഴ്ച്ചകള് മനസിലിട്ട് താലോലിക്കുകയും, നിങ്ങള് 'സെലിബ്രിറ്റി ആന്റിബയോട്ടിക്കുകളെ' ഓര്‍ത്ത് കൈപ്പരുവത്തില് ഒത്തുവരുന്ന ഏതെങ്കിലും 'പാരസിറ്റാ മോള്'മാരെ കേറി ഡിംഗോള്‍ഫിക്കാ സുഡാനിക്കാ ചെയ്യാന് ശ്രമിക്കുന്ന മനോരോഗികളും നൂറിനു ഒന്നെന്ന കണക്കില് ഇവിടുണ്ട്. അത്തരക്കാര്‍ക്ക് നിങ്ങള് ഒരു കാമമോഹിതം ആണ്.\n"മലയാള ഭാഷയ്ക്ക് മുതല് കൂട്ടാണ് റിജോയുടെ രചനകള് , എല്ലാം വളരെ വത്യസ്തമാര്ന്നവയാണ് .... എല്ലാംവായിക്കാന് കഴിഞ്ഞിട്ടില്ല, എങ്കിലും വായിച്ചിടത്തോളം വളരെ നന്നയിരിക്കുന്നു ... തുടര്‍ന്നും ഇത് പോലുള്ള സൃഷ്ടികള്‍പ്രതീക്ഷിക്കുന്നു ....."\nപടാര് ബ്ലോഗിനെക്കുറിച്ച് ഫേസ്ബുക്കിലെ ഒരു ഗ്രൂപ്പില് ഫഹദ് എ. കെ. എഴുതിയ ചെറിയ ഒരു പോസ്റ്റ് ആണിത്. ഇതെഴുതിയ ഫഹദിനെ എനിക്കൊരു മുന്‍പരിചയവും ഇല്ല. (ഫേസ്ബുക്കിലെ എന്‍റെ കേരളം , എന്‍റെ മലയാളം എന്നഗ്രൂപ്പിന്റെ അഡ്മിനാണ് ഫഹദ് എ. കെ.). എന്തായാലും ഈ വാക്കുകള് ഈ ബ്ലോഗിനെക്കുറിച്ചുള്ള ആദ്യക്രിട്ടിസിസമായി പടാര് ബ്ലോഗ് കണക്കാക്കുന്നു.\n(നമ്മളെ ആരെങ്കിലും പുകഴ്ത്തുമ്പോള് എന്തൊരു സന്തോഷമാണ്. ഹൊ! )\nപോസ്റ്റ് ചെയ്തത് പടാര്‍ബ്ലോഗ്, റിജോ ല് ശനിയാഴ്‌ച, ഏപ്രിൽ 30, 2011 15 അഭിപ്രായങ്ങൾ:\nലേബലുകള്: ഡ്രെസ്സ് കോഡ്, വസ്ത്രധാരണം, സാമൂഹികം, MEDIA\nകാസര്‍ഗോഡ് ജില്ല ഒരു വലിയ ബ്ലാക്ക് മാര്‍ക്കിന് ഉള്ളില് കിടന്നു വീര്‍പ്പു മുട്ടുമ്പോള് നമ്മെ പ്രതിനിധാനം ചെയ്യുന്ന സര്‍ക്കാര് പണ്ഡിതന്മാര് ആ ബ്ലാക്ക് മാര്‍ക്കിനുള്ളിലേക്ക് വീണ്ടും കറുത്തവിഷം കോരി ഒഴിക്കുകയാണ്. എന്‍ഡോസള്‍ഫാന് എന്ന കൊടും വിഷം രാജ്യമാകമാനം സാമൂഹിക പ്രശ്നങ്ങള് ഉയര്‍ത്തുമ്പോള്, ഇതൊന്നും കണ്ടില്ല കേട്ടില്ല എന്നു നടിച്ച് എന്‍ഡോസള്‍ഫാന് വേണ്ടി വാദങ്ങള് ഉയര്‍ത്തുകയാണ് ഭാരത സര്‍ക്കാര്. അല്ലയോ സര്‍ക്കാരേ, ഞങ്ങള്‍ക്ക് ചിലതൊക്കെ അറിഞ്ഞാല് കൊള്ളാം. ഒരു ജനത കാലങ്ങളായി അനുഭവിച്ചു കൊണ്ടിരിക്കുന്ന ഒരു മാരക വിപത്തിനെ, പൊട്ടന് ആനയെ കണ്ടതുപോലെ പരസ്പര ബന്ധമില്ലാത്ത പഠന റിപ്പോര്‍ട്ടുകള് കൊണ്ടും, കൂലിയ്ക്കെടുത്ത ശാസ്ത്രജ്ഞന്മാരുടെ മനുഷ്യത്വം തീണ്ടാത്ത ഡയലോഗ്കള് കൊണ്ടും പുച്ഛിച്ചു തള്ളാന് മാത്രം, ദുരന്തത്തിന് ഇരയായി തീര്‍ന്ന കാസര്‍ഗോട്ടെ പാവങ്ങള് എന്തു തെറ്റാണ് ചെയ്തത്? കാസര്‍ഗോഡ് ജില്ല ലോക വ്യാപകമായി ചര്‍ച്ചാവിഷയമായിട്ടും എട്ടും പൊട്ടും തിരിച്ചറിയാത്ത പറുങ്ങാണ്ടിപ്പിള്ളേരെപ്പോലെ, നിങ്ങള് സര്‍ക്കാരും, വകുപ്പു മേധാവികളും പൊട്ടന് കളിക്കുന്നത് എന്തുകൊണ്ടാണ്? ലോകമാസകലം 63 രാജ്യങ്ങള് പൂര്‍ണമായി എന്‍ഡോസള്‍ഫാന് എന്ന ഈ വിഷം നിരോധിച്ചു കഴിഞ്ഞിരിക്കുന്നു. ബാക്കിയുള്ളവര് നിരോധനം നടപ്പിലാക്കാന് പോകുന്നു. പക്ഷേ നമുക്കുമാത്രം എന്തേ ഇത് മനസിലാവുന്നില്ല? ഇങ്ങനെയിങ്ങനെ, എന്‍ഡോസള്‍ഫാന് പ്രശ്നത്തില് നിരന്തരമായി അലട്ടുന്ന പല ചോദ്യങ്ങളണ്ട്. ചോദ്യങ്ങളെക്കാള് ഞെട്ടിക്കുന്നത് അവയുടെ ഉത്തരങ്ങളാണ്.\n1) നാം നമുക്കുവേണ്ടി തിരഞ്ഞെടുത്ത ഭാരത സര്‍ക്കാര് ആളെക്കൊല്ലുന്ന ഈ വിഷ ലായനിക്ക് വക്കാലത്ത് പിടിക്കുന്നത് എന്തു കാരണത്താലാണ്?\nഇന്‍ഡ്യയില് എന്‍ഡോസള്‍ഫാന് നിര്‍മ്മിക്കുന്നത് കേന്ദ്ര സര്‍ക്കാര് അധീനതയിലുള്ള ഹിന്ദുസ്ഥാന് ഇന്‍സെക്‌റ്റിസൈഡ്‌സ് ലിമിറ്റഡ് എന്ന കമ്പനിയാണ്.( ഈ കമ്പനിയുടെ പേര് വാസ്തവത്തില് ഹിന്ദുസ്ഥാന് ഇന്‍ഫ്ക്ഷന്‍സൈഡ്‌സ് ലിമിറ്റഡ് എന്നായിരുന്നു ആക്കേണ്ടിയിരുന്നത്.) എന്‍ഡോസള്‍ഫാന് വിപണിയില് എത്തുന്നത് പ്രസ്തുത പേരോടു കൂടിയല്ല. ബെയര് ക്രോപ്പ് സയന്‍സ് എന്ന അന്താരാഷ്ട്ര കുത്തക കമ്പനിയാണ് എന്‍ഡോസള്‍ഫാന് എന്ന പേര് ഉപയോഗിക്കുന്നത്. എന്‍ഡോസള്‍ഫാന് ഉപയോഗത്തിലൂടെ മനുഷ്യ ശരീരങ്ങള്‍ക്ക് പ്രത്യാഘാതങ്ങള് ഉണ്ടാകുന്നു എന്നും, തല്‍ഫലമായി ചികില്‍സയില്ലാത്ത മാരക രോഗങ്ങള് മുതല് ജനിതക വൈകല്യങ്ങള് വരെ ഉടലെടുത്തേക്കാം എന്നും സംശയിക്കപ്പെട്ടതോടെ പല രാജ്യങ്ങളും ഇത് നിരോധിക്കുകയുണ്ടായി. എന്നാല് ഇതിന്റെ ഉല്‍പ്പാദകരും, ഏറിയ പങ്കു ഉപഭോക്താക്കളുമായ ഇന്ത്യ, ഇതുമൂലമുണ്ടാകുന്ന പ്രത്യാഘാതങ്ങളെ പൂര്‍ണമായും തള്ളിക്കളഞ്ഞു കൊണ്ട്, ഈ കീടനാശിനിയെ അനുകൂലിക്കുകയാണ് ചെയ്തു വരുന്നത്. നമ്മുടെ സര്‍ക്കാരും, സര്‍കാര് വകുപ്പുകളും എന്‍ഡോസള്‍ഫാന് എന്ന ലാഭ വിഹിതത്തെക്കുറിച്ച് മാത്രമേ ആശങ്കപ്പെടുന്നുള്ളൂ. ലോക രാജ്യങ്ങളില് സ്വീകരിക്കപ്പെടുന്ന ഒരിന്‍ഡ്യന് ഉല്‍പ്പന്നം നേടി തരുന്ന വിപണി മാത്രമാണ് സര്‍ക്കാരിന്റെ പരമപ്രധാന ലക്ഷ്യം. അല്ലാതെ ഇവിടെ എത്രപേര് ചത്ത് ഒടുങ്ങുന്നുണ്ട് എന്നത് സര്‍ക്കാര് കാര്യമല്ല.\n2) നമ്മുടെ സര്‍ക്കാര് ലോക രഷ്ട്രങ്ങളുടെ മുന്‍പില് എന്‍ഡോസള്‍ഫാന് എന്നു കേള്‍ക്കുമ്പോള് എന്തോ സള്‍ഫാന് എന്നു പറയുന്നതെന്തു കൊണ്ട്?\nജനീവ കണ്‍വെന്‍ഷനില് വീണ്ടും വീണ്ടും നമ്മുടെ സര്‍ക്കാര് പ്രതിനിധികള് എന്‍ഡോസള്‍ഫാന് വേണ്ടി വാദിക്കുമ്പോള്, കാസര്‍ഗോഡും, കര്‍ണാടകയും വിഹ്വലതയോടെ പരതുകയാണ്, ഇനി തങ്ങളെ രക്ഷിക്കാന്, ആരോഗ്യത്തോടെ ജീവിക്കാനുള്ള ആഗ്രഹത്തെ പരിഗണിക്കാന് ആരുണ്ട് ആശ്രയം എന്ന്. എന്‍ഡോസള്‍ഫാന്റെ ദൂഷ്യം ഏറ്റവും കൂടുതല് അനുഭവിച്ചത് കര്‍ണാടകയും കാസര്‍ഗോഡ്‌മാണ്. 173 രാജ്യങ്ങളുടെ സംയുക്ത കൂട്ടായ്മയായ ജനീവ കണ്‍വെന്‍ഷനില് എന്‍ഡോസള്‍ഫാന് വിഷയം വോട്ടിന് ഇടാതിരിക്കാന് ഇന്‍ഡ്യന് പ്രതിനിധികള് ആവോളം ശ്രമിച്ചു. പകരം അഭിപ്രായ സമന്‍വയത്തിലൂടെ വിഷയം സാധൂകരിക്കാന് വേണ്ടിയാണ് ഇന്ത്യയുടെ പുറപ്പാട്. വോട്ടെടുപ്പ് വന്നാല് ഭൂരിപക്ഷം രാഷ്ട്രങ്ങളും എന്‍ഡോസള്‍ഫാനെ എതിര്‍ക്കുമെന്ന് നമ്മുടെ വകുപ്പ് അധികാരികള്‍ക്ക് അറിയാമായിരുന്നു. എന്നിട്ടും ചര്‍ച്ചയില് ചൈനയും, കൊറിയയും ഉള്‍പ്പെടെയുള്ള രാജ്യങ്ങള് ഇന്ത്യയുടെ നിലപാടിന് വിരുദ്ധമായ തീരുമാനം എടുക്കുകയായിരുന്നു. കൂട്ടക്കുരുതി നടത്തുന്ന ഒരു രാസ വസ്തുവിനെ അവര് എന്തിനു പ്രോല്‍സാഹിപ്പിക്കണം?\n3) ഇത്രയധികം പരാതികളും, തെളിവുകളും ഉണ്ടായിട്ടും എന്‍ഡോസള്‍ഫാന് ദുരന്തത്തിന്റെ കാണാപ്പുറങ്ങളെക്കുറിച്ച്എന്തുകൊണ്ട് സര്‍ക്കാര് അന്വേഷിക്കുന്നില്ല?\nഅന്വേഷിക്കുന്നുണ്ടല്ലോ. കാര്യമായിത്തന്നെ അന്വേഷിക്കുന്നുണ്ട്. സംസ്ഥാനത്ത് ഇതിനു മുന്‍പ് മൂന്ന് പഠനങ്ങള് നടന്നുകഴിഞ്ഞു. ഇപ്പോള് ഇന്‍ഡ്യന് കവുണ്‍സില് ഫോര് മെഡിക്കല് റിസര്‍ച് ആണ് അന്വേഷിക്കുന്നതും, പഠിക്കുന്നതും. ഇന്‍ഡ്യന് കവുണ്‍സില് ഫോര് മെഡിക്കല് റിസര്‍ച്ചിന്‍റെ പഠനം പൂര്‍ത്തിയാകാതെ ഒന്നും പറയാന് പറ്റില്ലെന്ന നിലപാടിലാണ് കേന്ദ്ര സര്‍ക്കാര്. കവുണ്‍സിലിന്റെ പഠനം പൂര്‍ത്തിയാകണമെങ്കില് ഇനിയും മൂന്ന് വര്‍ഷം കൂടി എടുക്കുമത്രേ. പഠന റിപ്പോര്‍ട്ട് ലഭിച്ചതിനു ശേഷം മാത്രമേ എന്‍ഡോസള്‍ഫാന് നിരോധനം വേണമോ വേണ്ടയോ എന്നത് തീരുമാനിക്കുകയുള്ളൂ. (നിരോധനം വേണമോ വേണ്ടയോ എന്നു തീരുമാനിക്കാന് വീണ്ടും മൂന്ന് വര്‍ഷം കൂടി എടുക്കുമായിരിക്കും. എന്തെന്നാല് ഇത് രാജ്യം ഇന്ത്യയാണ്.) അത്രയും കാലം കൂടി ദുരന്തത്തിന് ഇരയായവര് പീഡകള് അനുഭവിക്കണം എന്നാണോ സര്‍ക്കാര് പറയുന്നത്? എന്നു മാത്രമല്ല ദുരന്തം വരും തലമുറകളിലേക്ക് പകരുവാന് മാത്രം നീണ്ട ഒരു കാലാവധി കൂടിയാണ് ഇത്.\nഭരണകൂടങ്ങള്‍ക്കു ജനങ്ങള് എന്നും കളിപ്പാവകളാണ് എന്നത് ചരിത്രത്തിന്റെ തമാശയാണ്. ചരിത്രം മറയില്ലാതെ ആവര്‍ത്തിക്കപ്പെടും. പക്ഷേ നാം കയ്യും വായും മൂടിക്കെട്ടി അനങ്ങാതെ ഇരുന്നു കളയരുത്. ഓരോ ജനകീയ മുന്നേറ്റങ്ങളും നമ്മെ പഠിപ്പിക്കുന്നത് സര്‍ക്കാരുകളുടെ ജനദ്രോഹ നടപടികളെ അരിഞ്ഞെറിഞ്ഞു, തങ്ങളുടെ അവകാശങ്ങള് നേടിയെടുത്ത പൊതുജന ഐക്യമെന്ന കരിങ്കല്ലിന്റെ സാര്‍വത്രികമായ പ്രസക്തിയെയാണ്. സര്‍ക്കാരിന്റെ താല്‍പര്യങ്ങള് എന്തു തന്നെയായാലും അതിനെതിരെയുള്ള ഒരു പോരാട്ടത്തിന് സമയമായിരിക്കുന്നു. കാസര്‍ഗോഡ് ജില്ലയിലെ നമ്മുടെ സഹോദരങ്ങള്‍ക്കും മാതാപിതാക്കന്മാര്‍ക്കും വേണ്ടി നമുക്ക് ഒരുമിച്ച് പോരാടാം. നമ്മുടെ ആത്യന്തിക ലക്ഷ്യം എന്‍ഡോസള്‍ഫാന് എന്ന, ഈ മുടിഞ്ഞ വിഷലായനി നിര്‍ത്തലാക്കുക എന്നതായിരിക്കണം. ഇനിയൊരു പിറവി പോലും അവിടെ വൈകല്യങ്ങളോടെ ഉണ്ടാവാന് നാം അറിഞ്ഞുകൊണ്ട് അനുവദിക്കരുത്.\nപോസ്റ്റ് ചെയ്തത് പടാര്‍ബ്ലോഗ്, റിജോ ല് ബുധനാഴ്‌ച, ഏപ്രിൽ 27, 2011 1 അഭിപ്രായം:\nലേബലുകള്: എന്‍ഡോസള്‍ഫാന്, FEATURES\nമാത്തുക്കുട്ടിയുടെ മുഖത്തു നോക്കി ഗ്രെയ്സ്മേരി വീണ്ടും ഒരു ആട്ട് ആട്ടി. എന്നിട്ട് പല്ലു കടിച്ച് ഇത്രയും\nകൂടി പറഞ്ഞു - "ഇഡിയറ്റ്!!! "\nമാത്തുക്കുട്ടിയുടെ ഗ്യാസുപൂട്ടിയ നിമിഷമായിരുന്നു അത്.\nഗ്രെയ്സ്മേരി ചവിട്ടിതുള്ളി പോകവേ ഭൂമിയും, പാതാളവും മേലുകീഴ് മറിഞ്ഞ്\nഅവന്റെ കണ്ണില് ഇരുട്ടു കയറി... അവന് വിവശതയോടെ എന്തിനോ വേണ്ടി തിരഞ്ഞു...\nപെട്ടന്ന് സംഭവിച്ചതെല്ലാം കണ്ടുകൊണ്ട് മറഞ്ഞു നില്‍ക്കുകയായിരുന്ന അവന്റെ കൂട്ടുകാരന് വര്‍ഗീസ് ഓടിപ്പാഞ്ഞെത്തി, ഒരു ചൈനീ കൈനി എടുത്ത് മാത്തുക്കുട്ടിക്ക് നല്‍കി.\nഅവനത് ആര്‍ത്തിയോടെ വായിലിട്ട് ഇങ്ങനെ പറഞ്ഞു.- " സിഗര്‍റ്റ് എഡ് ഡേയ്... "\nഇനിയൊരു ഫ്ലാഷ് ബാക്കാണ്.\n(ഇപ്പോള് നടന്ന ഈ സംഭവത്തിന്റെ കാര്യകാരണങ്ങളിലേക്ക് എത്തും മുന്‍പ് അതിലേക്ക്\nനയിച്ച മാത്തുക്കുട്ടിയുടെ പ്രണയ കഥയിലേക്കും നമുക്ക് പോകാം)\nമാര്‍ത്തമറിയം കോളേജില് ചേര്‍ന്ന കാലം തൊട്ടേ മാത്തുക്കുട്ടി ഡീസന്റ് ആണ് .\nപ്രേമിക്കണമെന്ന യാതൊരുവിധ ഉദ്ദേശവുമായിട്ടല്ല മാത്തുക്കുട്ടി കോളേജില് ചേര്‍ന്നത്.\n(അല്ലെന്കില് തന്നെ സിഗരറ്റ് വലിക്കാനും, വെള്ളമടിക്കാനും മര്യാദയ്ക്ക് നേരം കിട്ടുന്നില്ല.അന്നേരമാ പ്രേമം!) പെണ്‍പിള്ളേരുടെ മുഖത്തു പോലും അവന് നോക്കാറില്ല.\nഎന്നുകരുതി ബാക്കിയുള്ള ഭാഗങ്ങള് അവന് നോക്കാതെ വിട്ടിരുന്നതുമില്ല.\nഅത്തരം ഒരു കണ്ട്രിപ്പരുവത്തില് പൊയ്ക്കൊണ്ടിരുന്ന മാത്തുക്കുട്ടി പൊടുന്നനെയാണ്\nപ്രേമം എന്ന വാരിക്കുഴിയില് വീണുപോയത്.\nകഥാനായിക കൈത അവറാന് മകള് മിനിമോള് എന്ന ഗ്രെയ്സ്മേരി!\nക്ലാസ്സിലെ സുന്ദരിയായിരുന്നു ഗ്രെയ്സ്. അവള് എല്ലാം തികഞ്ഞവള് ആയിരുന്നില്ലെന്കിലും, ചിലതൊക്കെ തികഞ്ഞവള് തന്നെയായിരുന്നു! എന്നുമാത്രമല്ല ചിലതൊക്കെ അവള്‍ക്ക് അല്‍പ്പം കൂടുതല് ഉണ്ടായിരുന്നില്ലേ എന്നും സംശയമുണ്ട്.\nഅതില് പല്ലിന്റെ കാര്യമാണ് എടുത്തു പറയേണ്ടത്. (കോന്ത്രപ്പല്ലുള്‍പ്പെടെ അവള്‍ക്ക് 33 പല്ലുണ്ടായിരുന്നു.)\nസത്യമായും ഈ ഗ്രെയ്സ്മേരി എന്നുപറയുന്ന കൂതറയെ\nമാത്തുക്കുട്ടി ശ്രദ്ധിച്ചിരുന്നതേയില്ല എന്നതാണ് വാസ്തവം. അവളെയെന്നല്ല, ഒരവളുമ്മാരേം\nശ്രദ്ധിക്കുന്ന കൂട്ടത്തിലല്ലാരുന്നു ഡീസന്റായ മാത്തുക്കുട്ടി.\nആകെപ്പാടെ ഒന്നു ശ്രദ്ധ വച്ചിരുന്നത് മലയാളം പഠിപ്പിക്കാന് എത്തുന്ന ആനി ടീച്ചറിനെയാണ്.\nചെറുപ്പക്കാരിയും സുന്ദരിയുമായ ഒരു ടീച്ചറെ ഏത് വിദ്യാര്‍ത്ഥിയും ഒന്ന് ശ്രദ്ധിച്ചെന്നൊക്കെയിരിക്കും.\nഅതിനിപ്പോ ആരെയും കുറ്റം പറയാന് പറ്റുകേല! മാത്തുക്കുട്ടി ക്ലാസ്സില് വരുന്നതു തന്നെ\nആനി ടീച്ചറെ കാണാനും, പിന്നെ ക്ളാസ് കട്ടു ചെയ്യാനും വേണ്ടി മാത്രമായിരുന്നു.\nഅങ്ങനെ ഒരുവക അലമ്പും അങ്ങേയറ്റത്തെ ഫ്രോഡു പരുപാടികളും ഒക്കെയായി പൊയ്ക്കൊണ്ടിരുന്ന കാലത്താണ് മാത്തുക്കുട്ടി ഒരു സ്വയം പ്രഖ്യാപിത കാമുകനായി\nകൂട്ടുകാര്‍ക്കിടയില് സ്ഥാനാരോഹണം ചെയ്തത്.\nഇരുപത്തൊന്നു പെണ്‍കുട്ടികളുള്ള ആ ക്ലാസ്സില് ഗ്രെയ്സ്മേരിയോട് മാത്രം\nപ്രേമം തോന്നാന് കാരണം, മുന്‍പ് ഒരിക്കല് നടന്ന ഒരു നോട്ടപ്പിശക്\nകാരണമായിരുന്നു! ഒരിയ്‌ക്കല് പതിവുപോലെ അലക്ഷ്യമായി ക്ലാസ്സില് ഇരുന്ന മാത്തുക്കുട്ടി അറിയാതെ ഒന്നു തിരിഞ്ഞു നോക്കി. അന്നേരമാണ് തന്നെത്തന്നെ നോക്കിയിരിക്കുകയായിരുന്ന ഗ്രെയ്സ്മേരിയെ അവന് കാണുന്നത്.\nപരസ്പരം ഒട്ടൊരു നേരം കണ്ണുകള് മാറ്റാത്ത അവസ്ഥയില് നിന്നുപോയെങ്കിലും,\nതന്റെ കണ്ണുകളെ അവന് ഒരു എക്സ്പേര്‍ട്ട് ഡ്രൈവറെപ്പോലെ ബ്രേക്കിട്ട് വെട്ടിച്ചു മാറ്റിക്കളഞ്ഞു.\nഒരല്‍പ്പം കഴിഞ്ഞ് അവന് വീണ്ടും പിന്നിലേക്ക് പാളിനോക്കി. അപ്പോഴും അവള് അതേ നോട്ടം നോക്കിയിരിക്കുന്നു!\nഅന്നാദ്യമായി ബി.ടി. വഴുതന പോലെ ഒരു പെണ്‍മിഴി അവന്‍റെ മനസിനെ ഉലച്ചു.\nമാത്തുക്കുട്ടിയുടെ മനസ്സ് പ്രകമ്പനങ്ങള് കൊണ്ടു നിറഞ്ഞു.\nഉള്ളതു പറഞ്ഞാല് അന്നതില്‍പ്പിന്നെ മാത്തുക്കുട്ടി മര്യാദക്ക് ഉറങ്ങിയിട്ടില്ല.\nഉറങ്ങാന് കിടന്ന അവന്റെ ഹൃദയത്തെ ഗ്രെയ്സ്മേരിയുടെ കണ്ണുകള് ഹാക്ക് ചെയ്യാന് തുടങ്ങി.\nഅവന്‍റെ മനസില് നിന്ന് ആനി ടീച്ചര് എന്നെന്നേക്കുമായി ഡൈവോഴ്സ് ചെയ്യപ്പെടുകയും,\nപകരം തല് സ്ഥാനത്തേക്ക് ഗ്രെയ്സ്മേരി കുടിയിരിക്കപ്പെടുകയും ചെയ്തത് വളരെപ്പെട്ടന്നാണ്.\nഗ്രെയ്സ്മേരിയുടെ കോന്ത്രപ്പല്ലാല് തന്റെ മാറത്ത് ഏറ്റുവാങ്ങേണ്ട ദന്തക്ഷതങ്ങളെ കിനാവു കണ്ട്\nമാത്തുക്കുട്ടി രാത്രികള് പകലുകളാക്കി.\nഅസയിന്‍മെന്‍്റ് വെക്കാത്തതിന് ക്ലാസ്സില് നിന്നിറക്കി വിട്ടാല്‍പോലും, മാത്തുക്കുട്ടി\nവീട്ടില് പോകാതെ ക്ലാസ് അരികില് തന്നെ ചുറ്റിപ്പറ്റി നിന്നു. മുന്‍പൊക്കെ അസയിന്‍മെന്‍്റ് വെക്കാത്തപ്പോള് അസിന്‍റെ പടത്തിനും, ആസിയാന് കരാറിനെതിരെയുള്ള സമരത്തിനും പോകുമായിരുന്ന മാത്തുക്കുട്ടിക്ക് വന്ന മാറ്റം അവന്റെ ഉറ്റ സുഹൃത്തായ വര്‍ഗീസിനെപ്പോലും അംബരപ്പിച്ചു. കാര്യങ്ങള് അറിഞ്ഞതോടെ വര്‍ഗീസ് അവന് ധൈര്യം പകര്‍ന്നു.\nഅങ്ങനെയാണ് മാത്തുക്കുട്ടി തന്റെ ഗാഡ ഗൂഡ പ്രണയം ഗ്രെയ്സ്മേരിയോട് പറയുവാന്\nതീരുമാനിക്കുന്നത്. അതിനു വേണ്ടിയുള്ള ഗഹനമായ പദ്ദതികള് ഇരുവരും ചേര്‍ന്നു\nമെനഞ്ഞു. അത്യന്തം അപകടകരമായ പദ്ദതിയ്ക്ക് വര്‍ഗീസ് ഒരു പേരുമിട്ടു.\nപദ്ദതിയുടെ പേരു കേട്ട് മാത്തുക്കുട്ടി തന്റെ സുഹൃത്തിനെ അപ്രീഷിയേറ്റ് ചെയ്തു.\n- കൊള്ളാമെടാ... കൊള്ളാം. നീ ഇത്രേം ബുദ്ധിമാനാണെന്ന് ഞാന് വിചാരിച്ചില്ല.\nഅതു കേട്ടപ്പോള് വര്‍ഗീസിന്റെ കണ്ണുകള് നിറഞ്ഞു. അവന് പറഞ്ഞു.\n- നന്ദിയുണ്ട് നന്ദിയുണ്ട്... എനിക്ക് ബുദ്ധിയുണ്ടെന്ന് നിനക്കെന്കിലും മനസിലായല്ലോ.\n- അതിന് നീ കരയുന്നതെന്തിനാ?\nമാത്തുക്കുട്ടി ചോദിച്ചു. അപ്പൊള് വര്‍ഗീസ് പറഞ്ഞു.\n- ഇത് സന്തോഷക്കണ്ണീരാടാ... സന്തോഷക്കണ്ണീര്.\n- അതു ശരി. സന്തോഷത്തിനു വേണ്ടി ഇങ്ങനെ കരഞ്ഞാല്, നീ പിന്നെ സന്‍കടം\nവരുമ്പോള് എവിടുന്നെടുത്തിട്ട് കരയും?\nഅതോടെ സുഹൃത്ത് കരച്ചില് നിര്‍ത്തി.\nഅങ്ങനെ അവര് ഗ്രെയ്സ്മേരിയോട് പ്രണയം പറയുന്ന പദ്ദതിയുടെ മാസ്റ്റര് പ്ലാന് തയ്യാറാക്കി.\nലന്ചു ബ്രേക് സമയമാണ് പറ്റിയത്. അവള് ഊണു കഴിഞ്ഞ് കൈ കഴുകാന് പൈപ്പിന്\nചോട്ടിലേക്ക് വരുമ്പോള് അവളോട് മാത്തുക്കുട്ടി തന്റെ ഹൃദയം തുറക്കുക.\nപദ്ദതി സൂപ്പര്! ഇനി അതൊന്ന് നടന്നു കിട്ടിയാല് മാത്രം മതി.\nഅങ്ങനെ അവര് കാത്തുകാത്തിരുന്ന മുഹൂര്‍ത്തം വന്നു ചേര്‍ന്നു.\nതദ്ദിവസം മാത്തുക്കുട്ടിയും, വര്‍ഗീസും ക്ലാസ്സ് കട്ട് ചെയ്തു ക്യാമ്പസിലെ ആകെയുണ്ടായിരുന്ന പൈപ്പുകളുടെ പരിസരത്ത് കാവലിരുന്നു.\nഉച്ചയായി. ഒരുമണിയായി. കോളേജില് ലന്ചു ബ്രേക്കിന്റെ ബെല്ലടിച്ചു.\nഅതോടെ മാത്തുക്കുട്ടിയ്ക്ക് ടെന്‍ഷനായിത്തുടങ്ങി. അവന്റെ നെഞ്ച് പടപടാ എന്നിടിക്കാന് തുടങ്ങി. ഇന്നത്തെ ഓപ്പറേഷന് വേണ്ടെന്നു വെച്ചില്ലെങ്കില് തനിക്ക് ഒരു\nഹാര്‍ട്ട് ഓപ്പറേഷന് വേണ്ടിവരും എന്ന് മാത്തുക്കുട്ടിയ്ക്ക് തോന്നി. പക്ഷേ അവനത്\nവര്‍ഗീസിനോടു പറഞ്ഞില്ല. നിശബ്ദമായി അവര്‍ക്കിടയില് സമയം കടന്നു പോയി. പെട്ടന്ന് വര്‍ഗീസ്\n- ഗ്രെയ്സ്മേരി വരുന്നുണ്ട്. ഇനി ഞാന് ഇവിടെ നിന്നാല് ശരിയാവില്ല. ഞാന് ദാ ആ പോസ്റ്റിന്റെ മറവില് നില്‍ക്കാം. നീ ധൈര്യമായി കാര്യം അവതരിപ്പിച്ചോ. ഒന്നും പേടിക്കേണ്ട. മറുപടി\nഉടനേ വേണ്ട ആലോചിച്ചിട്ട് നാളെ തന്നാല് മതി എന്നു പറയണം കേട്ടോ.\nഅതും പറഞ്ഞ് വര്‍ഗീസ് പെട്ടന്ന് തന്നെ മാറിക്കളഞ്ഞു.\nമാത്തുക്കുട്ടി നോക്കുമ്പോള് ഗ്രെയ്സ്മേരി ഒരു കറുപ്പ് നിറമുള്ള ചുരിദാര് അണിഞ്ഞു നടന്നു വരികയാണ്.\nഅവള് മാത്തുക്കുട്ടിയെ കണ്ടിട്ടും ഒട്ടും മൈന്‍ഡ് ചെയ്യാതെ പൈപ്പിന് ചുവട്ടിലേക്ക് നടന്നു. മാത്തുക്കുട്ടിയ്ക്ക് ആകെപ്പാടെ ഒരു വിറയല് അനുഭവപ്പെട്ടു. അവന് പോസ്റ്റിന് മറഞ്ഞു നിന്ന്, തന്നെ\nപാളിനോക്കുന്ന വര്‍ഗീസിനെ നോക്കി. വര്‍ഗീസ് അവനെ കണ്ണ് കാണിച്ചു. പോയി പറ പോയി പറ എന്ന്.\nമാത്തുക്കുട്ടി പതുക്കെ ഗ്രെയ്സ്മേരി നില്‍ക്കുന്ന പൈപ്പിന് ചുവട്ടിലേക്ക് ചെന്നു. പക്ഷേ ഗ്രെയ്സ്മേരി പെട്ടന്നതാ ലേഡീസ് ബാത്ത് റൂം ലക്ഷ്യമാക്കി നടക്കുന്നു. ഒട്ടൊന്നമാന്തിച്ച മാത്തുക്കുട്ടിയും അവളുടെ പുറകേ നടന്നു. പിന്നില് കാലടി ശബ്ദം കേട്ട് ഗ്രെയ്സ്മേരി ഒന്ന് തിരിഞ്ഞു നോക്കി. പിന്നില് വളിച്ച ചിരിയുമായി നില്‍ക്കുന്ന മാത്തുക്കുട്ടിയെക്കണ്ടു അവള് പെട്ടന്ന് തന്നെ നിന്നു.\n- ഉം.. എന്താ?\n- അത്... അത്... എനിക്ക് ഗ്രെയ്സ്മേരിയോട് ഒരു കാര്യം പറയാനുണ്ട്...\nഅവള് ചുരിദാറിന്റെ ഷാളിന്റെ തലപ്പ് കൊണ്ട് മുഖം തുടച്ചു.\n- അത്... ആരും കാണാതെ വേണം സംസാരിക്കാന്. അതാണ്...\n- ഓഹോ. എന്കില് അങ്ങോട്ട് പൊയ്ക്കോളൂ. ഞാനിതാ ബാത്രൂമില് പോയിട്ട് ഇപ്പൊ\nബാത്രൂമിലോ?മാത്തുക്കുട്ടി ഒന്ന് മിഴിച്ചു. അന്നേരമാണ് അവന് ഒരു ഐഡിയ തോന്നിയത്. ആന് ഐഡിയ ക്യാന് ചെയ്ഞ്ച് യുവര് ലൈഫ് എന്നല്ലേ.\n- എന്നാല് ഞാനും വരട്ടെ ബാത്രൂമിലേക്ക്? അവിടെയാവുമ്പോള് മറ്റാരും കാണുകയുമില്ല.\nഗ്രെയ്സ്മേരി ഞെട്ടിപ്പോയി. അപ്പൊള് മാത്തുക്കുട്ടി വിറയലോടെ തുടര്‍ന്നു\n- ഞാനും വന്നോട്ടെ ബാത്രൂമിലേക്ക്. ഇവിടെ വെച്ചാണെന്കില് മറ്റ് സ്റ്റുഡന്റ്സ് ഒക്കെ\nഗ്രെയ്സ്മേരി വീണ്ടും ഞെട്ടി.\n- മാത്തുക്കുട്ടി എന്തനാവശ്യമാണ് ഈ പറയുന്നത്?\n- പ്ലീസ് എനിക്ക് പറഞ്ഞേ തീരൂ. അതു കൊണ്ടാ. ബാത്രൂമിലാവുമ്പോള് എന്ത് കൊണ്ടും\nഗ്രെയ്സ്മേരി ഒറ്റ അലര്‍ച്ചയായിരുന്നു. മാത്തുക്കുട്ടി കിടുങ്ങിപ്പോയി. മറഞ്ഞു നിന്ന് കാര്യങ്ങള് സാകൂതം വീക്ഷിച്ചുകൊണ്ടിരുന്ന പദ്ദതി ഉപജ്ഞാതാവ് വര്‍ഗീസും ആ അലര്‍ച്ചയില് കിടുങ്ങിപ്പോയി. കിടുങ്ങലില്\nവര്‍ഗീസിന്റെ പാന്റിന്റെ ബെല്‍റ്റിലെ ബക്കിള് പൊട്ടി.\nഅതോടെ അവന്റെ വയറ്റില് ഒരു എക്കിള് പൊട്ടി.\nഎന്താണ് സംഭവിയ്ക്കുന്നത് എന്ന്\nമാത്തുക്കുട്ടിയ്ക്കു മനസിലായില്ല. ഗ്രെയ്സ്മേരി ഒന്ന് കറങ്ങുന്നത് കണ്ടു. മാത്തുക്കുട്ടിയുടെ ചെകിട്ടത്ത് പട്ടേ എന്നൊരു അടി കിട്ടിയത് മാത്രം\nമാത്തുക്കുട്ടിയറിഞ്ഞു. അവന്റെ കണ്ണില് പൊന്നീച്ച പറന്നു. ചെവിയില് കുഴല്‍കിണറു\nകുഴിക്കുന്നതുപോലുള്ള ഒരു ശബ്ദമാണാദ്യം കേട്ടത്. പിന്നെയത് ദൂര്‍ദര്‍ശന് ചാനല്\nതടസ്സം കാണിക്കുമ്പോള് കേള്‍ക്കാറുള്ള നീണ്ട വിസിലടി ശബ്ദമായി മാറി.\n- ഭ! അലവലാതി... നീയെന്താ എന്നോട് പറഞ്ഞത്? നിന്റെ അമ്മയോട് പോയി പറയെടാ...\nഅവള് രണ്ടു നിമിഷം കോപം കൊണ്ട് വിറച്ച് അവിടെത്തന്നെ നിന്നുപോയി. എന്നിട്ട്\nമാത്തുക്കുട്ടിയുടെ മുഖത്തു നോക്കി ഗ്രെയ്സ്മേരി വീണ്ടും ഒരു ആട്ട് ആട്ടി. ഒപ്പം പല്ലു കടിച്ച് ഇത്രയും കൂടി പറഞ്ഞു - "ഇഡിയറ്റ്!!! "\nമാത്തുക്കുട്ടിയുടെ ആപ്പീസ് പൂട്ടിയ നിമിഷങ്ങളായിരുന്നു അത്.\nതുടര്‍ന്ന് ഗ്രെയ്സ്മേരി കലിപ്പോടെ ചവിട്ടിത്തുള്ളി ക്ലാസ്സിലേക്ക് നടന്നു.\nഅവള് നടന്നകലുമ്പോള് മാത്തുക്കുട്ടി വിവശനായി അവിടെത്തന്നെ നിശ്ചലം നിന്നു.\nഗ്രെയ്സ്മേരി അകന്നകന്ന് മറയുമ്പോള് ഫ്ലാഷ് ബാക്ക് തീരുകയാണ്. ഇപ്പോള് നാം ആദ്യം വായിച്ച തല്‍സമയ ദ്രിശ്യത്തില് എത്തി...\n(ഇതെല്ലാം കണ്ടു നിന്ന വര്‍ഗീസ് അന്നേരമാണ് മാത്തുക്കുട്ടിയുടെ അരികിലേക്ക് ഓടിച്ചെല്ലുന്നത്.\nഅപ്പോഴാണു മാത്തുക്കുട്ടി പറഞ്ഞത് " സിഗര്‍റ്റ് എഡ് ഡേയ്... ")\nപോസ്റ്റ് ചെയ്തത് പടാര്‍ബ്ലോഗ്, റിജോ ല് ചൊവ്വാഴ്ച, ഏപ്രിൽ 26, 2011 അഭിപ്രായങ്ങളൊന്നുമില്ല:\nലേബലുകള്: ഗ്രെയ്സ്മേരി, മാത്തുക്കുട്ടി, വര്‍ഗീസ്, SERIES\nസ്‌നേഹം നിറഞ്ഞ സിസിലിയ്ക്ക്,\nമൂട്ടയ്ക്കല് എബി എഴുതുന്ന കത്ത്.\nനേരു പറഞ്ഞാല് അന്ന് പള്ളിപ്പെരുന്നാളിനു ഒന്നു കണ്ടതിനു ശേഷം പിന്നെ ഒന്നു കാണാന് പോലും കഴിയുന്നില്ലല്ലോ. സിസിലിയെ കാണാഞ്ഞ് എന്‍റെ കരളിനുള്ളില് വരാല്\nകുത്തുന്നത് പോലുള്ള ഒരുതരം കുത്തലാണ്.\nഅത് സിസിലിക്ക് മനസിലാകുമോ എന്തോ? പെരുനാളിന്റെ തിരക്കിനിടയില് എത്ര തവണ ഞാന് സിസിലിയെ നോക്കി നിര്‍ന്നിമേഷനായി നിന്നു പോയെന്നോ?\nസിസിലിയുടെ അടുത്തു വന്നു ആ പേലവ കരങ്ങളില് പിടിച്ചു കൊണ്ട് പെരുനാള് അങ്കണം\nമുഴുവന് ചുറ്റി നടക്കണമെന്ന് ഞാന് എത്രമാത്രം ആഗ്രഹിച്ചിരുന്നു.\nപക്ഷേ ഒന്നുമൊന്നും നടക്കില്ലല്ലോ. സിസിലിയുടെ അപ്പച്ചന്റെ കണ്ണ് വെട്ടിച്ച്\nഇടയ്ക്കിടയ്ക്ക് നല്‍കിയ കടക്കണ്ണേറുകള് മാത്രമാണ് എന്‍റെ അന്നത്തെ സന്തോഷം.\nആ കടാക്ഷങ്ങള് ഏറ്റപ്പോള് കരളേ ഞാന് ചിന്തിച്ചു പോയി, ഞാന് ജയന് ആണെന്നും സിസിലി ജയഭാരതി ആണെന്നും. പക്ഷേ സിനിമയല്ലല്ലോ ജീവിതം. അന്നേരം ആരും കാണാതെ ഞാന് ആംഗ്യഭാഷയില് ഒരു കാര്യം പറയാന് ശ്രമിച്ചത് ഓര്‍ക്കുന്നുണ്ടോ? അത് മറ്റൊന്നുമല്ല. സിസിലി മുന്‍പൊരിക്കല് എന്നോട് പറഞ്ഞിരുന്നല്ലോ ഇത്തവണത്തെ പള്ളി പെരുനാളിനു കൈ നിറയെ ഇടാന് കരിവള വാങ്ങിച്ചു നല്‍കണം എന്ന്. പ്രീയപ്പെട്ടവളെ, എന്‍റെ ഓമനയ്ക്കു വേണ്ടി ഞാനന്ന് കരിവള മാത്രമല്ല കണ്മഷിയും, ചാന്തുപൊട്ടും, ഒരുപാട് നിറങ്ങളുള്ള കുപ്പിവളകളും എല്ലാം വാങ്ങിയിരുന്നു. അതൊക്കെ സിസിലിക്കു കൊണ്ട് തരട്ടെ എന്നാണ് ഞാന് ആംഗ്യഭാഷയിലൂടെ മനസിലാക്കാന് ശ്രമിച്ചത്. പക്ഷേ ആള്‍ക്കാരുടെ തിരക്കും സിസിലിയുടെ അപ്പച്ചന്റെ കൊമ്പന് മീശയും കാരണം ഞാന് ആ സാഹസത്തില് നിന്ന് പിന്തിരിയുകയായിരുന്നു.അന്ന് സിസിലി അണിഞ്ഞിരുന്ന റോസ് പാവാടയും, വെള്ള ബ്ലൌസും സിസിലിയ്ക്ക് എന്തു ഭംഗിയായിരുന്നെന്നോ. അപ്പോള് സിസിലി, സാഗറിലെ ഡിമ്പിള് കപാഡിയ ആണോ എന്നുപോലും ഞാന് സംശയിച്ചു പോയി. അതാണോ അപ്പച്ചന് പെരുനാളിനു വേണ്ടി വാങ്ങിത്തന്ന പുത്തനുടുപ്പ്?\nഅതിനുശേഷമാണ് നമുക്ക് പിന്നെ പരസ്പരം കാണാന് സാധിക്കാതെ വന്നത്. കണ്ടിരുന്നെങ്കില് വാങ്ങിക്കൂട്ടിയ സമ്മാനങ്ങളൊക്കെ ഞാന് കയ്യോടെ തരുമായിരുന്നു. പെരുനാളിനു ശേഷം സിസിലി തയ്യല് പഠിക്കാന് പോകുന്നതും കാണുന്നേയില്ല. എന്തു പറ്റി? തയ്യല് പഠിത്തം നിര്‍ത്തിയോ? അതോ നമ്മള് തമ്മിലുള്ള ബന്ധത്തെക്കുറിച്ചറിഞ്ഞു\nസിസിലിയുടെ അപ്പച്ചന് ഇനി പഠിത്തം വേണ്ടെന്നു പറഞ്ഞോ?\nആരു വിചാരിച്ചാലും, എത്ര വിലക്കിയാലും നമ്മള് ഒന്നായി തന്നെ ജീവിക്കും. സിസിലിയെ പിരിഞ്ഞ് എനിക്ക് ഒരു ജീവിതമില്ല. സിസിലിയില്ലെന്കില് സിസിലിയുടെ ഈ എബിയും ഇല്ല. അതറിഞ്ഞാല് നന്നു.\nസിസിലിയ്ക്ക് ചില കല്യാണാലോചനകള് വരുന്നുണ്ടെന്ന് മേരിക്കുട്ടി പറഞ്ഞു ഞാന് അറിഞ്ഞു. സിസിലിയെ ഞാന് അല്ലാതെ ആരെങ്കിലും കെട്ടിയാല്, സത്യമായും പറയട്ടെ അയാള്‍ക്ക് സിസിലി കൊരങ്ങന്റെ കയ്യില് പൂമാല കിട്ടിയത് പോലെയായിരിക്കും. അതുകൊണ്ട് നമ്മള് ഒന്നിക്കുന്നതാവും അതിന്റെയൊരു ശരി. മംഗളം ആഴ്ചപ്പതിപ്പില് കമലാ ഗോവിന്ദ എഴുതുന്ന നോവലിലെ മിനിക്കുട്ടിയെപ്പോലെ സിസിലിയും ഒരു പാവമാണ്. പക്ഷേ മിനിക്കുട്ടിയെപ്പോലെ കരയാനല്ല, എന്റെ കൂടെ ജീവിച്ചു സന്തോഷിക്കാനാണു സിസിലിയെ ഞാന് സ്നേഹിക്കുന്നത്. പക്ഷേ സിസിലിയുടെ അപ്പച്ചന് നമ്മുടെ ബന്ധത്തെ എതിര്‍ക്കുമെന്നാണ് തോന്നുന്നത്. സിസിലിയുടെ അപ്പച്ചന് മനോരമ ആഴ്ചപ്പതിപ്പില് ജോസി വാഗമറ്റം എഴുതുന്ന നോവലിലെ നോബിളിന്റെ ശത്രു സെബാസ്റ്റ്യനെക്കാളും ക്രൂരനാണ്. ഇങ്ങനെയൊക്കെ ഞാന് എഴുതിപ്പോകുന്നത് എന്‍റെ വിഷമം കൊണ്ടാണ്. എന്നു കരുതി സിസിലി വിഷമിക്കരുത്. എന്റെ വീട്ടിലും ഇപ്പോള് ആകെ പ്രശ്നങ്ങള് ആണ്. എന്നെയിപ്പം ബോംബെയില് അയക്കാനുള്ള\nതീരുമാനത്തില് ആണു വീട്ടുകാര്. അമ്മാച്ചന് ബോംബെയില് ആണല്ലോ. അവരുടെ വര്‍ക്ക്ഷോപ്പില് പോയി നില്‍ക്കാന് എന്നോട് അപ്പനും അമ്മയും ഒരേ നിര്‍ബന്ധമാണ്. എനിക്ക് പക്ഷേ സിസിലിയെ വിട്ട് പോകുന്ന കാര്യം ആലോചിക്കാന് കൂടി കഴിയുന്നില്ല. എല്ലാ വിധത്തിലും നമ്മുടെ സ്നേഹം വലിയ പങ്കപ്പാടുകളില് കൂടി കടന്നു പൊയ്ക്കൊണ്ടിരിക്കുകയാണ്. മനസിന്റെ പ്രയാസം കാരണം ഈയിടെയായി ഞാന് ആരും കാണാതെ ദിനേശ് ബീഡി വലിക്കാനും തുടങ്ങിയിരിക്കുന്നു.\nഅതു കാരണം ചുമയും തുടങ്ങി.\nപക്ഷേ എന്‍റെ ഏറ്റവും വലിയ വിഷമം സിസിലിയെ ഒന്ന് കാണുന്നില്ലല്ലോ എന്നതാണ്.\nഇന്നലെയും മിനിഞ്ഞാന്നും ഞാന് സിസിലിയുടെ വീടിനു മുന്‍പിലെ വഴിയിലൂടെ ഒരു കാര്യവുമില്ലെന്കിലും വെറുതേ സൈക്കിള് ചവിട്ടി പോയിരുന്നു. സിസിലിയെ ഒന്ന് കാണുകയെന്കിലും ചെയ്യാമല്ലോ എന്നോര്‍ത്ത്. പക്ഷേ മുറ്റത്തോ, ജനാലയ്ക്കലോ പോലും സിസിലിയെ ഞാന് കണ്ടില്ല. ഇനി എന്‍റെ പൊന്നിനു വല്ല പൊങ്ങന് പനിയോ, മുണ്ടിനീരോ മറ്റോ ആയി കിടപ്പിലാണോ എന്നു ഞാന് ഭയപ്പെടുന്നു. മനസില് ആധിയും, വിഷമവും ആയതു കാരണം ഇപ്പോള് സജിയുടേയും, വില്‍സന്റെയും ഒപ്പം കനാലില് പോവുകയോ, ഊത്തയെപ്പിടിക്കുകയോ പോലും ചെയ്യുന്നില്ല. ഇന്നലെ മീന് പിടിക്കാന് പോയ\nഅവര്‍ക്ക് കുറെയേറെ പള്ളത്തിയേയും, ഒരു ആമയെയും കിട്ടിയെന്നു പറയുന്നതു കേട്ടു.\nപക്ഷേ ആമയെക്കാണാന് പോലും ഞാന് പോയില്ല. വീട്ടില് തന്നെ ഇരിപ്പായിരുന്നു. ഒന്നിലും ഒരു താല്‍പ്പര്യവും ഇല്ല പൊന്നേ.\nഎഴുതിയെഴുതി എന്‍റെ ഹീറോപ്പേനയിലെ മഷി തീരാറായി. ഇനി ഈ കത്തിടപാട് ഇതിലും വലിയ അപകടം പിടിച്ച പണിയാണ്. എന്നത്തേയും പോലെ ഇതും തെക്കേതിലെ മേഴ്സി വശം കൊടുത്തയക്കാം. ഇതിനുള്ള മറുപടി, പറ്റുമെങ്കില് -മറ്റ് കുഴപ്പങ്ങളൊന്നും ഇല്ലെന്നെങ്കിലും എഴുതി - ഉടനെ തന്നെ മേഴ്സിയുടെ കയ്യില് കൊടുത്തു വിടണം.\nഒപ്പം അന്ന് പള്ളിപ്പെരുന്നാളിനു സിസിലിയ്ക്കു വേണ്ടി വാങ്ങി, എന്‍റെ കട്ടിലിനടിയിലെ\nഡ്രംകു പെട്ടിയില് ഒളിപ്പിച്ചു വെച്ച കരിവളകളും, പൊട്ടും, കണ്മഷിയുമെല്ലാം മേഴ്സി മുഖേന\nകൊടുത്തു വിടുകയാണ്. എല്ലാം സിസിലിയ്ക്ക് ഇഷ്ട്ടപ്പെടും എന്നു വിശ്വസിക്കുന്നു. മറുപടി പ്രതീക്ഷിച്ചുകൊണ്ട് ഒരായിരം സ്നേഹ ചുംബനങ്ങളോടെ\nപോസ്റ്റ് ചെയ്തത് പടാര്‍ബ്ലോഗ്, റിജോ ല് ചൊവ്വാഴ്ച, ഏപ്രിൽ 19, 20114അഭിപ്രായങ്ങൾ:\nലേബലുകള്: എബി, പള്ളിപ്പെരുന്നാള്, പ്രേമലേഖനം, സിസിലി, LETTERS\nവിക്കിപീഡിയയും, വിക്കിലീക്ക്സും വന്നതോടെ വിക്കിയെ ആര്‍ക്കും വേണ്ടാതായി. ഇന്‍സ്പെക്ടര് ഗരുഡും, ഹവില്‍ദാര് ബല്‍ബീറുമെല്ലാം വായനക്കാരോട് പണ്ടേ സുല്ല് പറഞ്ഞതാണ്.ഡിങ്കനു പണ്ടേപ്പോലെ ഫാന്‍സില്ല...\nപറഞ്ഞു വന്നത് എന്റെയൊക്കെ കുട്ടിക്കാലത്തെ (വായനക്കാരുടെ പ്രായം അനുസരിച്ച് നമ്മുടെയൊക്കെ എന്നും വിവക്ഷിക്കാം. ) പ്രീയ കൂട്ടുകാരായിരുന്ന, കഥ പുസ്തകങ്ങളിലെ കഥാപാത്രങ്ങളെക്കുറിച്ചാണ്. ബാല്യകാലത്തിന്റെ ഗൃഹാതുരതയ്ക്ക് മേല്\nഓര്‍മകളായി എത്തുന്ന ഫാന്റസിക്കഥാപാത്രങ്ങള്. അന്നൊക്കെ എത്രയെത്ര കഥ പുസ്തകങ്ങളായിരുന്നു. ബാലരമ, പൂമ്പാറ്റ, ബാലമംഗളം, അമ്പിളിമാമന്, തേനരുവി, മലര്‍വാടി, ഉണ്ണിക്കുട്ടന് , ബാബുസാലി, റ്റോംസ് മാഗസിന് , കുട്ടികളുടെ ദീപിക,\nയുറേക്കാ, മുത്തശ്ശി, പാതി വഴിയില് എത്തിയ ബാലഭൂമി, ഒപ്പം അമര്‍ചിത്രകഥകള്, അസംഖ്യം സചിത്ര കഥകള് അങ്ങനെ അങ്ങനെ...\nനമ്പോലനും, വൈദ്യരും, ശുപ്പാണ്ടിയും, ഡിറ്റക്ടീവ് വിക്രമും, നസിറുദ്ദീന് ഹോജയും എത്ര\nഹരമായിരുന്നു അന്ന്. പപ്പൂസ്, എതിരാളിക്കൊരു പോരാളിയായിരുന്ന ഡിങ്കന് , കൌശലക്കാരനായ കലൂലൂ മുയല്, കാലിയ, മന്ത്രിയുടെ തന്ത്രങ്ങളിലെ ചതിയനായ മന്ത്രിയും, ഭോജ രാജാവും, കപീഷ്, വേട്ടക്കാരന് ദോപ്പയ്യ, ലൊട്ടുലൊടുക്ക് - ഗുല്‍ഗുലുമാല്,\nവാംബാ എന്ന റോബോട്ട്, തവളയുടെ രൂപമുള്ള അന്യഗ്രഹ ജീവിയായ വിക്കി, സീമാന് ,\nവീരോ... എണ്ണമറ്റ കോമിക് കഥാപാത്രങ്ങള്. കുഞ്ഞു നാളുകളിലെ യഥാര്‍ത്ഥ ഹീറോകള്\nഅന്ന് ഏറ്റവുമധികം ജനപ്രിയമായ ബാല മാസികകള് ബാലരമയും, പൂമ്പാറ്റയും ആയിരുന്നു. ഇവയില് ഏതിന്റെയെന്കിലും ഒരു ലക്കം കയ്യില് കിട്ടാതെപോയാല് അത് ഒരു വലിയ നഷ്ടം സംഭവിച്ചത് പോലെയായിരുന്നു അന്നൊക്കെ.\nഅക്കാലത്ത് ഞങ്ങള് കുട്ടികള്‍ക്കിടയില് സാധനങ്ങള്‍ക്ക് പകരം സാധനങ്ങള് തന്നെ വിനിമയം ചെയ്യുന്ന ബാര്‍ട്ടര് സമ്പ്രദായമൊക്കെ നിലനിന്നിരുന്നു. കൂട്ടുകാരന് വായിക്കാത്ത അഞ്ജു കഥ പുസ്‌തകങ്ങള് അവന് കൊടുത്തിട്ട്, നമ്മള് വായിക്കാത്ത അഞ്ജു എണ്ണം തിരികെ വാങ്ങുക. നമ്മുടെ കയ്യിലും,\nഅവന്റെ കയ്യിലും ഉള്ള കഥ പുസ്‌തകങ്ങളുടെ സംഖ്യയുടെ അടിസ്ഥാനത്തില് പുസ്‌തകങ്ങളുടെ കണക്ക് കൂടുകയോ കുറയുകയോ ചെയ്യാം.\nബോബനും മോളിയും അക്കാലത്ത് എല്ലാവരുടെയും പ്രീയങ്കരരായിരുന്നു. റ്റോംസ് ചിരിപ്പിച്ച ബാല്യം ഇന്നും ഓര്‍മകളില് നിറയുന്നു. അതുപോലെ തന്നെ പല കുട്ടികള്‍ക്കും അന്നൊക്കെബാലരമയിലെ മായാവി വല്യ ഹരമായിരുന്നു. ഞാന് ലുട്ടാപ്പിയുടെ ആരാധകന് ആയതു കൊണ്ട് മായാവിയോട് തീരെ താല്‍പ്പര്യം ഇല്ലായിരുന്നു. വാലു ചുരുട്ടി\nശത്രുക്കളെ കബളിപ്പിക്കുന്ന കപീഷ്, കപീഷിന്റെ പൂമ്പാറ്റയിലെ എതിരാളി കിഷ്ക്കു തുടങ്ങിയവരൊക്കെ അല്‍ഭുത കഥാപാത്രങ്ങള് ആയിരുന്നു. ഇവരൊക്കെ യഥാര്‍ത്ഥത്തില്\nഉണ്ടെന്നു തന്നെ അന്ന് വിശ്വസിച്ചിരിന്നു. ജിംഡാന് സിംഹവും, പിപ്പിക്കുരങ്ങനും, ബബൂണ്\nഅമ്മാവനും, സംഖര്‍ഷം തരുന്ന സാഹസ കഥാപാത്രങ്ങള് ആയിരുന്നു\nഅക്കാലത്ത് ബാലരമയിലും, പൂമ്പാറ്റയിലും ബാല നോവലുകള് എഴുതിയിരുന്നത് സി. രാധാകൃഷ്‌ണന്, കെ. ബാബു എന്നിവരായിരുന്നു. ശാസ്ത്രവും, സാഹസികതയും, മിത്തും കൈകോര്‍ക്കുന്ന ഗുണപാഠങ്ങള് ഏറെയുള്ള നോവലുകളാണ് അവര് എഴുതിയത്.\nകാര്‍ട്ടൂണിസ്റ്റ് വേണു വര കൊണ്ട് ചിരിപ്പിച്ചു. ചലോ ചപ്പല്‍സ്, തല മാറട്ടെ , ജംബനും തുമ്പനും... ഒരു കാലത്തിന്റെ ചിന്തകള് വേണു വരയിലൂടെ പകര്‍ന്നു നല്‍കി.\nഇടക്കാലത്ത് ബോബനും മോളിക്കും അപരന്മാര് ആയി ബോണിയും സോണിയും, ബോബി സോമി, തുടങ്ങിയ കോമിക്സ്കളും ഇറങ്ങിയിരുന്നു. പക്ഷേ ബോബനേയും മോളിയെയും തോല്‍പ്പിക്കാന് കഴിയാത്തത് കൊണ്ടാവാം അവര് പിന്നെ അപ്രത്യക്ഷമായി.\nനാടോടിക്കഥകളും, പുരാണകഥകളും, മറ്റും ഞങ്ങള്‍ക്കു സമ്മാനിച്ചിരുന്നത് അമര്‍ചിത്രകഥകളും, അമൃത് ചിത്രകഥകളുമായിരുന്നു. ഇവയിലൂടെയൊക്കെ\nകുട്ടിക്കാലത്ത് ലഭിച്ച അറിവുകളും ഗുണപാഠങ്ങളും ഇന്നും\nഞങ്ങളെയൊക്കെ നന്മയുള്ളവരായി നിലനിര്‍ത്തുന്നു എന്നു തോന്നുന്നു.\nകഥ പുസ്തക വായനാശീലം ഏതു പ്രായത്തിലാണോ നിര്‍ത്തിക്കളഞ്ഞത്?\nഎന്നാലിപ്പോള് കഥ പുസ്തകങ്ങള് ഇന്നത്തെ\nകുട്ടികള്‍ക്ക് വേണ്ട എന്നായിട്ടുണ്ട്. മൊബൈലും, ഇന്റര്‍നെറ്റും കൈവെള്ളയില്\nകൊണ്ടു നടക്കുന്ന കുട്ടികള്‍ക്കെവിടെ വായിക്കാന് സമയം?\nകഥകള് വായിക്കാതെ വളരുന്ന കുട്ടികള് സ്വയം നിഷേധിക്കുന്നത് അറിവിന്റെയും,\nനന്മയുടേയും വലിയൊരു ഗുരു സന്നിധിയാണ്. ഇന്ന് എല്ലാവര്‍ക്കും വേണ്ടത് ഗെയിം ആണ്. ഗെയിമില് എതിരാളികളെ ബഹുദൂരം പിന്നിലാക്കി മുന്നേറുകയും, ശത്രുക്കളെ വെടിവെച്ച് ഇടുകയും ചെയ്യുന്ന കുട്ടികള് ,\nഎന്തിനേയും കീഴ്പ്പെടുത്താനാണ് പഠിക്കുന്നത്. പിന്നീട് വളര്‍ന്നു വരുമ്പോള് ജീവിതത്തിലും ഒന്നാമത് ആകാന് വേണ്ടിയുള്ള കീഴ്പ്പെടുത്തലുകള് ആണ്. കഥകളിലൂടെ ലഭിക്കേണ്ട നന്മകളെ അവഗണിക്കുന്നത് പില്‍ക്കാലത്ത് സഹവര്‍ത്തിത്വം, സഹനം എന്നിവയെ കൂടി ഇല്ലാതെയാക്കുന്നു. കുട്ടികള്‍ക്ക് നന്മയുടെ കഥകളും, കഥ പുസ്തകങ്ങളും വാങ്ങി നല്‍കേണ്ടത് മാതാപിതാക്കള് ഒരു കടമയായി ഏറ്റെടുത്തിരുന്നെന്കില്..!\nപോസ്റ്റ് ചെയ്തത് പടാര്‍ബ്ലോഗ്, റിജോ ല് തിങ്കളാഴ്‌ച, ഏപ്രിൽ 18, 2011 10 അഭിപ്രായങ്ങൾ:\nലേബലുകള്: കഥ പുസ്തകങ്ങള്, PERSONAL\nശനിയാഴ്‌ച, ഏപ്രിൽ 16, 2011\nഎത്ര വല്യ ഹോളിവുഡ് ചിത്രവും തമിഴ്‌നാട്ടില് ഓടുന്നത് തമിഴ് മൊഴിമാറ്റം നടത്തിയാണല്ലോ. സ്റ്റീഫന് സ്പില്‍ബര്‍ഗിന്റെ ചിത്രം വന്നാലുംതമിഴ് മക്കള്‍ക്ക് അത് ഭാരതിരാജ പടം മാതിരി.\nഇതാ അത്തരം ചില മൊഴിമാറ്റ ചിത്രങ്ങളുടെ പേരുകള്. സിനിമകളുടെ പേരു മാത്രമല്ല, കൊടി കെട്ടിയ ഹോളിവുഡ് പ്രൊഡക്ഷന് കമ്പനികളുടെ പേരുകളും, അവയുടെ തമിഴ് മൊഴിമാറ്റവും ഈ ലിസ്റ്റിലുണ്ട്. ആദ്യത്തേത് ഒറിജിനല് ഇംഗ്ലീഷ് പേര്, ഒപ്പം കൊടുത്തിരിക്കുന്നത് മൊഴിമാറ്റം ചെയ്ത തമിഴ് പേര്.\n(നോട്ട്:- വിക്കിപീഡിയ മുക്കി വെച്ചിരുന്ന അതീവ രഹസ്യങ്ങളായ ഈ വിവരങ്ങള് മുക്കിപീഡിയയില് നിന്നും ഞാന് പൊക്കിയതാണ്. അതു കൊണ്ട് ഈപോസ്റ്റിനെ നിങ്ങള് പൊക്കിപീഡിയ എന്നുവിളിച്ചോളൂ... )\nവാള്‍ട്ട് ഡിസ്നി പിക്ചേഴ്സ്: വാള്‍ട്ടര് ദാക്ഷായണിപടങ്കള്\nവാര്‍ണര് ബ്രതേര്‍സ്: വാരാണസി സഹോദരര്‍ഗള്\nകൊളംബിയ പിക്ചേഴ്സ്: കോളാമ്പിയില് പിച്ചയ്\nറോങ്ങ് ടേണ്: തപ്പാന തിരുമ്പല്\nഅമേരിക്കന് ബ്യൂട്ടി: അമേരിക്കാവൈ പൂട്ടി\nഗോസ്റ്റ് റൈഡേര്: പേയ്ക്കളിന് റെയ്ഡ്\nജുറാസിക് പാര്‍ക്ക്: ഭീകരപ്പല്ലി വേഡിക്കൈ ഇടം\nഗോഡ്സില്ല: കടവുള് ഇല്ലൈ\nലൈഫ് ഈസ് ബ്യൂട്ടിഫുള്: വാഴ്ക്കൈ പൂട്ടിയ പുള്ളൈ\nഓവര് ദ ടോപ്പ്: അവര് താന് തപ്പ്\nചാര്‍ലീസ് എന്‍ജല്‍സ്: ഹോര്‍ലിക്സ് ദേവതൈ\nഈവിള് ഡെഡ്: ഇവള് താന് ലഡു\nഹോളോ മാന് : ഓട്ടയാന മനിതന്\nഐസ് എയ്ജ്: കുളിരാന വയസ്സ്\nഅപ്പൊ കാലിപ്റ്റൊ: അപ്പനുക്ക് കാല് പൊട്ടല്\nഷാര്‍ക്ക് അറ്റാക്ക്: സരക്ക് അത്തയ്ക്ക്\nഡീപ്പ് ബ്ലൂ സീ: ഡപ്പിയില് ബ്ലൂ സീഡി\nലോസ്റ്റ് വേള്‍ഡ്: ലൂസാന ഉലകം\nകൂടുതല് ചിത്രങ്ങളുടെ പേര് വിവരങ്ങള് വിക്കിപീഡിയയില് (മുക്കിപീഡിയയില് )ലഭ്യമായിട്ടില്ല.\nലഭ്യമാകുമ്പോള് വീണ്ടും ഇതുപോലെയൊരു പോസ്റ്റോ, അല്ലെന്കില് ഒന്നിലധികംപോസ്റ്റോ വായനക്കാര്‍ക്ക്\nചില ഏപ്രില് ഫൂള് ചിന്തകള്\nപോസ്റ്റ് ചെയ്തത് പടാര്‍ബ്ലോഗ്, റിജോ ല് ശനിയാഴ്‌ച, ഏപ്രിൽ 16, 20112അഭിപ്രായങ്ങൾ:\nലേബലുകള്: തമാശ, തമിഴ് മൊഴിമാറ്റ ചിത്രങ്ങൾ, വിക്കിപീഡിയ, FUNNY\nവ്യാഴാഴ്‌ച, ഏപ്രിൽ 14, 2011\nരാഷ്‌ട്രീയ കേരളത്തെ ഇളക്കിമറിച്ച തിരഞ്ഞെടുപ്പ് മാമാങ്കത്തിന് ഇന്നലെ നടന്ന\nവോട്ടെടുപ്പോടെ സമാപനം കുറിക്കപ്പെട്ടു. ആരോപണ പ്രത്യാരോപണങ്ങളും ഭരണ പ്രതിപക്ഷ വിലയിരുത്തലുകളും വോട്ടെടുപ്പോടെ അന്ത്യം കുറിക്കപ്പെട്ടു.\nഇനി വരുന്ന പതിമൂന്നാം തീയതി ഫലപ്രഖ്യാപനം പുറത്തുവരും വരെ മുന്നണികള്‍ക്കും,\nസ്ഥാനാര്‍ഥികള്‍ക്കും നെഞ്ചിടിപ്പ് തന്നെ നെഞ്ചിടിപ്പ്.\nപ്രചാരണം കൊടുമ്പിരിക്കൊണ്ടിരുന്ന സമയത്ത് വരച്ച മൂന്ന് കാര്‍ട്ടൂണുകള് ഇവിടെ പോസ്റ്റുകയാണ്.\nവെറും വരയും ചിന്തയും കൊണ്ട് ആവിഷ്കരിച്ച ഒരു ചിന്ന പോസ്റ്റ് ആണിത്.\nഇവിടെ എത്തുന്നവര് അഭിപ്രായം അറിയിക്കുമല്ലോ.\nപോസ്റ്റ് ചെയ്തത് പടാര്‍ബ്ലോഗ്, റിജോ ല് വ്യാഴാഴ്‌ച, ഏപ്രിൽ 14, 20116അഭിപ്രായങ്ങൾ:\nലേബലുകള്: കാര്‍ട്ടൂണ് കോര്‍ണര്, തിരഞ്ഞെടുപ്പ്, CARTOON\nതിങ്കളാഴ്‌ച, ഏപ്രിൽ 11, 2011\nമാന്യ മഹാ ജനങ്ങളെ,\nമാറിമാറി വരുന്ന മുന്നണികളുടെ കപടമായ പ്രവര്‍ത്തനങ്ങള് നിമിത്തം മനസ് മുരടിച്ച നിങ്ങള്‍ക്ക് മുന്‍പിലേക്ക് നാടിനെ രക്ഷിക്കാനായി വീണ്ടും ഒരു അവസരം കൂടി വന്നു ചേര്‍ന്നിരിക്കുകയാണ്.\nഈ വരുന്ന പഞ്ചായത്ത് തിരഞ്ഞെടുപ്പില്, മദ്യപക്ഷ ജനാധിപത്യ മുന്നണിയ്ക്കു വേണ്ടി നമ്മുടെ മാക്രി മുക്ക് പഞ്ചായത്തിലെ ഒന്നാം വാര്‍ഡില് നിന്നും, പാര്‍ലമെന്റിലേക്ക് മല്‍സരിക്കുന്നത് നിങ്ങളുടെ സ്വന്തം കണ്ണിലുണ്ണിയായ ശ്രീ.കോരക്ക് ഒബാമയാണ്. ജനകീയ പ്രശ്നങ്ങളുടെ പരിഹാര ക്രീയകള്‍ക്കായി ഒരു മൂത്താപ്പാനെപ്പോലെ നിങ്ങള്‍ക്കൊപ്പം എന്നും ഉണ്ടായിരുന്നത് ശ്രീ.കോരക്ക് ഒബാമയും, മദ്യപക്ഷ ജനാധിപത്യ മുന്നണിയും മാത്രമായിരുന്നു എന്ന് നിങ്ങള്‍ക്ക് പറയാതെ തന്നെ അറിയാമല്ലോ.\nഒന്ന് തിരിഞ്ഞു നോക്കിയാല് നിങ്ങള്‍ക്കു തന്നെ അറിയുവാന് കഴിയും,കഴിഞ്ഞ അഞ്ജു വര്‍ഷങ്ങള് കൊണ്ട് ഞങ്ങള് എന്തെല്ലാം വികസന പ്രവര്‍ത്തനങ്ങള് നാടിനു വേണ്ടി സംഭാവന ചെയ്തിരിക്കുന്നു എന്ന്! കഴിഞ്ഞ സര്‍ക്കാരിന്റെ കാലത്ത് ഇവിടെ ഒട്ടും തന്നെ മഴ പെയ്തിരുന്നില്ല എന്നത് നിങ്ങള് മറന്നു കാണില്ലല്ലോ. എന്നാല് ഈ സര്‍ക്കാരിന്റെകാലത്ത് ഇവിടെ കാലവര്‍ഷം കുത്തിപ്പെയ്തത് മദ്യപക്ഷ ജനാധിപത്യ മുന്നണി സര്‍ക്കാരിന്റെ\nഎടുത്തു പപറയേണ്ട നേട്ടം തന്നെയാണ്. കഴിഞ്ഞ സര്‍ക്കാരിന്റെ കാലത്ത് ഇവിടെ നാനൂറ് പെണ്‍കുട്ടികള് മാത്രമേ പീഡനങ്ങള്‍ക്ക് ഇരയായുള്ളൂ. എന്നാല് നമ്മുടെ സര്‍ക്കാരിന്റെ കാലത്ത് പീഡനങ്ങള്‍ക്ക് വന് പുരോഗതിയുണ്ടായി എന്നതും, പീഡന സംഖ്യ എഴുനൂറ് കടക്കുകയുണ്ടായി എന്നതും തികച്ചും ശ്ലാഘനീയമാണ്. നടന്നു കൊണ്ടിരിക്കുന്ന ഈ അക്രമങ്ങള് വീണ്ടും തുടര്‍ന്നു കൊണ്ടു പോകുവാനായി ഒരിക്കല്‍ക്കൂടി മദ്യപക്ഷ ജനാധിപത്യ മുന്നണിയെത്തന്നെ അധികാരത്തില് എത്തിക്കേണ്ടത് നിങ്ങള് ഓരോരുത്തരുടെയും ആവശ്യമാണ്.\nആയതിനാല് നാടിന്റെ അഭിവന്ദ്യ പുരോഗതിക്കായി\nനിങ്ങളുടെ ഓരോ വോട്ടും നമ്മുടെ ചിഹ്നമായ, "അരിവാള് താമര കൈപ്പത്തി" ചിഹ്നത്തിനു നല്‍കി, മദ്യപക്ഷ ജനാധിപത്യ മുന്നണി സ്ഥാനാര്‍ഥി ശ്രീ.കോരക്ക് ഒബാമയെ വിജയിപ്പിക്കണമെന്ന് വിനീതമായി അഭ്യര്‍ത്ഥിക്കുന്നു. ശ്രീ. കോരക്ക് ഒബാമ വിജയിച്ചാല് ഈ നാടിനെ വികസിപ്പിച്ചു,\nവികസിപ്പിച്ചു മൊത്തത്തില് ഒരു വലിയ കുട്ടിച്ചോറാക്കി മാറ്റും എന്നു നിങ്ങള്‍ക്ക് ഇതിനാല് ഉറപ്പ് തരുകയാണ്.\nശ്രീ. കോരക്ക് ഒബാമ വിജയിച്ചാല്,\n1) ന്യൂയോര്‍ക്കില് നിന്നും പോഞ്ഞിക്കര വരെ നാലുവരി എക്സ്പ്രസ്സ് പാത പണി കഴിക്കും. ( ത്രൂ പാതയാണ് )\n2) കൊണ്ടോട്ടി മുതല് മിയാമി ബീച്ച് വരെ ഭൂഗര്‍ഭ ബുള്ളറ്റ് ട്രെയിന് പാത ആരംഭിക്കും.\n3) രണ്ടു രൂപയ്ക്ക് ബിരിയാണിയും, സലാഡും കൊടുക്കും.\n4) എന്‍ഡോസള്‍ഫാന് വീടു വീടാന്തരം കയറി അടിക്കും.\n5) ചിങ്ങവനത്ത് ഓക്സ്ഫോര്‍ഡ് യൂണിവേര്‍സിറ്റി സ്ഥാപിക്കും\n6) നെഹ്രു ട്രോഫി വള്ളംകളി അടുത്ത വര്‍ഷംമുതല് സൂയസ് കനാലില് നടത്തുന്നതായിരിക്കും.\n7) നയാഗ്ര വെള്ളച്ചാട്ടം ചെങ്ങന്നൂരിനോട് ചേര്‍ക്കും.\n8) കോടനാട്, ഡയ്നോസര് വളര്‍ത്തല് കേന്ദ്രം ആരംഭിക്കും.\n9) വൈപ്പിന് കുടിവെള്ള പദ്ധതിയുടെ പേര് വാഷിങ്ങ്ടണ് കുടിവെള്ള പദ്ധതി എന്നാക്കി പുനര് നിര്‍വചിക്കും.\n10) മുല്ലപ്പെരിയാര് അണക്കെട്ടും, തൊട്ടപ്പുറത്തുള്ള തമിഴ്നാടും കാഞ്ഞിരപ്പള്ളി ജില്ലയോട് ചേര്‍ക്കും.\n11) പട്ടാമ്പി റെയില്‍വേ സ്റ്റേഷനു സമീപം വേള്‍ഡ് ട്രേഡ് സെന്റര് ശിലാസ്ഥാപനം ചെയ്യും.\n12) സുല്‍ത്താന് ബത്തേരിയില് കണ്ടെയ്നര് ടെര്‍മിനലിന്റെ പണി ആരംഭിക്കും.\n13) മലമ്പുഴയില് ഇന്‍ഫോപാര്‍ക്ക് കൊണ്ടു വരും.\n14) ഇടുക്കി തുറമുഖത്തിന് അന്താരാഷ്ട്ര പദവി നല്‍കും.\n15) സാന് ഫ്രാന്‍സിസ്കോയില് നിന്നും ഒറ്റപ്പാലം വരെ കെ എസ് ആര് റ്റി സി ഓര്‍ഡിനറി ബസ്സ് സര്‍വീസ് ആരംഭിക്കും.\nആയതിനാല് മാക്രി മുക്ക്പഞ്ചായത്തിന്റെ സമഗ്ര വികസനത്തിനു വേണ്ടി നിങ്ങള് ഓരോരുത്തരും " അരിവാള് താമര കൈപ്പത്തി " ചിഹ്നത്തില് വോട്ട് ചെയ്ത് നമ്മുടെ സ്ഥാനാര്‍ഥി ശ്രീ.കോരക്ക് ഒബാമയെ വന് ഭൂരിപക്ഷത്തോടെ വിജയിപ്പിക്കണമെന്ന് വിനീതമായി അഭ്യര്‍ത്ഥിക്കുന്നു.\nമദ്യപക്ഷ ജനാധിപത്യ മുന്നണി കണ്‍വീനര്\nശ്രീ. കാളന് രാഘവന് .\nപോസ്റ്റ് ചെയ്തത് പടാര്‍ബ്ലോഗ്, റിജോ ല് തിങ്കളാഴ്‌ച, ഏപ്രിൽ 11, 20114അഭിപ്രായങ്ങൾ:\nലേബലുകള്: തിരഞ്ഞെടുപ്പ്, പ്രകടന പത്രിക, മദ്യപക്ഷ ജനാധിപത്യ മുന്നണി, FUNNY\nആക്ച്വലി ലതിക സുഭാഷ് ഏതു തരത്തിലാണ് പ്രസിദ്ധ എന്നു ഞങ്ങള് ജനങ്ങള്‍ക്ക് അറിയുവാനുള്ള അവകാശം ഇന്‍ഡ്യന് ഭരണ ഘടന കല്‍പ്പിച്ചു തന്നിട്ടുണ്ടോ എന്നാണ് പടാര് ബ്ലോഗിന് ഇപ്പോള് അറിയേണ്ടത്. അറിയേണ്ട കാര്യങ്ങള് അപ്പപ്പോള് തന്നെ അറിയുകയും, അറിഞ്ഞ കാര്യങ്ങള് അപ്പപ്പോള് തന്നെ കോടികള് വരുന്ന വായനക്കാരെ അറിയിക്കുവാനുള്ള അടങ്ങാത്ത പ്രതിബദ്ധതയുമാണ് പടാര് ബ്ലോഗിനെ എന്നും മുന്നോട്ട് നയിക്കുന്നത്. ഈ ബ്ലോഗിനെ ഒരു എന്‍സൈക്ലോപീഡിയ ബ്രിട്ടാനിക്കയോ, വിക്കിപീഡിയയോ, അതുമല്ലെങ്കില് ഒരു സി എന് എന്, ബി ബി സി ലെവലില് എന്കിലുമോ ആയി കാണുന്ന വായനക്കാരുടെ, അറിയുവാനുള്ള അടങ്ങാത്ത ജിജ്ഞാസയെ ആശ്രയിച്ചാണ് പടാര് ബ്ലോഗ് പുരോഗമിക്കുന്നത്. കാര്യങ്ങള് ഇങ്ങനെയൊക്കെ ആയതു കൊണ്ട്, ചൂടുള്ള വാര്‍ത്തകളുടെ നഗ്ന സത്യങ്ങള് നിങ്ങളോട് പകര്‍ന്നു തരാന് പടാര് ബ്ലോഗ് ബാധ്യസ്ഥവുമാണ്.\nഇപ്പോള് ലതിക സുഭാഷും വി എസ് അച്യുതാനന്ദനുമാണ് വാര്‍ത്തകളെ നിയന്ത്രിക്കുന്നത്. (നേരാംവണ്ണം ഭരണം നിയന്ത്രിക്കാന് അച്ചുതാനന്ദന് അറിയാന് മേലാ...). എന്നാലും ഉള്ളത് പറയാമല്ലോ. വി എസ്ന്റെ വെറുമൊരു വാചകം കൊണ്ട് മലമ്പുഴ മണ്ടലം അന്യായ ദേശീയ ശ്രദ്ധ ആകര്‍ഷിച്ചിരിക്കുകയാണ്. സാധാരണ ഗതിയില് തമിഴ്നാട്ടിലെ സംസ്ഥാന നേതാക്കള്‍ക്കാണ് ദേശീയ ശ്രദ്ധ ലഭിക്കാറുള്ളത്. കേരളം മൂന്നാം കെട്ടിലെ എന്തോ ആണെന്നുള്ള മട്ടാണ് ദേശീയ നേതാക്കള്‍ക്കും, മാദ്ധ്യമങ്ങള്‍ക്കും ഉള്ളത്. എന്നാല് അച്യുതാനന്ദനു നാക്കിന് എല്ലില്ലാത്തതു കാരണം സംഭവം സോണിയ ഗാന്ധി മുതല് സുഷമ സ്വരാജ് വരെ ഏറ്റു പിടിച്ചിരിക്കുകയാണ്. സന്തോഷം. ഏതോ ഒരുത്തി എന്നു സിന്ധു ജോയിയെ പറഞ്ഞു പുകിലു പിടിച്ചത് ഒതുങ്ങിയില്ല, അതിനു മുന്‍പേ അച്ചുതാനന്ദന് അടുത്ത വെടി പൊട്ടിക്കുകയായിരുന്നു. തന്റെ എതിര് സ്ഥാനാര്‍ത്ഥിയായ ലതിക സുഭാഷ് ഒരു തരത്തില് പ്രസിദ്ധയാണെന്നും അത് ഏതു തരത്തിലാണെന്ന് എല്ലാവര്‍ക്കും അറിയാം എന്നുമാണ് അദേഹം പറഞ്ഞത്. ഒരു സ്ത്രീയ്ക്ക് എതിരെ ദ്വയാര്‍ത്ഥത്തിലുള്ളതും അത്യന്തം ദു:സ്സൂചനകള് നിറഞ്ഞതുമായ ഒരു പരാമര്‍ശം, സോറി പരാക്രമം ആയിരുന്നു ഇത്. സംഭവം വിവാദമായതോടെ പതിവുപോലെ തന്നെ അദേഹം ഉരുണ്ടുകളിക്കുയുമുണ്ടായി. ഇത്രയും കാര്യങ്ങള് നിങ്ങള്‍ക്കെല്ലാവര്‍ക്കും അറിയാവുന്നതുമാണ്. പക്ഷേ ലതിക സുഭാഷ് ഏതെങ്കിലും തരത്തില് പ്രസിദ്ധയാണോ എന്നും, അല്ലെങ്കില് അവര് ഏതു തരത്തിലുള്ള പ്രസിദ്ധീയാണ് സമ്പാദിച്ചത് എന്നും നമ്മള് പൊതു ജനങ്ങള്‍ക്ക് അറിയണം. ഇല്ലെന്കില് നമ്മള് എന്തു പൊതു ജനം? ഈ പോസ്റ്റിന്റെ ഉദ്ദേശം അത്ര മാത്രമേയുള്ളൂ.\n*2004 മാര്‍ച്ച് 7ന് നടന്ന അപ്രശസ്തമായ ഒരു സംഭവമാണ് വി എസ് പരോക്ഷമായി സൂചിപ്പിച്ചത് എന്നാണ് പടാര് ബ്ലോഗിന്റെ ന്യുയോര്‍ക്ക് ലേഖകന് റിപ്പോര്‍ട്ട് ചെയ്തത്. അന്ന് ശ്രീ. ഉമ്മന് ചാണ്ടി തിരുവനന്തപുരം-പാലക്കാട് അമൃത എക്‌സ്‌പ്രസില് നടത്തിയ ഒരു യാത്രയാണ് ഇപ്പോഴത്തെ വിവാദങ്ങളുടെ കേന്ദ്രബിന്ദു എന്നാണ് റോയിട്ടര്‍സ് റിപ്പോര്‍ട്ട് ചെയ്യുന്നത്. ഉമ്മന് ചാണ്ടിയോടൊപ്പം ട്രയിനിലെ രണ്ടാം ക്ലാസ് എ സി കമ്പാര്‍ട്ട്‌മെന്റില് മുടി ക്രോപ്പ് ചെയ്ത ഒരു വനിതയെ കണ്ടെന്നുള്ള കിംവദന്തികള് അക്കാലത്ത് ഉയര്‍ന്നു കേട്ടിരുന്നു. പക്ഷേ അതെല്ലാം ഉമ്മന് ചാണ്ടി അന്നേ തന്നെ തള്ളിക്കളഞ്ഞിരുന്നു. ഇത് തന്റെ ഭാര്യ മറിയാമ്മ ആയിരുന്നെന്നും, മറിയാമ്മ തലയില് സ്‌കാര്‍ഫ് കെട്ടിയതിനാല് കമ്പാര്‍ട്ട്‌മെന്റില് തങ്ങള്‍ക്ക് എതിരെയിരുന്ന സ്ത്രീ തിരിച്ചറിയാത്തതാണ് വിവാദത്തിന് പിന്നിലുള്ള സംഭവമെന്നും ഉമ്മന് ചാണ്ടി പിന്നീട് വിശദീകരിച്ചിരുന്നു. വിവാദത്തില് ലതി കയുടെ പേരാണ് ചില പരദൂഷണപ്രിയന്മാര് ഉയര്‍ത്തിക്കാട്ടിയത്. കോണ്‍ഗ്രസിലെ ഉമ്മന് ചാണ്ടിയുടെ ശത്രുക്കളും എതിര് ഗ്രൂപ്പുകാരുമാണ് ഈ പ്രചാരണം ഏറ്റുപിടിച്ച് നാറ്റക്കേസാക്കിയതെന്ന് കോണ്‍ഗ്രസ് പ്രവര്‍ത്തകര് തന്നെ അക്കാലത്ത് സമ്മതിച്ചിട്ടുണ്ട്. പാലക്കാട് നിന്നു പ്രസിദ്ധീകരിക്കുന്ന എക്സ്‌ക്ലൂസീവ് എന്ന മാസികയില് (ഇന്നത് ദിനപത്രമാണ്) മാത്രമേ അന്ന് ലതികയേയും ഉമ്മന് ചാണ്ടിയേയും കൂട്ടിച്ചേര്‍ത്ത് അപവാദകഥ അച്ചടിച്ചുവന്നുള്ളൂ. അതേ സമയം അന്ന് ട്രെയിന് യാത്ര നടത്തിയ വിഐപി ആര് എന്ന ചോദ്യവുമായി സമകാലിക മലയാളം വാരികയും, ഉമ്മന് ചാണ്ടിക്കെതിരായ ഗൂഢാലോചനയാണ് സംഭവമെന്ന മട്ടില് ലതിക സുഭാഷിന്റെ വാക്കുകളുമായി വനിതയും പ്രസിദ്ധീകരിക്കപ്പെട്ടിരുന്നു. എന്നാല് ഉമ്മന് ചാണ്ടിയുടെ ഭാഗത്ത് ന്യായീകരണം ഉണ്ടെന്നുള്ള കാരണത്താല് തന്നെ അന്ന് ദേശാഭിമാനി പത്രം പോലും സംഭവം ഏറ്റു പിടിച്ചില്ല.*\nവ്യക്തിത്വ ഗുണത്തില് അദേഹം പുലര്‍ത്തുന്ന മൂല്യങ്ങളെ താറടിച്ചു കാണിക്കുവാന് വേണ്ടിയുള്ള ഈ ശ്രമം കപടമാണെന്ന് എല്ലാവര്‍ക്കും ബോധ്യമുണ്ടായിരുന്നു താനും. ഉമ്മന് ചാണ്ടി എന്ന വ്യക്തി, രാഷ്‌ട്രീയ കേരളത്തില് അന്യം നിന്ന് പൊയ്ക്കൊണ്ടിരിക്കുന്ന മൂല്യങ്ങളുടെ കറ തീര്‍ന്ന വാക്താവ് തന്നെയാണ് എന്നത് തര്‍ക്കമറ്റ കാര്യം തന്നെയാണ്. എന്തായാലും കാലങ്ങള്‍ക്കു ശേഷം ഇന്ന് മലമ്പുഴയില് അച്ചുതാനന്ദന് പൊട്ടിച്ച ബോംബ് പ്രസ്തുത സംഭവത്തെക്കുറിച്ചുള്ള ഒന്നാണെന്നാണ് രാഷ്‌ട്രീയ അണിയറയില് പറഞ്ഞു കേള്‍ക്കുന്നത്.\nമുള്ളും മുനയും വെച്ചുള്ള പ്രചാരണ തന്ത്രങ്ങള് തിരിഞ്ഞു നോക്കി കൊഞ്ഞനം കുത്തുമ്പോള് പല രാഷ്‌ട്രീയ നേതാക്കള്‍ക്കും അവര് പ്രതീക്ഷിക്കാത്ത തിരിച്ചടികളാണ് ഉണ്ടാക്കുന്നതെന്ന് അവര് ഓര്‍ക്കുന്നുണ്ടാവില്ല. വി എസ്ന് എതിരെ വെറുമൊരു ചാവേറിന്റെ സ്ഥാനം മാത്രമുണ്ടായിരുന്ന ലതിക സുഭാഷ്, ഇന്ന് ഹൈ വോള്‍ട്ടേജില് മിന്നി കേരള രാഷ്ട്രീയത്തില് തന്റേതായ ഒരു സ്ഥാനം കണ്ടെത്തിയിരിക്കുകയാണ്. വി എസ് പുഷ്പം പോലെ ജയിച്ചു കയറും എന്ന മാധ്യമങ്ങളുടെയും, പൊതു ജനങ്ങളുടെയും സകല മുന്‍വിധികളേയും അപ്രസക്തമാക്കിക്കൊണ്ട് ഒരു ഗുരുതര പരാമര്‍ശത്തോടെ, മലമ്പുഴ ഡാം തീവ്ര പോരാട്ടത്തിന്റെ ഷട്ടര് തുറന്നു കഴിഞ്ഞിരിക്കുന്നു. ഇത്രയും കാലം വി എസ്നു ണ്ടായിരുന്ന, അല്ലെന്കില് ഉണ്ടെന്നു നാം വിശ്വസിച്ചിരുന്ന സ്ത്രീപക്ഷ പ്രശ്നങ്ങളിലെ പോസിറ്റിവ് ഇമേജ് ചോര്‍ന്നൊലിച്ചു പോകുന്ന കാഴ്ചകളാണ് നിരന്തരമായിഉണ്ടായിക്കൊണ്ടിരിക്കുന്നത്. പ്രചാരണത്തില് ബാക്ക് സീറ്റില് ആയിപ്പോയ യു ഡി എഫ് ഇതോടെ ഡ്രൈവിങ്ങ് സീറ്റിലേക്ക് അമര്‍ന്നിരുന്നു കഴിഞ്ഞിരിക്കുന്നു. മലമ്പുഴയില് പോരാട്ടം മുറുകുകയാണ്. അച്ചുതാനന്ദന്റെ നാക്കിന്റെ എല്ലിനാണോ, അതോ ലതിക സുഭാഷിന്റെ നട്ടെല്ലിനാണോ ബലം കൂടുതലുള്ളത് എന്ന് വോട്ടുപെട്ടി തുറക്കുമ്പോള് അറിയാം. അതു വരെ ഒരു ഷോര്‍ട്ട് ബ്രേക്ക്.\n(* വാര്‍ത്തയ്ക്കു കടപ്പാട് മലയാളം ബ്ലോഗ്. വാര്‍ത്ത അതേപടി പകര്‍ത്തിയതാണ്)\nപോസ്റ്റ് ചെയ്തത് പടാര്‍ബ്ലോഗ്, റിജോ ല് വെള്ളിയാഴ്‌ച, ഏപ്രിൽ 08, 2011 10 അഭിപ്രായങ്ങൾ:\nലേബലുകള്: പ്രസിദ്ധീ., മലമ്പുഴ, ലതിക സുഭാഷ്, വിഎസ് അച്ചുതാനന്ദന്, GOSSIP\nഒരല്‍പ്പം വൈകിയാണെങ്കിലും ഇവിടെ ഇങ്ങനെയൊരു പോസ്റ്റ് ഇടാതിരിക്കുക എന്നത് അചിന്ത്യമായതു കൊണ്ടും, ഞാനൊരു കറ തീര്‍ന്ന ഇന്ത്യന് ആകുന്നതു കൊണ്ടും, എനിക്ക് ക്രിക്കറ്റ് അത്യാവശ്യം ഇഷ്ട്ടമുള്ള ഒരു കായിക ഇനം ആണെന്നതു കൊണ്ടും ലോകകപ്പ് ക്രിക്കറ്റ് കഴിഞ്ഞു നാലാമത്തെ ദിവസമായ ഇന്ന് ഇന്ത്യയുടെ കപ്പ് വിജയത്തെക്കുറിച്ച് ഇവിടെ ഒരു പോസ്റ്റ് പോസ്റ്റുകയാണ്. 1983 നു ശേഷം വീണ്ടുമൊരിക്കല് കൂടി ഇന്ത്യ ലോക ക്രിക്കറ്റ് ചാമ്പ്യന്‍മാരായിരിക്കുകയാണ്. അക്ഷരാര്‍ത്ഥത്തില് തന്നെ ഇന്ത്യയുടെ ഇത്തവണത്തെ കളികള് എല്ലാം തന്നെ ഓര്‍മകളില് സൂക്ഷിക്കപ്പെടേണ്ടവയായിരുന്നു. ക്വാര്‍ട്ടര് ഫൈനലില് ഓസ്‌ട്രേലിയയുടെ മേധാവിത്വം, സെമി ഫൈനലില് പാക്കിസ്ഥാന്റെ കരുത്ത്, ഫൈനലില് ശ്രീലങ്കന് വന്യതയെ... ഇന്ത്യ തകര്‍ത്തെറിഞ്ഞത് ചില്ലറക്കാരെ ആരെയും ആയിരുന്നില്ല. കളിച്ച കളികള് ആകട്ടെ പ്രേക്ഷകന്റെ ഞരമ്പുകളില് രക്തയോട്ടം വര്‍ദ്ധിപ്പിക്കുന്ന തരം നെഞ്ചിടിപ്പന് കളികളും.\nഫൈനലില് രണ്ടാമത് ബാറ്റിങ്ങിനിറങ്ങുമ്പോള് ചരിത്രം ഇന്ത്യയ്ക്ക് എതിരായിരുന്നു. ലോകകപ്പില് ഇന്നു വരെ ആതിഥേയ രാജ്യം മുത്തമിട്ടിട്ടില്ല, വാംഖഡെ സ്റ്റേഡിയത്തില് രണ്ടാമത് ബാറ്റ് ചെയ്തവര് ജയിച്ചിട്ടില്ല, ഫൈനലില് ആദ്യം ബാറ്റ് ചെയ്യുകയും, അവരില് ആരെങ്കിലും സെന്‍ച്ചുറി അടിക്കുകയും ചെയ്തിട്ടുള്ളപ്പോഴെല്ലാം രണ്ടാമത് ബാറ്റ് ചെയ്തവര് തോല്‍ക്കുകയാണുണ്ടായത് തുടങ്ങി ഇന്ത്യയ്ക്ക് പ്രതീക്ഷിക്കാന് ഒന്നും ഉണ്ടായിരുന്നില്ല. ഒപ്പം തന്നെ രണ്ടാം ബോളില് തന്നെ സെവാഗ് മടങ്ങുകയും അധികമൊന്നും ചെയ്യാതെ സച്ചിനും പോകുകയും ചെയ്തതോടെ പ്രതീക്ഷകള് അസ്തമിച്ചതാണ്. എന്നാല് ഗൌതം ഗംഭീറും, ക്യാപ്റ്റന് ധോണിയും മറ്റൊന്നായിരുന്നു തീരുമാനിച്ചിരുന്നത്. അവര് നമ്മെ ജയിപ്പിക്കാന് വേണ്ടി ബാറ്റ് വീശിക്കൊണ്ടിരുന്നു. അവരുടെ നിശ്ചയ ദാര്‍ഢ്യം, സിംഹള സ്വപ്‌നങ്ങള്‍ക്കു മേല് കണ്ണീര് ചാര്‍ത്തിക്കൊണ്ട് ഒടുവില് നമ്മെ ചാമ്പ്യന്മാര് ആക്കുകയായിരുന്നു.\nലോക ക്രിക്കറ്റിലെ മഹാരഥന്മാരുടെ നിരയിലേക്ക് ധോനി ഉയര്‍ത്തപ്പെട്ട ഇന്നിങ്ങ്‌സും, കിരീട നേട്ടവും ആയിരുന്നു ഇത്. ഗ്യാരി ക്രിസ്റ്റ്യന് എന്ന കോച്ചും, കളിക്കാരും, റ്റീമിന്റെ അണിയറയില് പ്രവര്‍ത്തിച്ചവരും എല്ലാം അഭിനന്ദനം അര്‍ഹിക്കുന്നു. നന്ദി. എല്ലാവര്‍ക്കും നന്ദി. നമ്മുടെ രാജ്യത്തിന് ഒരിക്കല് കൂടി കായിക ഭൂപടത്തിലെ യശസ്സു ചാര്‍ത്തി നല്‍കിയതിന് എല്ലാവര്‍ക്കും നന്ദി.\nപോസ്റ്റ് ചെയ്തത് പടാര്‍ബ്ലോഗ്, റിജോ ല് ബുധനാഴ്‌ച, ഏപ്രിൽ 06, 20112അഭിപ്രായങ്ങൾ:\nലേബലുകള്: ഇന്ത്യ, ക്രിക്കറ്റ്, ലോകകപ്പ്, SPORTS


സംസ്ഥാനത്ത് സംയുക്ത വാഹനപരിശോധന ആരംഭിച്ചു - IBC Live\nസംസ്ഥാനത്ത് സംയുക്ത വാഹനപരിശോധന ആരംഭിച്ചു\nPosted By: Editoron: August 05, 2019 In: KERALA, LATEST, NEWS\nതിരുവനന്തപുരം: സംസ്ഥാന വ്യാപകമായി നടത്തുന്ന വാഹനപരിശോധനയ്ക്ക് തുടക്കം. റോഡ് സുരക്ഷാ ആക്ഷന് പ്ലാനിന്റെ ഭാഗമായാണ് മോട്ടോര്‍വാഹന വകുപ്പും പൊലീസും വിവിധ വകുപ്പുകളുമായി സഹകരിച്ച് സംസ്ഥാന വ്യാപകമായി വാഹനപരിശോധന നടത്തുന്നത്. പരിശോധനയില് ഇരുചക്രവാഹനങ്ങളിലെ എല്ലാ യാത്രക്കാരും ഹെല്‍മറ്റും കാര് യാത്രക്കാര് സീറ്റ് ബെല്‍റ്റും ധരിക്കുന്നുണ്ടോ എന്നതടക്കം എല്ലാ നിയമലംഘനങ്ങള്‍ക്കും പിടിവീഴും.\nഓരോ തീയതിയും ഓരോ തരം നിയമലംഘനങ്ങള്‍ക്കെതിരെ നടപടിയെടുക്കാനാണ് തീരുമാനം. സംസ്ഥാനത്തെ അപകട നിരക്കും അപകടമരണ നിരക്കും കുറയ്ക്കുന്നതിന്റെ ഭാഗമായാണ് പ്രത്യേക പരിശോധന. ഏഴാം തീയതി വരെ സീറ്റ് ബെല്‍റ്റ്, എട്ട് മുതല് 10 വരെ അനധികൃത പാര്‍ക്കിംഗ്, 11 മുതല് 13 വരെ അമിത വേഗത, 14 മുതല് 16 വരെ മദ്യപിച്ച് വാഹനമോടിക്കല്, ലെയ്ന് ട്രാഫിക്ക്, 17 മുതല് 19 വരെ ഡ്രൈവിംഗിനിടെ മൊബൈല് ഫോണ് ഉപയോഗം എന്നിവയാണ് പരിശോധിക്കുക.\n20 മുതല് 23 വരെ സീബ്രാ ക്രോസിംഗ്, റെഡ് സിംഗ്‌നല് ജമ്പിങ്ങ്. 24 മുതല് 27 വരെ സ്പീഡ് ഗവേണറും ഓവര്‍ലോഡും, 28 മുതല് 31 വരെ വാഹനങ്ങളിലെ എക്‌സ്ട്രാ ഫിറ്റിംഗ്, കൂളിംഗ് ഫിലിം എന്നിങ്ങനെ തരംതിരിച്ച് പരിശോധിക്കും. അമിത വേഗത, മദ്യപിച്ച് വാഹനം ഓടിക്കല് എന്നിവയ്ക്ക് പിടിക്കപ്പെടുന്ന ഡ്രൈവര്‍മാരുടെ ലൈസന്‍സ് സസ്‌പെന്‍ഡ് ചെയ്യാനാണ് തീരുമാനം.\nശക്തമായ കാറ്റ്; കോക്കൂര് ഗവ. ടെക്‌നിക്കല് സ്‌കൂളില് വ്യാപക നാശനഷ്ടം\nസംസ്ഥാനത്ത് സ്വര്‍ണവില കുതിക്കുന്നു; പവന് 400 രൂപ കൂടി


Director Omar Lulu Compares Malik To Oru Mexican Apartha Faces Critcism - Malayalam Filmibeat\n| Published: Saturday, July 17, 2021, 10:56 [IST]\nകഴിഞ്ഞ ദിവസമാണ് ഫഹദ് ഫാസിലിനെ നായനാക്കി മഹേഷ് നാരായണന് സംവിധാനം ചെയ്ത മാലിക് റിലീസ് ചെയ്തത്. ആമസോണ് പ്രൈമിലൂടെയായിരുന്നു ചിത്രത്തിന്റെ റിലീസ്. നാളുകളായി ആരാധകര് കാത്തിരിക്കുകയായിരുന്നു മാലിക്കിന്റെ റിലീസിനായി. തീയേറ്റര് റിലീസിനായി അണിയറ പ്രവര്‍ത്തകരും റിലീസ് മാറ്റി വെക്കുകയായിരുന്നു. എന്നാല് തീയേറ്ററുകള് തുറക്കുന്ന സാഹചര്യമല്ലാത്തതിനാല് ഒടിടി പ്ലാറ്റ്‌ഫോമിലൂടെ റിലീസ് ചെയ്യാന് തീരുമാനിക്കുകയായിരുന്നു.\nകാത്തിരുന്ന ചിത്രമായതിനാല് തന്നെ വന് സ്വീകരണമാണ് പ്രേക്ഷകര് മാലിക്കിന് നല്‍കിയിരിക്കുന്നത്. അതേസമയം ചിത്രത്തിനെതിരെ ശക്തമായ വിമര്‍ശനവും ഉയര്‍ന്നു വരുന്നുണ്ട്. ചരിത്ര സംഭവങ്ങളെ വളച്ചൊടിച്ചുവെന്നാണ് ചിത്രത്തിനെതിരെ ഉയരുന്ന വിമര്‍ശനം. ഇതിനിടെ ഇപ്പോഴിതാ സംവിധായകന് ഒമര് ലുലുവും മാലിക്കിനെ വിമര്‍ശിച്ചു കൊണ്ട് രംഗത്ത് എത്തിയിരിക്കുന്നുണ്ട്. വിശദമായി വായിക്കാം.\nമാലിക്ക് സിനിമ കണ്ടു തീര്‍ന്നു. മറ്റൊരു മെക്‌സിക്കന് അപരാത എന്ന് പറയാം എന്നായിരുന്നു ചിത്രത്തെക്കുറിച്ച് ഒമര് ലുലു നടത്തിയ പരാമര്‍ശം. എന്നാല് ഒമറിന്റെ വാക്കുകളെ അത്ര സന്തോഷത്തോടെയല്ല സോഷ്യല് മീഡിയ സ്വീകരിച്ചത്. നിരവധി പേരാണ് സംവിധായകന്റെ താരതമ്യത്തിനെതിരെ രംഗത്ത് എത്തിയത്. പല വിമര്‍ശനങ്ങളും കടുത്ത ഭാഷയിലുള്ളതായിരുന്നു. ഇതിനിടെ ചങ്ക്‌സ്, ധാമക്ക പോലുള്ള പടങ്ങളുടെ സംവിധായകന് ഈ ചിത്രത്തിനെ വിമര്‍ശിക്കാന് എന്ത് യോഗ്യത എന്നും ചിലര് കമന്റ് ചെയ്തു.\nഎന്നാല് കമന്റുകള്‍ക്ക് മറുപടിയുമായി ഒമര് ലുലു എത്തി. ഇവിടേക്ക് ചങ്ക്‌സും ധമാക്കയുമൊക്കെ താരതമ്യം ചെയ്യാന് അതൊക്കെ യഥാര്‍ത്ഥ സമൂഹത്തില് നടന്നിട്ടുള്ള എന്തെങ്കിലും സംഭവങ്ങളെ ആസ്പദമാക്കിയുള്ളവ ആയിരുന്നോ എന്നാണ് ഒമര് ലുലു ചോദിക്കുന്നത്. പിന്നെ വലിയ താരങ്ങള് ഒന്നും ഇല്ലാതെ കുഞ്ഞു ബജറ്റില് എന്റര്‍ടെയ്ന്‍മെന്റിന് മാത്രം പിടിച്ച സിനിമ ഇന്നും നിങ്ങള് ചര്‍ച്ചകളില് ഓര്‍ത്ത് എടുക്കുന്നതിന് നന്ദി എന്നും ഒമര് ലുലു മറുപടിയായി പറയുന്നു.\nമഹാരാജാസ് കോളേജില് ഇടത് സംഘടന ചരിത്ര വിജയം നേടുന്നതിനെക്കുറിച്ചാണ് ഒരു മെക്‌സിക്കന് അപരാത പറയുന്നത്. എന്നാല് യഥാര്‍ത്ഥത്തില് ഇത് കെ.എസ്.യു നേടിയ വിജയമായിരുന്നുവെന്നും സിനിമയ്ക്കായി ഇടത് സംഘടനയാക്കി മാറ്റുകയായിരുന്നുവെന്നുമാണ് പിന്നീട് നടന്ന ചര്‍ച്ചകളില് ഉയര്‍ന്ന വാദം. ഇതാണ് ഒമര് ലുലുവും ചൂണ്ടിക്കാണിച്ചത്. പിന്നാലെ പോസ്റ്റ് മനസിലാക്കാത്തവര്‍ക്കായി എന്നു പറഞ്ഞത് കെ.എസ്.യുവിന്റെ വിജയത്തിന്റെ പത്രവാര്‍ത്തയില് നിന്നുമുള്ള ചിത്രവും ഒമര് ലുലു പങ്കുവെക്കുന്നുണ്ട്.\n2009 ലെ ബീമാപ്പള്ളി സംഭവമാണ് മാലിക്കിന് ആദാരമായിരിക്കുന്നതെന്നാണ് സിനിമ കണ്ടവര് ചൂണ്ടിക്കാണിക്കുന്നത്. ഇതുമായി ബന്ധപ്പെട്ട് ചിത്രത്തില് ചരിത്രത്തെ വളച്ചൊടിച്ചിട്ടുണ്ടെന്നും ആരോപിക്കുന്നു. എന്നാല് തന്റെ സിനിമയ്ക്ക് ബീമാപ്പള്ളി സംഭവുമായി ബന്ധമില്ലെന്നും തന്റേത് സാങ്കല്‍പ്പിക കഥയാണെന്നും ആരുടേയും പേരോ സ്ഥലത്തിന്റെ പേരോ താന് പറഞ്ഞിട്ടില്ലെന്നും മഹേഷ് നാരായണന് ഫില്‍മീബിറ്റിന് നല്‍കിയ അഭിമുഖത്തില് വ്യക്തമാക്കിയിരുന്നു.\nDirector Omar Lulu Compares Malik To Oru Mexican Apartha Faces Critcism\nStory first published: Saturday, July 17, 2021, 10:56 [IST]


ചെന്നൈയുടെ തിരിച്ചുവരവ്, ആറുവിക്കറ്റിന്റെ തകര്‍പ്പന് വിജയം\nദീപക് ചഹാറിന്റെ പ്രതിരോധക്കോട്ടയിൽ കുടുങ്ങി പഞ്ചാബ് കിങ്‌സ്; വിജയലക്ഷ്യം 107 റൺസ്\nചെന്നൈയും, പഞ്ചാബും നേർക്കുനേർ; ചെന്നൈക്ക് ടോസ് ആദ്യം ബൗൾ ചെയ്യും\n'മോറിസ് ദി മാൻ' ആദ്യ ജയം സ്വന്തമാക്കി രാജസ്ഥാൻ\nരാജസ്ഥാനെ പിടിച്ചുകെട്ടാൻ ഡൽഹി,5വിക്കറ്റ് നഷ്ടം; 85-5 (14 Ov) LIVE\nഡൽഹിക്കെതിരെ രാജസ്ഥാന് 148 റൺസ് വിജയലക്ഷ്യം\nസഞ്ജുവിനെ വീണ്ടും ടോസ് തുണച്ചു, ബൗളിംഗ്\nഒരു വിക്കറ്റ് അകലെ അശ്വിനെ കാത്ത് പുതിയ നേട്ടം\nഹൈദരാബാദിനെതിരെ ആര്‍സിബിക്ക് ആറു റണ്‍സ് ജയം\nഹൈദരാബാദിന് 150 റണ്‍സ് വിജയലക്ഷ്യം; മാക്‌സ് വെല്ലിന് അര്‍ധ സെഞ്ച്വറി\nതാരലേലത്തില് താരമായത് ക്രിസ് മോറിസ്; ശിവം ദുബെ ആദ്യ ഇന്ത്യന് കോടിപതി\nBy Rajesh Kumar.18 02 2021\nചെന്നൈ: ഇന്ത്യന് പ്രീമിയര് ലീഗ് 14-ാം സീസണിനു മുന്നോടിയായുള്ള താരലേലത്തില് ഐപിഎല് ചരിത്രത്തിലെ ഏറ്റവും ഉയര്‍ന്ന തുകയായ 16.25 കോടി രൂപയ്ക്ക് ദക്ഷിണാഫ്രിക്കന് താരം ക്രിസ് മോറിസിനെ രാജസ്ഥാന് റോയല്‍സ് സ്വന്തമാക്കി.\nമോറിസിനെ കൂടെക്കൂട്ടാനുള്ള പഞ്ചാബ് കിങ്‌സിന്റെ ശ്രമത്തെ വാശിയേറില് ലേലത്തില് പരാജയപ്പെടുത്തിയാണ് രാജസ്ഥാന് മോറിസിനെ തട്ടിയെടുത്തത്. റോയല് ചാലഞ്ചേഴ്‌സ് ബാംഗ്ലൂര് ഇത്തവണ റിലീസ് ചെയ്ത താരമാണ് മോറിസ്.\nമുംബൈ താരം ശിവം ദുബെയാണ് ഈ വര്‍ഷത്തെ താരലേലത്തിലെ ആദ്യ ഇന്ത്യന് കോടിപതി. ആര്‍സിബി റിലീസ് ചെയ്ത ദുബെയെ 4.40 കോടിക്കാണ് രാജസ്ഥാന് റോയല്‍സ് സ്വന്തമാക്കിയത്.\nനേരത്തെ പഞ്ചാബ് കിങ്‌സ് റിലീസ് ചെയ്ത മാക്‌സ് വെല്ലിനെ 14.25 കോടി രൂപയ്ക്ക് റോയല് ചാലഞ്ചേഴ്‌സ് ബാംഗ്ലൂര് സ്വന്തമാക്കിയിരുന്നു. ചെന്നൈ സൂപ്പര് കിങ്‌സുമായി വാശിയേറിയ ലേലത്തിനൊടുവിലാണ് മാക്‌സ് വെല്ലിനെ ബാംഗ്ലൂര് സ്വന്തമാക്കിയത്.\nഇംഗ്ലിഷ് ഓള്‍റൗണ്ടര് മോയിന് അലിയെ7കോടി രൂപയ്ക്ക് ചെന്നൈ സ്വന്തമാക്കി. ബംഗ്ലദേശ് താരം ഷാക്കിബ് അല് ഹസനെ 3.20 കോടിക്ക് കൊല്‍ക്കത്തയും സ്റ്റീവ് സ്മിത്തിനെ 2.2 കോടി രൂപയ്ക്ക് ഡല്‍ഹി ക്യാപിറ്റല്‍സും കൂടെക്കൂട്ടി.\nഅതേ സമയം വന് വില പ്രതീക്ഷിച്ച ഇംഗ്ലിഷ് താരം ഡേവിഡ് മലനെ 1.50 കോടിക്കാണ് പഞ്ചാബ് കിങ്‌സ് സ്വന്തമാക്കിയത്.\nഇംഗ്ലിഷ് താരങ്ങളായ ജേസണ് റോയ്, അലക്‌സ് ഹെയ്ല്‍സ്, ഇന്ത്യന് താരം കരുണ് നായര് എന്നിവരെ ആദ്യ ഘട്ടത്തില് ആരും വാങ്ങിയില്ല.\n164 ഇന്ത്യന് താരങ്ങള് ഉള്‍പ്പെടെ 292 പേരാണ് മിനി ലേലത്തില് പങ്കെടുക്കുന്നത്. 8 ടീമുകളിലായി പരമാവധി 61 താരങ്ങള്‍ക്കാണ് അവസരം. വിദേശതാരങ്ങളില് നിന്ന് 22 പേര്‍ക്കാണ് അവസരം കിട്ടുക.\nലേലത്തിനു മുന്നോടിയായി എട്ടു ടീമുകളും ചേര്‍ന്ന് 139 താരങ്ങളെ നിലനിര്‍ത്തി. 57 താരങ്ങളെ റിലീസ് ചെയ്തു.\nപെരുമ്പാവൂരിൽ നിയന്ത്രണംവിട്ട ടോറസ് വാഹനങ്ങളിൽ ഇടിച്ച് അപകടം; ഡ്രൈവർക്ക് പരുക്ക്\nവൈഗയുടെ പിതാവിനെ കണ്ടെത്താൻ കർണാടക പോലിസിന്റെ സഹായം; സനു ഉടൻ തന്നെ പിടിയിലാകുമെന്ന് കൊച്ചി കമ്മീഷണര്\nതൃശൂർ പൂരത്തിന് കൊടിയേറി; പൂരലഹരിയിലേക്ക് നാടും നഗരവും\nരാഷ്ട്രീയ ജീവിതത്തെ അപമാനിക്കാനുള്ള ശ്രമം; താൻ ശരിയായ കമ്മ്യൂണിസ്റ്റാണ് - മന്ത്രി ജി.സുധാകരൻ\nസിക്‌സര്: ഇന്ത്യ - ഇംഗ്ലണ്ട് ഏകദിന പരമ്പര റെക്കോഡ് ബുക്കില്\nഇംഗ്ലണ്ടിനെ 66 റൺസിന് തകർത്ത് ആദ്യ ഏകദിനം സ്വന്തമാക്കി ഇന്ത്യ\nബെയര്‍സ്റ്റോ-ബെന് സ്റ്റോക്ക്സ് സഖ്യത്തിന്റെ പടയോട്ടം; ഇംഗ്ലണ്ടിന് തകര്‍പ്പന് വിജയം\nഇംഗ്ലണ്ടിന് 330 റണ്‍സ് വിജയലക്ഷ്യം: ധവാനും പന്തിനും ഹാര്‍ദിക്കും തിളങ്ങി


വിവാഹിതര്: സ്റ്റില് ബാചിലേര്‍സ്\nഒന്നാം ദിവസത്തിനു മുന്‍പുള്ള ശനിയാഴ്ച്ച\nവളരെ വളരെ നേരം ആലോചിച്ചു. അച്ഛനും അമ്മയ്ക്കും പണം മാത്രമാണ് ചിന്ത. വലിയ വീടും കാറുമൊക്കെയുണ്ടെങ്കിലും എപ്പോഴും ശാസന മാത്രം. ഫാഷണബിള് ആയ ഡ്രസ്സ് പോലും ഇടാന് സമ്മതിക്കില്ല. ഒരു സ്നേഹവും ഇല്ലെന്ന് മതിയായ തെളിവുകള്. ആലോചനയ്ക്ക് വിരാമം.\nസമയം രാത്രി 11.00 ആവുന്നു കിട്ടിയ കുറേ വസ്ത്രങ്ങള് ബാഗില് കുത്തി നിറച്ചു. പണം...?? വേണ്ട.. അല്ലെങ്കില് തന്നെ ആര്‍ക്കു വേണം ഇവരുടെ പണവും സ്വര്‍ണ്ണവും? സുനില് വളരെ അദ്ധ്വാനിയും സ്നേഹമുള്ളവനുമാണ്. പണത്തിന്റെ കുറച്ചു കുറവുണ്ടെന്നു മാത്രം. ബാഗുമായി പതിയെ വീടിന് പുറത്തിറങ്ങി. സുനില് കാത്തു നില്‍ക്കുന്നുണ്ടായിരുന്നു.\nകോവൈ ബസ്സ് സ്റ്റാന്റ്. നല്ല തിരക്ക്. സുനിലിന്റെ സുഹൃത്തിന്റെ വീട്ടിലേക്ക്. ഗംഭീര സ്വീകരണം. വൈകിട്ട് കുറച്ചു കൂടുതല് ആളുകളുമെത്തി. എല്ലാവര്‍ക്കും എന്തൊരു സ്നേഹം? ക്ഷീണം കാരണം വേഗം ഉറക്കം വന്നു.\nസുനിലിനും തനിക്കും വേണ്ടി സുഹൃത്ത് ലീവ് എടുത്തിരിക്കുന്നു..!!. മേട്ടുപ്പാളയം, ഊട്ടി.. ഹായ്.. എന്തു നല്ല യാത്ര.. സിനിമയില് കാണുന്ന പോലെ തന്നെ.\nസുനിലിന്റെ കയ്യിലെ പണം തീരുന്ന വരെയുള്ള ആ സന്തോഷം നിറഞ്ഞ ദിവസങ്ങള് എത്ര പെട്ടെന്നാണ് കഴിഞ്ഞത്? ജീവിതം എന്നാല് ഇതു പോലെ വേണം..\nഓട്ടോയിലിരുന്നപ്പോള് വീട്ടിലേക്ക് ഒന്ന് എത്തി നോക്കിയിരുന്നു. മുന് വശത്ത് ആരേയും കണ്ടില്ല. സുനിലിന്റെ വീട്ടിലേക്ക് ഇനിയും5മിനിട്ട് കൂടി വേണം. വയസ്സായ അച്ഛനും അമ്മയും ഇറയത്ത് ഇരിക്കുന്നു. ചെറിയ വീടെന്ന് പറഞ്ഞെങ്കിലും ധാരാളം ആളുകള്. രണ്ടു ചെറിയ മുറികളും അടുക്കളയും. ഒരു മുറിയില് പെങ്ങള് പ്രസവിച്ച് കുട്ടിയുമായി കിടക്കുന്നു. അവരുടെ മൂത്ത കുട്ടി വന്ന് കയ്യില് തൂങ്ങിക്കഴിഞ്ഞു. അയ്യേ.. ഒരു..അഗ്ലി ഗേള്..\nപ്രിയ വായനക്കാരാ.. ഇത്രയുമേ എനിക്കുമറിയൂ...\nനേരം പര പരാന്ന് വെളുത്തു വരുന്നേയുള്ളൂ. ഏതോ ഒരു പെണ് ശബ്ദം കേള്‍ക്കാം. അച്ഛാ... അച്ഛാ... കരഞ്ഞു കൊണ്ട് ഓടി വരുന്നത് ആരെന്നു ഞാന് പ്രത്യേകം പറയണ്ടല്ലോ? അവളുടെ വീടിന്റെ വാതിലില് കൊട്ടിക്കൊണ്ട് കരയുന്നതു അച്ഛനും അമ്മയും വന്ന് കൂട്ടിക്കൊണ്ടു പോവുന്നതും കൂടി കണ്ടു.\nഇന്ന് ഒരുവര്‍ഷം കഴിഞ്ഞു...\nസുനിലിനെ കണ്ടിരുന്നു. അവനു പ്രമോഷനായി. കിളിയില് നിന്ന് ഡ്രൈവറിലേക്ക്. ഒരു ബസ്സും ഓടിച്ചു കൊണ്ട് പോകുന്നു. അവള് എവിടെയോ.. ബാംഗ്ലൂരോ, ഹൈദ്രബാദോ, ദില്ലിയിലോ മറ്റോ ബന്ധുക്കളുമൊന്നിച്ചു അടുത്ത ഒരു കല്യാണത്തിനായി കാത്തിരിക്കുന്നു. നല്ല ഒരു ബാച്ചിലര് പയ്യനെയും നോക്കി.....\nposted by വിനോദ്, വൈക്കം at 10/17/2006 11:15:00 AM\nഓണ് ഗോള് ആണോ ഫീല്‍ഡ് ഗോള് ആണോ?\nവിവാഹം ചെയ്ത് (അങ്ങനെ വിവാഹിതര് ക്ലബ്ബില് കയറാന് അര്‍ഹത നേടി) ഒരു പെണ്‍കുട്ടിയെ ചതിച്ച ഒരു ചതിയന്റെ കഥയല്ലേ ഇത്?\nആ പാവം കുട്ടിക്ക് ഇനി ആശ്രയം ഒരു ബാച്ചിലര് മാത്രം....\nനിങ്ങള് വിവാഹിതര് എല്ലാം സത്യം പറയാന് തീരുമാനിച്ചോ? ;)\n10/17/2006 11:36:00 AM\nഇവര് സത്യത്തില് ഏതു ക്ലബ്ബില് വരും? ബാച്ചിലേര്‍സ് ? ഓര് വിവാഹിതര്?\n10/17/2006 11:37:00 AM\nവൈക്കന് ചേട്ടാ തീര്‍ച്ച്യായും വിവാഹിതര് ക്ലബ്ബില്!\nപക്ഷേ അവളെ ഏതെങ്കിലും വിവാഹിതന് സഹായിക്കോ??\nപാവം ബാച്ചിലേര്‍സ് പയ്യന്മാര് വല്ലരും കെട്ടേണ്ടി വരും...\nഅങ്ങിനെ അവന്‍റെ ജീവിതവും കട്ടപൊഹ! :)\n10/17/2006 11:46:00 AM\nഅറിഞ്ഞിടത്തോളം പെണ്ണും ചെറുക്കനും നിത്യ ഹരിത ബാച്ചിലേര്‍സായി സസുഖം വാഴുകയാണ്. ഇവിടെ ചതിച്ചത് ആരാണെന്ന ചോദ്യത്തിന് പ്രസക്തിയുണ്ടോ? സ്നേഹം കൊടുക്കാന് അവന് തയ്യാറായിരുന്നു. പക്ഷേ അവള്‍ക്ക് സുഖ സൌകര്യങ്ങള് എന്നെന്നേക്കുമായി നഷ്ടപ്പെടുമെന്നു തോന്നി.. അതാണ് ഒന്നും ആലോചിക്കാതെ തിരിച്ചോടിയത്...\nഇത് സ്വയം പാരയാണല്ലോ വിവാഹിതരേ..\nഇങ്ങനെ ഒരു പെണ്ണിനെപറ്റിച്ച് ഞങ്ങള് പാവം ബാചിലേഴ്സിന്‍റെ തലയില് കെട്ടിവെക്കാന് നോക്കുവാ അല്ലേ?ഇത് ഏത് വിവാഹിതന്‍റെ കഥയാണെന്ന് കൂടി പറഞ്ഞ് താ..\n10/17/2006 12:04:00 PM\nവൈക്കന് എന്നയാള് ഒരു ചാരനാണോ എന്നൊരു സംശയം. :)അല്ലെങ്കി ഇതു വേഗം മാറ്റിക്കൊ, ഇടി വരുന്നതിനുമുന്‍പേ.\nഹ ഹ ഇടിവാള്‍ജീ എവിടെ, ഇവിടെ വന്ന് വിവാഹിതര് കാണിച്ച ഈ ചതിയ്ക്ക് സമാധാനം പറഞ്ഞിട്ട് പോ..:-)\n10/17/2006 06:38:00 PM\nവൈക്കമേ ഈ ബാച്ചിലേഴിസിന് ബാച്ചിലര് ക്ലബ്ബില് മെമ്പര്‍ഷിപ്പ് ഉണ്ടോ...? ആര്‍ക്കറിയാം ഇങ്ങനെ ഇപ്പോഴും ബാച്ചിലറെന്ന് പറഞ്ഞ് എത്രപേര് ഇവന്മാരുടെ ക്ലബ്ബിലുണ്ടെന്ന്.\nഈ ഓണ് ഗോള് മഴയില് നമുക്കെന്ത് കാര്യം? പിന്നെ വിവാഹിതര്‍ക്കും വല്ല്‍പ്പോഴും സത്യം പറയണ്ടേ? നമ്മള് മാത്രം എപ്പോഴും സത്യം പറാഞ്ഞാല് മതിയോ?\nഓടോ: ഇത്തിരീ, ഇമ്മാതിരി ഇരുട്ട് കൊണ്ട് ഓട്ടയടപ്പ് കമന്റുകള് ഔട്ട് ഓഫ് ഫാഷനായി കേട്ടോ...\n10/17/2006 10:55:00 PM\nവിവാഹിതര് ക്ലബ്ബിലെ ഓരോരുത്തരും ക്യു ആയി സെല്‍ഫ് ഗോള് അടിക്കാനുള്ള പരിപാടിയാണോ...?\n10/17/2006 11:01:00 PM\nഹോര്‍ലിക്സിന്റെ പരസ്യം പോലെ..\nകളിച്ചു കളിച്ച് ഇതു കൈ വിട്ട കളി പോലെയായല്ലോ ! സാദാ ഫുട്ബാളു കളിയില് 11 എതിരാളികളേ ഉണ്ടാവൂ.\nഇതിപ്പോ, 21 എതിരാളീകളും, പിന്നെ ഞാനൊരു ഗോളിയും പോലായല്ലോ !\nസെല്‍ഫ് ഗോളടിക്കുന്നവര്‍ക്ക് ക്ലബ്ബില് നിന്നും ആദ്യം ഒരു മഞ്ഞ കാര്‍ഡും ആവര്‍ത്തിച്ചാല് റെഡ് കാര്‍ഡും കിട്ടുന്നതാണെന്ന കാര്യം എല്ലാവരേയും അറീയിച്ചുകൊള്ളുന്നു\n10/17/2006 11:08:00 PM\nഇടിഗഡി പറഞ്ഞത് കാര്യം.പുള്ളി മാത്രമെന്തിന് ഇടി കൊള്ളണം? ഇടിവാള് മറുപടി പറയൂ എന്നാ സ്വന്തം ടീം പൊലും വിളിച്ച് കൂവുന്നത്.ഞങ്ങള് ഇതില് പ്രതിഷേധിക്കുന്നു. ബാച്ചിലേഴ്സ് മനസ്സാഖിയുള്ളവരാണ്. പ്രതിപക്ഷബഹുമാനവും.\nഞങ്ങള് ബാക്ജ്ക്ജിലേഴ്സിന് എത്ര ഇടി കിട്ടിയാലും ഒരാള് മാത്രമായി കൊള്ളാറില്ലെന്ന് ശ്രദ്ധിച്ചിട്ടുണ്ടോ. അതാണ് ആ സ്പിരിറ്റ്. വിവാഹിതരെ പറഞ്ഞിട്ട് കാര്യമില്ല സ്വന്തം ഭാര്യേം പിള്ളേരും മാത്രമല്ലേ ചിന്ത. ഞങ്ങള് ബാച്ചിലേഴ്സ് സമൂഹത്തിന്റെ, രാഷ്ട്രത്തിന്റെ ആസ്തികളാണ്. പബ്ലിക് പ്രോപ്പര്‍ട്ടി. പബ്ലിക് പ്രോപ്പര്‍ട്ടി തൊട്ട് കളിക്കുന്നത് കുറ്റമാണെന്നറിയാമല്ലോ? :-)\n10/17/2006 11:18:00 PM\nഇഡി ഗഡിയേ, പേടിക്കേണ്ട, ഡിഫന്‍സിനായി ഞാനുമുണ്ട്.......\nഈ ബ്യാച്ചിലര് പിള്ളാഴ്സിനെന്തറിയാം.....നമുക്ക് ഫേമിലിയായിട്ട് വിലസണമെങ്കില് അതിന്നവസരം, ഇനിയിപ്പോ അല്ലാ ബ്യാച്ചിലേഴ്സിന്റെ കൂടെ കസറണമെങ്കില് അതിന്നും അവസരം.......പിന്നെയെന്തു വേണം ആര്‍മാദിക്കാന്.....\nഇന്നാ മക്കളെ ഒരു പെനാല്‍റ്റി കിക്ക്....\n10/17/2006 11:29:00 PM\n"നമുക്ക് ഫേമിലിയായിട്ട് വിലസണമെങ്കില് അതിന്നവസരം, ഇനിയിപ്പോ അല്ലാ ബ്യാച്ചിലേഴ്സിന്റെ കൂടെ കസറണമെങ്കില് അതിന്നും അവസരം......." ആ രണ്ടാമത് പറഞ്ഞ കാര്യം അവിടെ നിക്കട്ടെ.ഹൈക്കമാന്റിന്റെ പെര്‍മിഷന് കിട്ടിയാലല്ലേ അതു നടക്കൂ, അതും വിത് എ ലോട് ഓഫ് ടേംസ് ആന്റ് കണ്ടീഷന്‍സ്.തിരിച്ചു കുടുമത്തു ചെല്ലുമ്പൊ കതകു തുറക്കണ്ടേ...?\nഅപ്പോ ഡിയര് കുറുമാന് സാര്, ആ പെനാല്‍റ്റി കിക്ക് ദേ ബാറിന്റെ മേലേല് കൂടെ പോയി.\n10/17/2006 11:58:00 PM\nഇതെങ്ങിനെ സെല്‍ഫ് ഗോളാകും ബാച്ചികളെ? രണ്ട് ബാച്ചികള് കാണിച്ച കുരുത്തക്കേടല്ലിയോ..? തന്നെ തന്നെ അവരിപ്പോഴും ബാച്ചികള് തന്നെന്ന്..:))\n10/18/2006 03:08:00 AM\nവൈക്കം കാരാ... ആ ഷര്‍ട്ട് ഒന്നു ഡ്രൈക്ലീന് ചെയ്തേക്കൂ.. ചുമ്മാ തട്ടിക്കളഞ്ഞാലും കഴുകിയാലും മണ്ണ് പോവില്ല.\n10/18/2006 03:19:00 AM


വാരഫലം: Vara Phalam: സമ്പൂര്‍ണ്ണ വാരഫലം അറിയാം-2020 മാർച്ച് 8 മുതൽ 14 വരെ - weekly astrology in malayalam from 2020 march 8 to 14 | Samayam Malayalam\nweekly astrology in malayalam from 2020 march 8 to 14\nVara Phalam: സമ്പൂര്‍ണ്ണ വാരഫലം അറിയാം-2020 മാർച്ച് 8 മുതൽ 14 വരെ\nAnit George | Samayam Malayalam | Updated: 09 Mar 2020, 12:40:00 PM\nഈ വാരം ഒട്ടുമിക്ക രാശികളിലും നല്ല ഫലസിദ്ധിയാണ് വെളിവാകുന്നത്. ചില രാശികളിൽ കുറച്ചുമാത്രം മാത്രം പുരോഗതി ഉണ്ടായിരിക്കുമ്പോൾ മറ്റുചില രാശികളിൽ എടുത്തുപറയത്തക്ക ഉന്നമനം കാണുന്നു. മുന്നറിവുകളിലൂടെ പല പോരായ്മകളും പരിഹരിക്കാനും ഊർജ്ജസ്വലത കൈവിടാതെ പ്രവർത്തന മേഖലകളിൽ സജീവമായി പങ്കുകൊള്ളാനും കഴിയും. നേരിയ ഏറ്റക്കുറച്ചിലുകൾ ഒഴിവാക്കിയാൽ ആരോഗ്യം എല്ലാ രാശികളിലും ഏറെക്കുറെ തൃപ്തികരമാണ്. ഓരോ രാശിയിലും നിലകൊള്ളുന്ന സവിശേഷ വ്യതിയാനങ്ങൾ കൂടുതലറിയാൻ തുടർന്ന് വായിക്കുക.\nവ്യാപാര-വ്യവസായ പ്രവർത്തനങ്ങളുമായി ബന്ധപ്പെട്ട് നിലകൊള്ളുന്നവർക്ക് ഈ വാരം അനുകൂലമാണ്. പുതിയ നിക്ഷേപങ്ങളിൽ ഉദ്ദിഷ്ട ധനലാഭം വന്നുചേരും. സ്വയം തൊഴിൽ സംരംഭങ്ങൾ, മറ്റ് ചെറുകിട-വൻകിട കച്ചവടങ്ങൾ തുടങ്ങിയ മേഖലകളിൽ സാമ്പത്തിക പുരോഗതി കാണുന്നു. ഔദ്യോഗിക മേഖലയിൽ സ്ഥാനക്കയറ്റവും ഉദ്ദിഷ്ട സ്ഥലംമാറ്റവും പ്രതീക്ഷിക്കാം. പരിധി വിട്ടുള്ള ചിലവുകൾ ഉണ്ടാകാൻ സാധ്യത കാണുന്നു. വിദ്യാർത്ഥികൾക്കും ഉദ്യോഗാർത്ഥികൾക്കും ഈ വാരം അനുകൂലമാണ്. എല്ലാ പ്രവർത്തന മേഖലകളിൽനിന്നും ധനാഗമനം പ്രതീക്ഷിക്കാം.\nസുഹൃദ് സമാഗമങ്ങളും ബന്ധുജന കൂട്ടായ്മകളും ഉണ്ടായിരിക്കും. കുടുംബത്തിൽ ശുഭവാർത്തകൾ പ്രതീക്ഷിക്കാം. കലാകായിക മേഖലകളിൽ ശോഭിക്കും. സാമൂഹിക അംഗീകാരങ്ങളും പേരും പെരുമയും കൈവരും. കിട്ടാക്കടങ്ങൾ തിരികെയെത്തും. ശാരീരിക വിഷമതകൾ അനുഭവേദ്യമാകാൻ സാധ്യത കാണുന്നു. സ്‌നേഹ ബന്ധങ്ങളിൽ അനുകൂലത ഉണ്ടായിരിക്കും. പുതിയ ബന്ധങ്ങളും തീരുമാനങ്ങളും ഉടലെടുക്കും. ഉല്ലാസ യാത്രകളും, തൊഴിൽ സംബന്ധമായ യാത്രകളും പ്രതീക്ഷിക്കാം. ആത്മീയവും മതപരവുമായ പ്രവർത്തനങ്ങളിൽ പങ്കാളിത്തം ഉണ്ടായിരിക്കും. ദാമ്പത്യ ജീവിതം ഉല്ലാസപ്രദമായിരിക്കും.\nതൊഴിൽ പ്രവർത്തനങ്ങളിൽ കാര്യമായ പുരോഗതി ഉണ്ടായിരിക്കും. സഹപ്രവർത്തകരുടെയും മേലധികാരികളുടെയും നീരസം അനുഭവേദ്യമാകാം. കയറ്റുമതി-ഇറക്കുമതി രംഗങ്ങളിൽ ബന്ധപ്പെട്ടിരിക്കുന്നവരെ സംബന്ധിച്ച് എടുത്തുപറയത്തക്ക നേട്ടം കാണുന്നു. ഔദ്യോഗിക മേഖലയിൽ സ്ഥാനക്കയറ്റം പ്രതീക്ഷിക്കാം. സാമ്പത്തിക നേട്ടങ്ങൾക്കൊപ്പം പാഴ്ച്ചിലവുകളും വന്നുചേരും. കുടുംബാംഗങ്ങളുടെ ആരോഗ്യ കാര്യങ്ങൾക്കായി ചിലവുചെയ്യും. വിദ്യാഭ്യാസ-വൈജ്ഞാനിക മേഖലകളിൽ പുരോഗതി കാണുന്നു. വിദ്യാർത്ഥികളെ സംബന്ധിച്ച് അനുകൂലമായ വാരമായിരിക്കും. ദീർഘകാല നിക്ഷേപങ്ങളിൽ സാമ്പത്തിക നേട്ടം കൈവരും.\nകുടുംബാംഗങ്ങളുമായി ഉല്ലാസ യാത്രകളും തീർത്ഥാടന യാത്രകളും പ്രതീക്ഷിക്കാം. പുണ്യസ്ഥലങ്ങൾ സന്ദർശിക്കും. സ്‌നേഹ ബന്ധങ്ങളിൽ അനുകൂലത കാണുന്നു. ജീവിത പങ്കാളിയുടെ സാമീപ്യം ആനന്ദകരമായിരിക്കും. മറ്റുള്ളവരെ സഹായിക്കുന്നതിനുള്ള പ്രവണത ഉണ്ടാകും. ആത്മീയ കാര്യങ്ങളിൽ പങ്കുചേരും. മാനസ്സിക സമ്മർദ്ദവും പിരിമുറുക്കവും ഉടലെടുക്കാൻ കാരണമായ വേളകൾ സംജാതമാകാം. ആരോഗ്യ കാര്യങ്ങളിൽ കരുതൽ ആവശ്യമാണ്.\nAlso read: മത്സ്യ മാംസാദികൾ കഴിച്ച് വിളക്ക് കൊളുത്തിയാൽ ! നിലവിളക്കിനെ കുറിച്ച് ഈ കാര്യങ്ങൾ അറിയൂ\nഔദ്യോഗിക-തൊഴിൽ മേഖലകളിൽ യാത്രകൾ വന്നുചേരാം. വ്യാപാര-വ്യവസായ രംഗങ്ങളിൽ പുതിയ സാമ്പത്തിക പ്രവർത്തനങ്ങൾ ഉണ്ടായിരിക്കും. സ്വയം തൊഴിലുകാർക്കും മറ്റ് കച്ചവടക്കാർക്കും പുരോഗതിയുണ്ടാകും. വിദ്യാഭ്യാസ-വൈജ്ഞാനിക മണ്ഡലങ്ങളിൽ സർഗ്ഗാത്മകമായ പുതിയ ആശയങ്ങൾ അവതരിപ്പിക്കും. മറ്റുള്ളവരിൽ സ്‌നേഹവും മതിപ്പും ഉടലെടുക്കും. കലാസാഹിത്യ മേഖലയിൽ പേരും പെരുമയും വന്നുചേരും. മത്സര പരീക്ഷകളിൽ ഉയർന്ന നിലവാരം പുലർത്തും.\nസുഹൃദ് സമാഗമങ്ങളും ബന്ധുജന കൂട്ടായ്മകളും ഉല്ലാസപ്രദമായിരിക്കും. വിരുന്നു സത്കാരങ്ങൾ, ഇഷ്ടഭക്ഷണ സമൃദ്ധി എന്നിവ ഈ വാരത്തിന്റെ പ്രത്യേകതയായിരിക്കും. അവിവാഹിതരെ സംബന്ധിച്ച് പുതിയ തീരുമാനങ്ങളിൽ അനുകൂലത കാണുന്നു. ഊർജ്ജസ്വലതയും കാര്യപ്രാപ്തിയും കൈവരും. വൈദ്യസഹായം, ഔഷധസേവ തുടങ്ങിയ ആവശ്യങ്ങൾ വന്നുചേരാം. ഔദ്യോഗിക മണ്ഡലങ്ങളിൽ ശമ്പള വർദ്ധനവ് പോലുള്ള ആനുകൂല്യങ്ങൾ പ്രതീക്ഷിക്കാം.\nഉദ്യോഗാർത്ഥികളെ സംബന്ധിച്ച് ജോലിസാധ്യതയും മറ്റ് തൊഴിലവസരങ്ങളും വന്നുചേരും. ഔദ്യോഗിക മേഖലയിൽ സ്ഥാനക്കയറ്റം, സ്ഥലംമാറ്റം എന്നിവ പ്രതീക്ഷിക്കാം. കൃഷി, വ്യവസായം, മറ്റ് സ്വയം തൊഴിൽ, കച്ചവട മേഖലകൾ എന്നിവയിൽനിന്നും ധനാഗമനം പ്രതീക്ഷിക്കാം. പങ്കാളിത്ത സംരംഭങ്ങളിൽ പ്രതികൂല സാഹചര്യങ്ങൾ ഉടലെടുക്കാം. മറ്റുള്ളവരുടെ ഉപദേശങ്ങൾക്കും നിർദ്ദേശങ്ങൾക്കും പ്രാധാന്യം നൽകും.\nചർമ്മ പ്രശ്‌നങ്ങൾ, നടുവേദന തുടങ്ങിയ ശാരീരിക അസ്വസ്ഥതകൾ സംജാതമാകാം. മാനസ്സിക സമ്മർദ്ദവും പിരിമുറുക്കവും ഉടലെടുക്കാൻ കാരണമായ സന്ദർഭങ്ങളും വന്നുചേരാം. ഭവനം മോടിപിടിപ്പിക്കുക, ആഭരണങ്ങൾ പോലുള്ള വിലപിടിച്ച വസ്തുക്കൾ വാങ്ങുക തുടങ്ങിയ കാര്യങ്ങൾക്ക് ചിലവുചെയ്യും. കലാകായിക വിനോദങ്ങളിൽ ഏർപ്പെടും. യോഗ തുടങ്ങിയ വ്യായാമ പരിപാടികൾ ആരോഗ്യ പരിപാലനത്തിൽ അനിവാര്യമാണ്. സ്‌നേഹ ബന്ധങ്ങളിൽ അനുകൂലത ഉണ്ടായിരിക്കും. ദാമ്പത്യം സംതൃപ്തമായിരിക്കും.\nഔദ്യോഗിക-തൊഴിൽ രംഗങ്ങളിൽ ഉന്‌മേഷവും ഉല്ലാസവും കൈവരും. വ്യാപാര-വ്യവസായ മണ്ഡലങ്ങൾ ഉദ്ദിഷ്ട ഫലപ്രാപ്തി കൊണ്ടുവരും. വിവിധ സ്രോതസ്സുകളിൽനിന്നും ധനാഗമനം പ്രതീക്ഷിക്കാം. കലാകായിക മേഖലകളും സ്വയം തൊഴിൽ സംരംഭങ്ങളും പുരോഗതി കൈവരിക്കും. സഹപ്രവർത്തകരുടെ അംഗീകാരവും പ്രശംസയും ഉണ്ടായിരിക്കും. കഴിഞ്ഞകാല തെറ്റിദ്ധാരണകൾ മാറും. കുടുംബ കാര്യങ്ങളിൽ കൂടുതൽ ശ്രദ്ധയുണ്ടാകും. കുട്ടികളുടെ വിദ്യാഭ്യാസം, ആരോഗ്യം എന്നിവയ്ക്ക് ചിലവുചെയ്യും. വിദ്യാഭ്യാസ-വൈജ്ഞാനിക മേഖലകളിൽ കാര്യവിജയം കാണുന്നു.\nഅവിവാഹിതരെ സംബന്ധിച്ച് കാര്യവിജയം വന്നുചേരും. ദാമ്പത്യ ജീവിതം ആനന്ദകരമായിരിക്കും. കുടുംബ ബന്ധങ്ങളിൽ കൂടുതൽ സ്‌നേഹവും അടുപ്പവും ഉണ്ടാകും. ശുഭവാർത്തകൾ പ്രതീക്ഷിക്കാം. വിശ്രമ വേളകൾ കൈക്കൊള്ളും. ഉല്ലാസ യാത്രകൾ വന്നുചേരും. ആത്മീയവും മതപരവുമായ പ്രവർത്തനങ്ങളിൽ ഏർപ്പെടും. കലാകായിക വിനോദങ്ങളിൽ പങ്കുചേരും. കുടുംബാംഗങ്ങൾക്കായി വിലപിടിച്ച വസ്തുവകകൾ സ്വന്തമാക്കും.\nAlso read: ആൽമരം വെറുമൊരു മരമല്ല! ആരാധിച്ചാൽ ഗുണങ്ങളേറെ!\nസ്വയം തൊഴിൽ സംരംഭങ്ങൾ, കച്ചവടം തുടങ്ങിയ മേഖലകളുമായി ബന്ധപ്പെട്ട് നിലകൊള്ളുന്നവരെ സംബന്ധിച്ച് എടുത്തുപറയത്തക്ക സാമ്പത്തികനേട്ടം കൈവരും. ഔദ്യോഗിക-തൊഴിൽ മേഖലകളിൽ പുരോഗതി ഉണ്ടായിരിക്കും. ശമ്പളവർദ്ധനവ്, സ്ഥാനക്കയറ്റം തുടങ്ങിയ വിശേഷ ആനുകൂല്യങ്ങൾ പ്രതീക്ഷിക്കാം. കൃഷി-വിദ്യാഭ്യാസം തുടങ്ങിയ മേഖലകളിൽ പുരോഗതി കാണുന്നു. വിദ്യാർത്ഥികളെ സംബന്ധിച്ച് പഠനവിഷയങ്ങളിൽ മികവ് പ്രകടമാകും. പരീക്ഷകളിൽ ഉന്നമനം ഉണ്ടായിരിക്കും.\nകുടുംബ ജീവിതത്തിൽ നേരിയ പോരായ്മകൾ വന്നുചേരാം. ഞാനെന്ന ഭാവം മാനസ്സിക സമ്മർദ്ദത്തിനും കലഹങ്ങൾക്കും കാരണമാകാം. വിട്ടുവീഴ്ചകൾ ഉണ്ടാകേണ്ടത് ആവശ്യമാകും. അനാവശ്യ ഭക്ഷണ രീതികൾ ഒഴിവാക്കേണ്ടതാണ്. ഉദര വൈഷമ്യങ്ങൾ ഉടലെടുക്കാൻ സാധ്യത കാണുന്നു. ആഴ്ചാന്ത്യത്തോടെ ആരോഗ്യ പ്രശ്‌നങ്ങൾ മാറും. കൂടുതൽ ഉണർവ്വും ഊർജ്ജസ്വലതയും കൈവരും. സ്‌നേഹ ബന്ധങ്ങളിൽ ഏറ്റക്കുറച്ചിലുകൾ ഉണ്ടാകണമെന്നില്ല. സായാഹ്നങ്ങൾ ഉല്ലാസകരമായിരിക്കും.\nവ്യാപാര-വ്യവസായ രംഗങ്ങളിൽ നിലകൊള്ളുന്നവർക്ക് സാമ്പത്തിക നേട്ടവും മറ്റ് ക്ഷേമങ്ങളും വന്നുചേരും. വിദ്യാഭ്യാസ-വൈജ്ഞാനിക മേഖലകളിൽ പുതിയ ആശയങ്ങൾ അവതരിപ്പിക്കും. ഉദ്യോഗാർത്ഥികളെ സംബന്ധിച്ച് ജോലിസാധ്യത കാണുന്നു. വിദ്യാർത്ഥികൾ മികവ് പ്രകടമാക്കും. കൃഷി, കച്ചവടം തുടങ്ങിയ മണ്ഡലങ്ങളിൽ ഉദ്ദിഷ്ട ധനാഗമനം പ്രതീക്ഷിക്കാം.\nജീവിത പങ്കാളിയുടെ നിസ്സീമമായ സഹകരണം ഉണ്ടായിരിക്കും. കുട്ടികളുടെ സ്‌നേഹവും ആദരവും പിടിച്ചുപറ്റും. വ്യക്തിപരമായ കാര്യങ്ങളിൽ തടസ്സങ്ങൾ മാറും. സുഹൃദ് സമാഗമങ്ങളും ബന്ധുജന കൂട്ടായ്മകളും പ്രതീക്ഷിക്കാം. ആത്മീയ കാര്യങ്ങളിൽ പങ്കുചേരും. ഉല്ലാസ യാത്രകളും തൊഴിൽ സംബന്ധ യാത്രകളും വന്നുചേരും. മറ്റുള്ളവരെ സഹായിക്കുന്നതിനുള്ള പ്രവണത ഉണ്ടാകും. സ്‌നേഹ ബന്ധങ്ങളിൽ അനുകൂലത കാണുന്നു. പാഴ്ച്ചിലവുകൾ ഉണ്ടാകാൻ സാധ്യത നിലകൊള്ളുന്നു.\nവിദ്യാഭ്യാസ-വൈജ്ഞാനിക മേഖലകളിൽ പുതിയ ആശയങ്ങളും പദ്ധതികളും ആവിഷ്‌കരിക്കും. കലാസാഹിത്യ മണ്ഡലങ്ങളിൽ ശോഭിക്കും. ഔദ്യോഗിക മേഖലയിൽ ശമ്പളവർദ്ധനവ്, സ്ഥാനക്കയറ്റം, ഉദ്ദിഷ്ട സ്ഥലംമാറ്റം എന്നിവ വന്നുചേരും. തൊഴിലന്വേഷികളെ സംബന്ധിച്ച് ജോലിസാധ്യത കാണുന്നു. വിവിധ സ്രോതസ്സുകളിൽനിന്നും ധനാഗമനം പ്രതീക്ഷിക്കാം. ജോലിയുമായി ബന്ധപ്പെട്ട അഭിമുഖങ്ങളിൽ ഔന്നത്യം ഉണ്ടായിരിക്കും. വിദ്യാർത്ഥികൾ പരീക്ഷകളിൽ മികവ് പ്രകടമാക്കും. കഴിഞ്ഞകാല നിക്ഷേപങ്ങൾ സാമ്പത്തികനേട്ടം കൊണ്ടുവരും.\nജീവിത പങ്കാളിയൊത്തുള്ള വേളകൾ ആനന്ദകരമാകും. എല്ലാ പ്രവർത്തന മേഖലകളിലും കുടുംബാംഗങ്ങളുടെ സഹായസഹകരണം ഉണ്ടായിരിക്കും. ആരോഗ്യം തൃപ്തികരമായിരിക്കും. പ്രസന്നതയും ഊർജ്ജസ്വലതയും എപ്പോഴും കളിയാടും. സുഹൃദ് സമാഗമങ്ങളും ഉല്ലാസയാത്രകളും പ്രതീക്ഷിക്കാം. ആത്മീയ കാര്യങ്ങളിൽ പങ്കുചേരും. അവിവാഹിതരെ സംബന്ധിച്ച് കാര്യവിജയം കാണുന്നു. സായാഹ്നങ്ങൾ ആനന്ദകരമാകും.\nAlso read: വിവാഹം ആലോചിക്കുന്നുണ്ടോ? ഈ രാശിക്കാർ ചേർന്നെന്നു വരില്ല!\nകച്ചവട മേഖലയിലും മറ്റ് വ്യാപാര-വ്യവസായ രംഗങ്ങളിലും നിലകൊള്ളുന്നവരെ സംബന്ധിച്ച് എടുത്തുപറയത്തക്ക സാമ്പത്തിക പുരോഗതി കൈവരും. ഭാവി കാര്യങ്ങൾക്കായി കൂടുതൽ കരുതിവയ്ക്കും. ധനനിക്ഷേപങ്ങൾക്ക് ഈ വാരം അനുകൂലമാണ്. കാർഷികവൃത്തി അഭിവൃദ്ധിപ്പെടും. എല്ലാ പ്രവർത്തന മേഖലകളിലും കാര്യക്ഷമതയും ഊർജ്ജസ്വലതയും കൈവരും. ഋണബാധ്യതകൾക്ക് ശമനമുണ്ടാകും. ഭവനം മോടിപിടിപ്പിക്കുക തുടങ്ങിയ കാര്യങ്ങളിൽ ഏർപ്പെടും. ഔദ്യോഗിക മേഖലയിൽ ശമ്പളവർദ്ധനവ് തുടങ്ങിയ ആനുകൂല്യങ്ങൾ പ്രതീക്ഷിക്കാം.\nകുടുംബ ബന്ധങ്ങളിൽ കൂടുതൽ സ്വസ്ഥതയും ആനന്ദവും കൈവരും. കുട്ടികളോടും ജീവിത പങ്കാളിയോടും കൂടുതൽ സ്‌നേഹവും അടുപ്പവും അനുഭവപ്പെടും. വ്യക്തിപരമായ ഉന്നമനത്തിൽ മറ്റുള്ളവരുടെ അസൂയയ്ക്ക് പാത്രമാകാം. ആരോഗ്യം സംതൃപ്തമായിരിക്കും. കലാകായിക വിനോദങ്ങളിൽ ഏർപ്പെടും. അവിവാഹിതരെ സംബന്ധിച്ച് കാര്യവിജയം കാണുന്നു. പുതിയ തീരുമാനങ്ങൾ കൈക്കൊള്ളാം. ശുഭവാർത്തകൾ വന്നുചേരും.\nഔദ്യോഗിക-തൊഴിൽ മണ്ഡലങ്ങളിൽ നേരിയ തടസ്സം കാണുന്നു. സഹപ്രവർത്തകരുമായുള്ള സംഭാഷണങ്ങളിൽ കരുതൽ ആവശ്യമാണ്. എല്ലാ പ്രവർത്തന മേഖലകളിലും കഠിനാദ്ധ്വാനം ആവശ്യമാകും. ഉദ്ദിഷ്ട സാമ്പത്തികനേട്ടം ഉണ്ടാകണമെന്നില്ല. തൊഴിൽ പ്രവർത്തനങ്ങളിൽ വിരസതയും മാനസ്സിക സമ്മർദ്ദവും ഉടലെടുക്കാൻ കാരണമായ വേളകൾ സംജാതമാകാം. വിദ്യാർത്ഥികൾക്കും ഉദ്യോഗാർത്ഥികൾക്കും അനുകൂലത കാണുന്നു. ആഴ്ചാന്ത്യത്തോടെ കാര്യങ്ങൾ കുറേശ്ശെ മെച്ചപ്പെടും. അനാവശ്യ വാദപ്രതിവാദങ്ങൾ ഒഴിവാക്കേണ്ടതാണ്.\nആരോഗ്യ കാര്യങ്ങളിൽ കൂടുതൽ ശ്രദ്ധ ആവശ്യമാണ്. ശാരീരിക വേദനകൾ പോലുള്ള നേരിയ പ്രശ്‌നങ്ങൾ അനുഭവേദ്യമാകാം. യോഗ തുടങ്ങിയ വ്യായാമ പരിപാടികൾ മനസ്സിനും ശരീരത്തിനും ആശ്വാസമാകും. ജീവിത പങ്കാളിയൊത്തുള്ള വേളകൾ ഉല്ലാസകരമാകും. കുടുംബ ബന്ധങ്ങളിൽനിന്നും സാമ്പത്തിക നേട്ടം പ്രതീക്ഷിക്കാം. കുട്ടികളോടൊപ്പം സായാഹ്നങ്ങൾ ആനന്ദവേളകളായിരിക്കും. അവിവാഹിതരെ സംബന്ധിച്ച് ഏറ്റക്കുറച്ചിലുകൾ ഉണ്ടാകണമെന്നില്ല. സായാഹ്നങ്ങൾ ഉല്ലാസഭരിതം ആയിരിക്കും.\nതൊഴിൽ-വ്യാപാര മേഖലകളിലും വിദ്യാഭ്യാസ-വൈജ്ഞാനിക മണ്ഡലങ്ങളിലും പുതിയ പദ്ധതികൾ ആവിഷ്‌കരിക്കും. ഔദ്യോഗിക മേഖലയിൽ ബൗദ്ധികമായ ഇടപെടലുകൾ ഉണ്ടാകും. സഹപ്രവർത്തകരുടെയും മേലധികാരിയുടെയും പ്രശംസയ്ക്ക് പാത്രമാകും. വിദ്യാർത്ഥികൾക്കും ഉദ്യോഗാർത്ഥികൾക്കും അനുകൂലത കാണുന്നു. അനാവശ്യ വാക്കുതർക്കങ്ങൾ ഉടലെടുക്കാൻ സാധ്യത നിലകൊള്ളുന്നു. തൊഴിൽ പ്രശ്‌നങ്ങൾ അനായാസം പരിഹരിക്കും.\nഉദരവേദന പോലുള്ള നേരിയ ശാരീരിക വിഷമതകൾ അഭിമുഖീകരിക്കാം. ഔഷധ ചികിത്സ വേണ്ടിവരാം. ജീവിത പങ്കാളിയൊത്തുള്ള വേളകൾ ആശ്വാസകരം ആകണമെന്നില്ല. ബന്ധുജനങ്ങളുമായി നേരിയ കലഹം പ്രതീക്ഷിക്കാം. അനാവശ്യ ചിലവുകൾ വന്നുചേരും. അവിവാഹിതരെ സംബന്ധിച്ച് നിരാശാജനകമായ ഫലം ഉളവാകാം. വാഹനം, വൈദ്യുതോപകരണങ്ങൾ എന്നിവ കൈകാര്യം ചെയ്യുമ്പോൾ കരുതൽ ആവശ്യമാണ്. സായാഹ്നങ്ങൾ സന്തോഷപ്രദമായിരിക്കും.\nഔദ്യോഗിക-തൊഴിൽ മേഖലകളിൽ പുരോഗതി ഉണ്ടായിരിക്കും. സഹപ്രവർത്തകരുടെയും സുഹൃത്തുക്കളുടെയും സഹായസഹകരണം പ്രതീക്ഷിക്കാം. മേലധികാരിയുടെ പ്രശംസയ്ക്ക് പാത്രമാകും. ചെറുകിട കച്ചവടങ്ങളിലും, മറ്റ് വ്യാപാര-വ്യവസായ രംഗങ്ങളിലും നിലകൊള്ളുന്നവർക്ക് എടുത്തുപറയത്തക്ക സാമ്പത്തികനേട്ടം കൈവരും. വിദ്യാർത്ഥികളിൽ മികവ് പ്രകടമാകും. ഉദ്യോഗാർത്ഥികളെ സംബന്ധിച്ച് കാര്യവിജയം കാണുന്നു.\nജീവിത പങ്കാളിയുമായി നേരിയ സ്വരച്ചേർച്ചയില്ലായ്മ ഉടലെടുക്കാം. ആരോഗ്യം തൃപ്തികരമായിരിക്കും. കലാകായിക പ്രവർത്തനങ്ങളിലും യോഗ തുടങ്ങിയ പരിപാടികളിലും ഏർപ്പെടും. ആത്മീയ കാര്യങ്ങളിൽ പങ്കുചേരും. തൊഴിൽ സംബന്ധമായ യാത്രകൾക്കും ഉല്ലാസ യാത്രകൾക്കും ചിലവുചെയ്യും. സൗന്ദര്യവർദ്ധക വസ്തുക്കൾ, ആഭരണങ്ങൾ എന്നിവ വാങ്ങും. ഋണബാധ്യതകൾക്ക് ശമനമുണ്ടാകും. വിരുന്നു സത്കാരങ്ങളിൽ പങ്കുകൊള്ളും. പുതിയ സ്‌നേഹ ബന്ധങ്ങളിൽ അനുകൂലത ഉണ്ടായിരിക്കും.\n2020 ഏപ്രിൽ 27 മുതൽ മെയ്3വരെ: സമ്പൂർണ്ണ വാരഫലം അറിയാം...\n2020 ഏപ്രിൽ 20 മുതൽ 26 വരെ: സമ്പൂർണ്ണ വാരഫലം അറിയാം...\nVara Phalam: സമ്പൂര്‍ണ്ണ വാരഫലം അറിയാം-2020 മാർച്ച് 1 മുതൽ7വരെആര്‍ട്ടിക്കിള് ഷോ\nWeb Title : weekly astrology in malayalam from 2020 march 8 to 14


പെട്ടെന്നു താഴ്‌ന്നു പോകുന്ന മണ്ണ്! മൂന്നാര് അപകടാവസ്‌ഥയിലെന്ന് റിപ്പോര്‍ട്ട്; കേന്ദ്രം നോക്കിനില്‍ക്കില്ല\n2017-04-21 02:41:27am |\nന്യൂഡല്‍ഹി: മൂന്നാര് അപകടാവസ്‌ഥയിലാണെന്നു ചൂണ്ടിക്കാട്ടി മന്ത്രി സമര്‍പ്പിച്ച റിപ്പോര്‍ട്ട് അതീവ ഗൗരവത്തോടെ പരിഗണിക്കാന് കേന്ദ്ര സര്‍ക്കാര് തീരുമാനിച്ചു. കൈയേറ്റ മാഫിയ സജീവമായ മൂന്നാറില് കൈകടത്താന് കേന്ദ്രം ഒരുങ്ങുന്നു. കെട്ടിടങ്ങള് അപകടാവസ്‌ഥയിലാണെന്നും അപകടം ഉണ്ടായാല് രക്ഷാപ്രവര്‍ത്തനം സാധ്യമല്ലെന്നും അവിടം സന്ദര്‍ശിച്ച് ഭക്ഷ്യ, പൊതുവിതരണ സഹമന്ത്രി സി.ആര്. ചൗധരി തയാറാക്കിയ റിപ്പോര്‍ട്ടിലുണ്ട്. റിപ്പോര്‍ട്ട് പ്രധാനമന്ത്രി നരേന്ദ്രമോഡിക്കും ആഭ്യന്തരമന്ത്രി രാജ്‌നാഥ് സിങ്ങിനും കൈമാറി. കേന്ദ്ര സര്‍ക്കാരിന്റെ നിര്‍ദേശപ്രകാരമാണ് ചൗധരി മൂന്നാര് സന്ദര്‍ശിച്ചത്. കൈയേറ്റം ഒഴിപ്പിക്കലുമായി ഭരണമുന്നണിയില് വിവാദം കൊഴുക്കുന്നതിനിടെയാണ് ഇതു പുറത്തുവന്നത്.\nപെട്ടെന്നു താഴ്‌ന്നു പോകുന്ന മണ്ണാണ് മൂന്നാറിലേതെന്ന് റിപ്പോര്‍ട്ടില് ചൂണ്ടിക്കാട്ടുന്നു. അശാസ്‌ത്രീയമായി നിര്‍മിച്ച കെട്ടിടങ്ങളാണ് ഏറെയുള്ളതെന്നതും ഗൗരവം വര്‍ധിപ്പിക്കുന്നു. മരങ്ങള്‍ക്ക് പച്ചപ്പ് കുറഞ്ഞുവരുന്നു. താഴ്‌വാരങ്ങളില് മാത്രമേ ഹോട്ടലുകള്‍ക്ക് അനുമതി നല്‍കാന് പാടുള്ളു. സഞ്ചാരികളുടെ ഇഷ്‌ട കേന്ദ്രമായി മൂന്നാറിനെ മാറ്റണം. ഇതിനായി മെച്ചപ്പെട്ട ഗതാഗതസൗകര്യം ഒരുക്കണമെന്നു റിപ്പോര്‍ട്ടില് ശിപാര്‍ശയുണ്ട്. മൂന്നാറിലെ പരിസ്‌ഥിതി സംരക്ഷിക്കണമെന്നാവശ്യപ്പെട്ട് ബി.ജെ.പി. സംസ്‌ഥാന നേതൃത്വം കേന്ദ്ര സര്‍ക്കാരിനെ സമീപിച്ചിരുന്നു. തുടര്‍ന്നാണ് പരിസ്‌ഥിതി വിഷയങ്ങളില് അറിവുള്ള ഭൗമവിദഗ്‌ധന് കൂടിയായ സി.ആര്. ചൗധരിയെ അയച്ചത്.\nഇപ്പോഴത്തെ സ്‌ഥിതി തുടര്‍ന്നാല് കാര്യങ്ങള് കൈവിട്ടു പോകുമെന്നാണു റിപ്പോര്‍ട്ടിലുള്ളത്. ഉത്തരാഖണ്ഡിന് സമാനമായ വലിയ ദുരന്തത്തിനുള്ള സാധ്യതയില്ലെങ്കിലും കെട്ടിടങ്ങള് ഇടിഞ്ഞുവീഴാവുന്ന സ്‌ഥിതിയുണ്ട്. ഇടുങ്ങിയ വഴികളാണുള്ളത്. അതിനാല് അപകടങ്ങളുണ്ടായാല് രക്ഷാപ്രവര്‍ത്തനം ദുഷ്‌കരമകും. സൈന്യത്തിനുള്‍പ്പെടെ രക്ഷാപ്രവര്‍ത്തനത്തിന് ഉടന് എത്തിപ്പെടാനാവാത്ത സാഹചര്യമുണ്ടെന്നും റിപ്പോര്‍ട്ടില് ചൂണ്ടിക്കാട്ടുന്നു.


death – News Creators\nThu,30 July, 2020 Fri,14 August, 2020\nകരുനാഗപ്പള്ളി പുള്ളിമാൻ സ്വദേശി സലിം ഷഹനാദ് (31) ആണ് മരിച്ചത്. കൊല്ലം കരുനാഗപ്പള്ളിയിൽ കോവിഡ് നിരീക്ഷണത്തിലിരുന്നയാൾ ആത്മഹത്യ ചെയ്തു. കരുനാഗപ്പള്ളി പുള്ളിമാൻ സ്വദേശി സലിം ഷഹനാദ് (31) ആണ് മരിച്ചത്. ഇയാളുടെ പരിശോധനാഫലം നെഗറ്റീവായിരുന്നു. കഴിഞ്ഞ മാസം 28നാണ് സലിം ഷഹനാദ് ദുബൈയില് നിന്ന് കേരളത്തിലെത്തിയത്. നിരീക്ഷണത്തിലിരിക്കെ കോവിഡ് ടെസ്റ്റില് നെഗറ്റീവാണെന്ന് ഫലം ലഭിച്ചു. രണ്ടാംഘട്ട നിരീക്ഷണത്തിലായിരുന്നു. ഇതിനിടെയാണ് ഇന്നലെ തൂങ്ങിമരിച്ച നിലയില് കണ്ടെത്തിയത്. കോവിഡുമായി ബന്ധമില്ലെന്നും കുടുംബപരമായ പ്രശ്നങ്ങളാണ് […]\nരാജ്യത്ത് കോവിഡ് ബാധിതരുടെ എണ്ണം9ലക്ഷമായി; 24 മണിക്കൂറിനുള്ളിൽ 553 മരണം\nന്യൂഡൽഹി: രാജ്യത്തെ കോവിഡ് ബാധിതരുടെ എണ്ണം ഒമ്പതുലക്ഷം കടന്നു. കഴിഞ്ഞ 24 മണിക്കൂറിനിടെ 28,498 പേർക്ക് പുതുതായി രോഗം സ്ഥിരീകരിക്കുകയും 553 പേർക്ക് കോവിഡ് മൂലം ജീവൻ നഷ്ടപ്പെടുകയും ചെയ്തു. രാജ്യത്ത് ഇതുവരെ 9,06,752 പേർക്കാണ് കോവിഡ് സ്ഥിരീകരിച്ചത്. ഇതിൽ 3,11,565 എണ്ണം സജീവ കേസുകളാണ്. 5,71,460 പേർ രോഗമുക്തി നേടി. 23,727 പേർ രാജ്യത്ത് ഇതുവരെ കോവിഡ് മൂലം മരിച്ചു. ജൂലൈ 13 വരെയുള്ള കണക്കുകൾ പ്രകാരം 1,20,92,503 […]


പത്താം ക്ലാസുകാരിയുടെ നഗ്ന ചിത്രങ്ങൾ പ്രചരിപ്പിച്ചു; ആത്മഹത്യക്ക് ശ്രമിച്ച കുട്ടി ഗുരുതരാവസ്ഥയിൽ!! | Girl committed suicide attempt in Kollam - Malayalam Oneindia\n» പത്താം ക്ലാസുകാരിയുടെ നഗ്ന ചിത്രങ്ങൾ പ്രചരിപ്പിച്ചു; ആത്മഹത്യക്ക് ശ്രമിച്ച കുട്ടി ഗുരുതരാവസ്ഥയിൽ!!\nപത്താം ക്ലാസുകാരിയുടെ നഗ്ന ചിത്രങ്ങൾ പ്രചരിപ്പിച്ചു; ആത്മഹത്യക്ക് ശ്രമിച്ച കുട്ടി ഗുരുതരാവസ്ഥയിൽ!!\nUpdated: Wed, Nov 1, 2017, 12:25 [IST]\nകൊല്ലം: അശ്ലീ വീഡിയോ നവമധ്യമങ്ങളിലൂടെ പ്രചരിപ്പിച്ച പ്ലസ്റ്റു വിദ്യാർത്ഥിക്കെതിരെ കേസ്. കൊല്ലം കുണ്ടറയിലാണ് സംഭവം. പത്താം ക്ലാസ് വിദ്യാർത്ഥിനിയുടെ നഗ്ന ചിത്രങ്ങളാണ് സോഷ്യൽ മീഡിയയിലൂടെ പ്രചരിച്ചത്. ഇതിനിടെ ഇരയാക്കപ്പെട്ട പെൺകുട്ടി ആത്മഹത്യക്ക് ശ്രമിച്ചു.\nഈ അച്ഛൻ എന്ത് ക്രൂരൻ; സ്വന്തം മകളെ ചെയ്തത്... മരണം വരെ കഠിന തടവ്, സംഭവം ആലപ്പുഴയിൽ\nകറക്കം ബൈക്കിൽ... പണി നഗ്നത പ്രദർശനവും, സ്ത്രീകളോട് അസഭ്യം പറയലും, പിന്നെ... ടെക്കി അവസാനം കുടുങ്ങി\nവിദ്യാർത്ഥിനി ഗുരുതരാവസ്ഥയിലാണ്. വിദ്യാർത്ഥിനിയുടെ ദൃശ്യങ്ങൾ അശ്ലീല വെബ്സൈറ്റുകളിൽ വൻ തോതിൽ പ്രചരിക്കുന്നുണ്ട്. ദൃശ്യങ്ങൾ പ്രചരിപ്പിച്ചതിനെതിരെ സ്കൂളിൽ പരപാതി നൽകിയിരുന്നു. എന്നാൽ പരാതിപ്പെട്ടിട്ടും സ്കൂൾ അധികൃതർ നടപടിയെടുത്തില്ലെന്നും ദൃശ്യങ്ങൾ പ്രചരിക്കുന്നതിൽ നിന്നും വിദ്യാർത്ഥിയെ വിലക്കിയില്ലെന്നും പെൺകുട്ടിയുടെ രക്ഷിതാവ് പറയുന്നു.\nഅതേസമയം അശ്ലീല ചിത്രങ്ങള് പ്രചരിപ്പിക്കുമെന്ന് ഭീഷണിപ്പെടുത്തി പണം തട്ടുന്നതാണ് ചില 'സൈബര് വിദഗ്ദ്ധന്' മാരുടെ ക്രൂരവിനോദം. ഇത്തരത്തിലുള്ള സംഘങ്ങൾ കേരള്തതിൽ സജീവമാണ്.\nഇത്തരം സംഭവങ്ങള് റിപ്പോര്‍ട്ട് ചെയ്യപ്പെടുന്ന സാഹചര്യത്തിലാണ് അശ്ലീല വീഡിയോകള് തടയാന് കഴിയുമോയെന്ന് ഗൂഗിളിനോട് സുപ്രീം കോടതി അന്വേഷിച്ചിരുന്നു. എന്നാൽ ആരും പരാതി നൽകിയില്ലെങ്കിൽ സ്വന്തം നിലയ്ക്ക് ഇ്തരം വീഡിയോകൾ കണ്ടെത്താൻ കഴിയില്ലെന്നായിരുന്നു ഗുഗിളിന്റെ മറുപടി.\nസൈബര് കേസുകള് സംബന്ധിച്ച് കേരളത്തില് കൂടുതല് കേസുകള് റിപ്പോര്‍ട്ട് ചെയ്യപ്പെടുന്നില്ല. താരതമ്യം ചെയ്യുമ്പോള് കര്‍ണാടകയിലാണ് കൂടുതല് കേസുകളുള്ളത്. കേരളത്തില് കൂടുതലും സാമൂഹിക മാധ്യമങ്ങള് വഴിയുള്ള അപകീര്‍ത്തിപ്പെടുത്തലാണ് നടക്കുന്നതെന്ന് ക്രൈം റെക്കോർഡ് ബ്യൂറോയുടെ കണക്കുകൾ പറയുന്നു.\n2011ല് 13,301 സൈബര് കേസുകളാണ് രാജ്യത്ത് രജിസ്റ്റര് ചെയ്തിരുന്നത്. 2012ല് ഇത് 22,060 ആയും 2013ല് 71,780 ആയും 2014ല് 149,254 ആയും ഉയര്‍ന്നതായി ക്രൈം റെക്കോഡ്‌സ് ബ്യൂറോയുടെ രേഖകളിലുണ്ട്.\nപെണ്‍കുട്ടികളാണ് സൈബര് കുറ്റകൃത്യങ്ങളുടെ ഏറ്റവും വലിയ ഇരകളെന്ന് പോലീസ് രേഖകള് സൂചിപ്പിക്കുന്നു. ഇന്ത്യയില് ആത്മഹത്യ ചെയ്യുന്നവരില് 21 ശതമാനം സൈബര് കുരുക്കുകളില്‍പ്പെടുന്ന പെണ്‍കുട്ടികളാണെന്നാണ് മനസ്സിലാക്കാന് കഴിയുന്നത്.\nചൈന കഴിഞ്ഞാല് ലോകത്ത് ഏറ്റവും അധികം ആളുകള് ഇന്റര്‍നെറ്റ് ഉപയോഗിക്കുന്നതും ഇന്ത്യയിലാണ്. അതുകൊണ്ട് തന്നെ ഇത്തരം അശ്ലീല വീഡിയോകൾ വൻ തോതിലാണ് പ്രചരിക്കുന്നത്.\ngirl student kerala kollam social media video arrest police പെൺകുട്ടി കേരളം കൊല്ലം സോഷ്യൽ മീഡിയ വീഡിയോ അറസ്റ്റ് പോലീസ് വിദ്യാര്‍ത്ഥിനി\nGirl committed suicide attempt in Kollam


ആലുവ സ്വർണ കവര്‍ച്ച കേസില് വഴിത്തിരിവ്; സ്വര്‍ണം വിറ്റഴിച്ച രണ്ട് പേർ പിടിയില്|\nകവർച്ച ചെയ്ത 20 കിലോ സ്വർണത്തിൽ രണ്ട് കിലോ സ്വർണം വിറ്റഴിച്ചതിന് ഇടനില നിന്ന രണ്ട് പേരാണ് ക്രൈംബ്രാഞ്ചിന്‍റെ പിടിയിലായത്.\nKochi, First Published Jan 17, 2020, 8:32 AM IST\nകൊച്ചി: ആലുവ സ്വർണ കവർച്ച കേസിൽ നിർണയക വഴിത്തിരിവ്. കവർച്ച ചെയ്ത സ്വർണം വിറ്റഴിച്ചതിന് ഇടനിലക്കാരായ രണ്ട് പേർ ക്രൈംബ്രാഞ്ചിന്‍റെ പിടിയിലായി. ചങ്ങനാശ്ശേരി സ്വദേശി ദീപക്, തൊടുപുഴ സ്വദേശി അജ്മൽ എന്നിവരാണ് അറസ്റ്റിലായത്.\nകവർച്ച ചെയ്ത 20 കിലോ സ്വർണത്തിൽ രണ്ട് കിലോ സ്വർണം ഇവരുടെ ഇടനിലയിൽ കോട്ടയത്തെ ജ്വല്ലറിയിൽ വിറ്റഴിച്ചെന്നാണ് ക്രൈംബ്രാഞ്ച് കണ്ടെത്തൽ. കവർച്ച ആസൂത്രണം ചെയ്ത അഞ്ച് പേരെയും ആലുവ പൊലീസ് നേരെത്തെ പിടികൂടിയിരുന്നെങ്കിലും കവർച്ച സ്വർണം കണ്ടെത്താൻ ആയിരുന്നില്ല. കേസില് പ്രധാന പ്രതികളായ അഞ്ചുപേർ നേരത്തെ പിടിയിലായെങ്കിലും സ്വർണത്തെക്കുറിച്ച് ഒരു വിവരവും കിട്ടിയിരുന്നില്ല.\nകഴിഞ്ഞ മെയ് പത്തിന് പുലര്‍ച്ചെയാണ് ആലുവ എടയാറിലെ സ്വര്‍ണ ശുദ്ധീകരണശാലയിലേക്ക് കൊണ്ടുപോകുകയായിരുന്ന മലർ രൂപത്തിൽ ഉള്ള 20 കിലോ സ്വര്‍ണം വാഹനം ആക്രമിച്ച് പ്രതികൾ തട്ടിയെടുത്തത്. ഏതാണ്ട് ആറ് കോടി രൂപ മൂല്യമുള്ള സ്വര്‍ണമായിരുന്നു കൊള്ളയടിക്കപ്പെട്ടത്. കേസന്വേഷിച്ച ലോക്കൽ പൊലീസിന് പ്രതികളെ മുഴുവൻ പിടികൂടാൻ കഴിഞ്ഞെങ്കിലും സ്വർണം കണ്ടെത്താൻ സാധിച്ചില്ല. ഇതോടെ അന്വേഷണം ക്രൈംബ്രാഞ്ചിന് കൈമാറുകയായിരുന്നു.\nAlso Read: ആലുവ സ്വർണ കവർച്ച: മുഖ്യപ്രതി അറസ്റ്റില്, സംഘത്തില് അഞ്ച് പേര്\naluva robbery case\nആലുവ സ്വർണ കവർച്ച കേസ്\nആലുവ സ്വർണ കവര്‍ച്ചാക്കേസ്


'ലോക്ഡൗണ് ഭാഗമായുള്ള കണ്ടെത്തല്', സമ്മര് ഇന്...\n'ലോക്ഡൗണ് ഭാഗമായുള്ള കണ്ടെത്തല്', സമ്മര് ഇന് ബത്‌ലഹേമിലെ പൂച്ചയെ ആരാണ് അയച്ചത് ; ഉത്തരം വൈറൽ\nThursday 26 March 2020 10:59:58 AM\nലോകമെമ്പാടും കൊറോണ വൈറസ് വ്യാപിക്കുന്ന സാഹചര്യത്തിൽ കടുത്ത നിയന്ത്രണങ്ങളാണ് ഉണ്ടായിരിക്കുന്നത്. രാജ്യം പൂർണമായി അടച്ച ഇട്ടിരിക്കുകയാണ്. 21 ദിവസത്തോളം വീടുകളിൽ ഇരിക്കുമ്പോൾ ഉണ്ടാകുന്ന വിരസത അകറ്റാനായി പലതരം മാർഗങ്ങളാണ് നാം പരീക്ഷിക്കുന്നത്. സിനിമ പ്രേമികൾ ഉൾപ്പെടെ ഉള്ളവർ പഴയ സിനിമകൾ കണ്ടുകൊണ്ട് തന്നെ സമയം ചിലവഴിക്കുകയാണ്. എന്നാൽ ഇപ്പോൾ സിനിമ ഗ്രൂപ്പിൽ ഒരാൾ പങ്കുവെച്ച കുറിപ്പ് ഏറെ ചർച്ചകൾക്ക് വഴിവച്ചിരിക്കുകയാണ്.\nപലരെയും അലട്ടിയ ഒരു ചോദ്യമാണ് സമ്മര് ഇന് ബെത്‌ലഹേം എന്ന ചിത്രത്തിലെ പൂച്ചയെ അയച്ചത് ആരാണെന്നുള്ളത്. ആ ചോദ്യത്തിന് ഉള്ള ഉത്തരം കണ്ടെത്തിരിയിരിക്കുകയാണ് ഇപ്പോൾ ദേവദാസ് എന്ന ചെറുപ്പക്കാരൻ. കാലാകാലങ്ങളായുള്ള ചോദ്യത്തിന്റെ ഉത്തരം വ്യക്തമായ തെളിവുകളുടെ അടിസ്ഥാനത്തിലാണ് ഇപ്പോൾ കണ്ടെത്തിരിയിരിക്കുന്നത്.\n''സമ്മര് ഇന് ബെത്‌ലഹേമിലെ ആ പൂച്ചയെ അയക്കുന്ന കുട്ടിയെ ഓര്‍ക്കുന്നുണ്ടോ? ആരാണെന്ന് പറയാതെ ആ സിനിമ അങ്ങ് തീര്‍ന്നപ്പോ വല്ലാത്ത സങ്കടായി. ഇപ്പൊ വീട്ടില് ഒരു പണിയും ഇല്ലാതെ വെറുതെ ഇരുന്നപ്പോ ഞാന് ആ കുട്ടിയെ ഒന്ന് തപ്പി പിടിക്കാം എന്ന് വച്ച്. എന്റെ ഒരു അനുമാന പ്രകാരം അപര്‍ണ്ണ എന്ന കഥാപാത്രം ആണ് ആ പൂച്ചയെ അയച്ചത്.\nRead more topics: # Who Sent the Cat in Summer in Bethlehem movie found it\nWho Sent the Cat in Summer in Bethlehem movie found it


'സ്ത്രീയെന്ന വാക്കോ പേരോ ഉപയോഗിച്ചിട്ടില്ല' മണിക്ക് ചിലത് പറയാനുണ്ട് - Oneindia Malayalam\nPublished : April 25, 2017, 12:36\n'സ്ത്രീയെന്ന വാക്കോ പേരോ ഉപയോഗിച്ചിട്ടില്ല' മണിക്ക് ചിലത് പറയാനുണ്ട്\nചില മാധ്യമപ്രവര്‍ത്തകര്‍ക്ക് തന്നോട് വിരോധമുണ്\nന്നെ് മന്ത്രി എം എം മണി. എഡിറ്റ് ചെയ്ത സംഭാഷണമാണ് ദുരുദ്ദേശത്തോടെ തനിക്കെതിരായി മാധ്യമങ്ങളില് വന്നതെന്നും മന്ത്രി മണി നിയമസഭയില് നല്‍കിയ വിശദീകരണത്തില് വ്യക്തമാക്കി. തൂക്കിക്കൊല്ലാന് പോകുമ്പോള് പോലും പറയാനുള്ളത് കേള്‍ക്കാറുണ്ടെന്നും തനിക്ക് പറയാനുള്ളത് കേള്‍ക്കണമെന്നും ബഹളത്തിനിടെ മണി പ്രതിപക്ഷത്തോടെ ആവശ്യപ്പെട്ടു. തന്റെ പ്രസംഗം 17 മിനിട്ടുണ്ട്. അത് മുഴുവനായി സംപ്രേഷണം ചെയ്യണം. പ്രസംഗത്തില് സ്ത്രീയെന്ന വാക്കോ സ്ത്രീയുടെ പേരോ ഉപയോഗിച്ചിട്ടില്ലെന്നും മണി പറഞ്ഞു.\nidukki niyamasabha munnar pinarayi vijayan